
XVI» NOUVELLE 



Une Dame de Milan, veuve d'un Comte Italien, di- 
Mbiiée de ne se retnarier ay aymer jamais, fut 
troys ans durant si vivement pourdus^ée d'un 
gentil homme Franfoyi, qa'aprèa plusieurs preu- 
ve» de la persévérance de son amour, luy accorda 
ce qu'il avoit tant désiré, et ae iurérent l'un à 
l'aoïre pcrpéluell: amitié. 

u temps du grand-maistre 
de Chaumont, y avoit une 
Daiue estimée une des plus 
honnestes femmes qui fust 
de ce temps-là en la ville 
de Milan. Elle avoit espousé un Comte 
Italien et estoit demeurée vefve, vivant 
en la maison de ses beaux-frères, sans 
jamais vouloir ouyr parler de se rema- 
rier; et se conduisoit si saigement et 
sainctement, qu'il n'y avoit en la duché 
François ny Italien, qui n'en feist grande 
estime. Un jour que ses beaux-frères et 
ses belles-sœurs feirent un festin au 
grand-maistre de Chaumont, fut con- 
traincte ceste Dame vefsre de s'y trouver, 
ce qu'elle n^avoit accoustumé en aultre 
lieu. Et quand les François la veirent, 
ilz feirent grande estime de sa beaulté et 
de sa bonne grâce, et sur tous un dont 
je ne diray le nom, mais il vous suffira 
qu'il n'y avoit François en Italie plus 
digne d'estre aimé que cestuy-là, car il 
estoit accomply de toutes les beaultez et 
grâces que gentil homme pourroit avoir. 
Et, combien qu'il veist ceste Dame, 
avecq son crespe noir, séparée de la jeu- 

nesse en un coing, avecq plusieurs 
vieilles, comme celuy à qui jamais 
homme ne femme ne feit paour se meit 
à l'entretenir, ostant son masque et 
abandonnant les dances pour demourer 
en sa compaignie. Et, tout le soir, ne 
bougea de parler à elle et aux vieilles 
toutes ensemble, où il trouva plus de 
. plaisir que avec toutes les plus jeunes et 
braves de la court; en sorte que, quand 
il fallut se retirer, il ne pensoit pas en- 
core avoir eu le loisir de s'asseoir. Et, 
combien qu'il ne parlast à ceste Dame 
que de propos communs qui se peuvent 
dire en telle compaignie, si est-ce qu'elle 
congneut bien qu'il avoit envie de l'ac- 
cointer, dont elle délibéra de se garder 
le mieulx qu'il luy seroit possible; en 
sorte que jamais plus en festin ny en 
grande compaignie ne la peut veoir. Il 
s'enquist de sa façon de vivre et trouva 
qu'elle alloit souvent aux églises et reli- 
gions, où il meit si bon guet, qu'elle n'y 
pouvoit aller si secrettement, qu'il n'y 
fust premier qu'elle et qu'il ne demou- 
rast autant à l'église qu'il pouvoit avoir 
le bien de la veoir : et tant qu'elle y 

estoit, la contemploit de si grande affec- 
tion, qu'elle ne pouvoit ignorer l'amour 
qu'il luy portoit. Pour laquelle éviter, 
se délibéra pour un temps de feindre de 
se trouver mal et ouyr la messe en sa 
maison : dont le gentil homme fut tant 
marry qu'il n'estoit possible de plus ; car 
il n'avoit d'autre moyen de la veoir que 
cestuy-là. Elle, pensant avoir rompu 
ceste coustume, retourna aux églises 
comme paravant : ce que Amour déclaira 
incontinent au gentil homme François, 
qui reprint ses premières dévotions : et, 
de paour qu'elle ne luy donnast encores 
empeschement, et qu'il n'eust le loisir 
de luy faire sçavoir sa volunté, un matin 
qu'elle pensoit estre bien cachée en une 
chapelle, s'alla mettre au bout de l'autel 
oîi elle oyoit la messe, et voyant qu'elle 
estoit peu accompaignée, ainsi que le 
prestre monstroit le corpus Domini, se 
tourna devers elle, et, avecq une voix 
doulce et pleine d'affection, luy dist : 
« Ma Dame, je prends Celuy que le 
» prebstre tient, à ma damnation, si vous 
» n'estes cause de ma mort ; car, encores 
9 que vous me ostez le moyen de pa- 

• rôle, si ne pouvez-vous ignorer ma vo- 
lunté, veu que la vérité la vous déclaire 
> assez par mes œilz languissans, et par 
» ma contenance morte. » La Dame, 
faignant n'y entendre rien, luy respon- 
dit : — « Dieu ne doit point ainsi estre 
9 prins en vain; mais les poètes dient 
que les dieux se rient des juremens et 
» mensonges des amantz : parquoy les 
» femmes qui ayment leur honneur, ne 
» doibvent estre crédules ne piteuses. » 
En disant cela, elle se liève et s'en re- 
tourne en son logis. 

Si le gentil homme fut courroucé de 
ceste parole, ceulx qui ont expérimenté 
choses semblables diront bien que ouy. 
Mais luy, qui n'avoit faulte de cueur, 
ayma mieux avoir ceste mauvaise re- 
sponse, que d'avoir failly à déclarer sa 
volunté : laquelle il tint ferme trois ans 
durans, et par lettres et par moyens la 
pourchassa, sans perdre heure ne temps. 
Mais, durant trois ans, n'en put avoir 
autre response, sinon qu'elle le fuyoit 
comme le loup faict le lévrier, duquel il 
doibt estre prins : non par haine qu'elle 
luy portast, mais pour la craincte de son 

II 1. 

honneur et réputation ; dont il s'apper- 
ceut si bien, que plus vivement qu'il 
n'avoit faict pourchassa son affaire. Et 
après plusieurs refus, peines, tormentz 
et désespoirs, voyant la grandeur et per- 
sévérance de son amour, ceste Dame eut 
pitié de luy et luy accorda ce qu'il avoit 
tant désiré et si longuement attendu. Et 
quand ils furent d'accord des moyens, 
ne faillit le gentil homme François à se 
hazarder d'aller en sa maison, combien 
que sa vie y pouvoit estre en grand ha- 
zard, veu que les parens d'elle logeoient 
tous ensemble. Luy, qui n'avoit moins 
de finesse que de beaulté, se conduisit 
si saigement qu'il entra^ en sa chambre 
à l'heure qu'elle luy avoit assigné, où il 
la trouva toute seule couchée en un 
beau lict : et, ainsi qu'il se hastoit de se 
déshabiller pour coucher avecq elle, en- 
tendit à la porte un grand bruict de 
voix, parlans bas, et d'espées que l'on 
frottoit contre les murailles. La Dame 
vefve luy dist, avec un visaige d'une 
femme à demi morte : « Or, à ceste 
» heure est vostre vie et mon honneur 
» au plus grand dangier qu'ils pour- 

9 roient estre, car j'entends bien que 
» voylà mes frères qui vous cherchent 
» pour vous tuerl Parquoy, je vous 
» prié, cachez-vous soubs ce lict; car, 
» quand Hz ne vous trouveront point, 
» j'auray occasion de me courroucer à 
» eux de Talarme que sans cause Hz 
» m'auront faicte. » Le gentil homme, 
qui n'avoit encores regardé la paour, 
luy dist : — « Et qui sont voz frères, 
» pour faire paour à un homme de 
» bien? Quand toute leur race seroit 
9 ensemble, je suis seur qu'ils n'atten- 
9 dront point le quatriesme coup de 
9 mon espée; parquoy, reposez-vous en 
» vostre lict et me laissez garder ceste 
9 porte. » A l'heure, il meit sa cape à 
Tentour de son bras et son espée nue en 
la main, et alla ouvrir la porte, pour 
veoir de plus près les espées dont il 
oyoit le bruict. Et quand elle fut ou- . 
verte, il veit deux chambrières, qui, 
javecq deux espées en chascune main, 
lui faisoient ceste alarme, lesquelles luy 
dirent : « Monsieur, pardonnez-nous, 
» car nous avons commandement de 
9 nostre maistresse de faire ainsi, mais 

» VOUS n'aurez plus de nous d'autres 
» empeschemens. » Le gentil homme, 
voyant que c'estoient femmes, ne leur 
sceut pis faire que, en les donnant à tous 
les diables, leur fermer la porte au vi- 
saige; et s'en alla le plus tost qu'il luy 
fut possible coucher avecq sa Dame, de 
laquelle la paour n'avoit en rien diminué 
Tamour; et, oubliant luy demander la 
raison de ces escarmouches, ne pensa 
qu'à satisfaire à son désir. Mais, voyant 
que le jour approchoit, la pria de luy 
dire pourquoy elle luy avoit faict de si 
mauvais tours, tant de la longueur du 
temps qu'il avoit attendu, que de ceste 
dernière entreprinse. Elle, en riant, luy 
respondit : — « Ma délibération estoit 
» de jamais n'aymer : ce que depuis ma 
» viduité j'avois bien sceu garder; mais 
» votre honnesteté, dès l'heure que vous 
» parlastes à moy au festin, me feit 
» changer propos et vous aymer autant 
» que vous faisiez moy. Il est vray que 
» l'honneur, qui tousjours m'avoit con- ' 
» duicte, ne vouloit permettre que amour 
» me feist faire chose dont ma réputa- 
» tion peust empirer. Mais, ainsy comme 

» la biche navrée à mort cuyde, en 
» changeant de lieu, changer le mal 
» qu'elle porte avecq soy, ainsi m'en 
» allois-je d'église en église, cuidant fuir 
» celuy que je portois en mon cueur, 
» duquel la preuve de la parfaicte amitié 
» a faict accorder l'honneur avecq l'a- 
» mour. Mais, à fin d'estre plus asseurée 
» de mettre mon cueur et mon amour 
» en un parfaict homme de bien, je 
» voulus feire ceste dernière preuve de 
» mes chamberières, vous asseurant que, 
» si, pour paour de vostre vie ou de nul 
» autre regard, je vous eusse trouvé 
9 crainctif jusques à vous coucher soubz 
» mon lict, j'avois délibéré de me lever 
» et aller en une aultre chambre, sans 
» jamais de plus près vous veoir. Mais, 
» pource que j'ay trouvé en vous plus 
» de beaulté, de grâce, de vertu et de 
9 hardiesse que l'on ne m'en avoit dict, 
> et que la paour n'a eu puissance en 
» riens de toucher en vostre cueur, ny 
» à refroidir tant soit peu Tamour que 
» vous me portez, je suis délibérée de 
» m'arrester à vous pour la fin de mes 
» jours; me tenant seure que je ne 

9 sçauroîs en meilleure main mettre ma 
vie, et mon honneur, que en celuy 
» que je ne pense avoir veu son pareil 
» en toutes vertuz. » Et comme si la 
volunté de l'homme estoit immuable, se 
jurèrent et promeirent ce qui n'estoit en 
leur puissance, c'est une amitié perpé- 
tuelle qui ne peut naistre ne demorer au 
cueur de l'homme; et celles seules le 
sçavent, qui ont expérimenté combien 
durent telles opinions. 



€ Et pour ce, mes Dames, si vous estes 
saiges, vous vous garderez de nous, comme 
le cerf, s'il avoit entendement, feroit de son 
chasseur. Car nostre gloire, nostre félicité et 
nostre contentement, c'est de vous veoir prises 
et de vous oster ce qui vous est plus cher 
que la vie. — Comment, Geburon ? » dist 
Hîrcan, c depuis quel temps estes-vous 
devenu prescheur? J'ay bien veu que vous 
ne teniez pas ces propos. — Il est bien vrai, » 
dit Geburon, c que j'ay parlé maintenant 
contre tout ce que j'ay dict toute ma vie : 
mais, pour ce que j'ay les dents si foibles 
que je ne puis plus mascher la venaison, je 
advertiz les pauvres bisches de se garder des 
veneurs, pour satisfaire sur ma vieillesse 

aux maulx que j'ay désirés en ma jeunesse. 

— Nous vous mercions, Geburon, » dist 
Nomerfide, c de quoy vous nous advertissez 
de nostre profict : mais si, ne nous en sen- 
tons nous pas trop tenues à vous, car vous 
n'avez point tenu pareil propos à celle que 
vous avez bien aymée : c'est doncques signe 
que vous ne nous aymez guères, ni ne vou- 
lez encores souffrir que nous soyons aymées. 
Si pensions-nous estre aussi saiges et ver- 
tueuses, que celles que vous avez si longue- 
ment chassées en vostre jeunesse; mais c'est 
la gloire des vieilles gens qui cuydent tous- 
jours avoir esté plus saiges que ceulx qui 
viennent après eulx. — Et bien, Nomerfide, i 
dist Geburon, c quand la tromperie de quel- 
qu'un de vos serviteurs vous aura faict con- 
gnoistre la malice des hommes, à ceste 
heure-là croirez-vous que je vous auray dict 
vray? » Oisille dist à Geburon : — c II me 
semble que le gentil homme, que vous louez 
tant de hardiesse, debvroit plus estre loué 
de fureur d'amour, qui est une puissance si 
forte, qu'elle faict entreprendre aux plus 
couartz du monde ce à quoy les plus hardiz 
penseroient deux fois. » Saffredent luy dist: 

— c Ma Dame, si ce n'estoit qu'il estimast 
les Italiens gens de meilleur discours que 
de grand effect, il me semble qu'il avoit 
occasion d'avoir paour. — Ouy, » ce dist 

Oisîlle, c s'il n'eust point eu en son cueur 
le feu qui brusle craincte. ~ Il me semble^ » 
ce dist Hircan, c puis que vous ne trouvez 
la hardiesse de cestuy-cy assez louable, qu'il 
fault que vous en sçachiez quelque autre qui 
est plus digne de louange? — Il est vray, » 
dist Oisille, « que cestuy-cy est louable, 
mais j'en sçay un qui est plus admirable. — 
Je vous supplie, ma Dame, » dit Geburon, 
c s'il est ainsi, que vous prenez ma place et 
que vous le dictes. » Oisille commencea : 
« Si un homme, qui pour sa vie et l'hon- 
neur de sa Dame s'est tant monstre asseuré 
contre les Milannois, est estimé tant hardy, 
que doibt estreun, qui, sans nécessité, mais 
par vraye et naîfve hardiesse, a faict le tour 
que je vous diray? » 




XVII« NOUVELLE 

Le Roy Françoys, requis de chasser hors son 
royaume le Comte Guillaume que Ton disoit avoir 
prins argent pour le faire mourir, sans faire sem- 
blant qu'il eust soupçon de son entreprise, luy joua 
un tour si subtil que luy-mesme se chassa pre- 
nant congé du Roy. 




N la ville de Dijon, au duché 
de Bourgoingne, vint au 
service du Roy Françoys 
un Comte d'Âllemaigne , 
nommé Guillaume, de la 
maison de Saxonne, dont celle de Sa- 
voye est tant alliée, que anciennement 
n^estoient qu'une. Ce Comte, autant 
estimé beau et hardy gentil homme qui 
fust point en Âllemaigne, eut si bon re- 
cueil du Roy, que non seulement il le 
print à son service, mais le tint près de 
luy et de sa chambre. Un jour, le gou- 

II 2 

verneur de Bourgoingne, seigneur de 
La Trimoille, ancien chevalier et loyal 
serviteur du Roy, comme celuy qui estoit 
soupçonneux ou crainctif du mal et 
dommaige de son maistre, avoit tous- 
jours espies à Tentour de son gouverne- 
ment, pour sçavoir ce que ses ennemis 
faisoient ; et s'y conduisoit si saigement 
que peu de choses lui estoient celées. 
Entre autres advertissemens, luy escrip- 
vit l'un de ses amis que le Comte Guil- 
laume avoit prins quelque somme 
d'argent, avecq promesse d'en avoir da- 
vantaige, pour faire mourir le Roy en 
quelque sorte que ce peust estre. Le 
seigneur de La Trimoille ne faillit point 
incontinent de l'en venir advertir et ne 
le cela à Madame sa mère Loise de Sa- 
Yoye, laquelle oublia l'alliance qu'elle 
avoit à cest Allemant, et supplia le Roy 
de le chasser bien tost; lequel la requist 
de n'en parler point, et qu'il estoit im- 
possible que un si honneste gentil 
homme et tant homme de bien entre- 
prinst une si grande meschanceté. Au 
bout de quelque temps vint encores un 
autre advertissement, confirmant le pre- 

mier. Dont le gouverneur, bruslant de 
l'amour de son maistre, luy demanda 
congé ou de le chasser ou d'y donner 
ordre ; mais le Roy luy commanda exprès* 
sèment de n'en faire nul semblant, et 
pensa bien que par autre moyen il en 
sçauroit la vérité. 

Un jour qu'il alloit à la chasse, print 
la meilleure espée qu'il estoit possible de 
veoir pour toutes armes, et mena avecq 
luy le Comte Guillaume, auquel il com- 
manda le suivre de près; mais, après 
avoir quelque temps couru le cerf, 
voyant le Roy que ses gens bstoient 
ioîng de luy, hors le Comte seulement, 
se destourna hors de tous chemins. Et 
quand il se veid seul avecq le Comte au 
plus profond de la forest, en tirant son 
espée, dist au Comte : ,« Vous semble-il 
» que ceste espée soit belle et bonne ? » 
Le Comte, en la maniant par le bout, 
luy dist qu'il n'en avoit veu nulle qu'il 
pensast meilleure. — « Vous avez rai- 
»-son, » dist le Roy, « et me semble que 
» si un gentil homme avoit délibéré de 
» me tuer et qu'il eust congneu la force 
» de mon bras et la bonté de mon 

» cueur, acconoipaignée de ceste espée, il 
» penseroit deux fois à m'assaillir : tou- 
9 tesfois, )e le tiendrais pour bien mes- 
» chant, si nous estions seul à seul sans 
» tesmoings, s'il n'osoit exécuter ce 
» qu'il auroit osé entreprendre. » Le 
Comte Guillaume luy respondit avecq un 
visaige estonné : — « Sire, la meschanceté 
» de Fentreprinse seroit bien grande, 
» mais la foUie de la vouloir exécuter ne 
» seroit pas moindre. » Le Roy, en se 
prenant à rire, remist Tespée au four- 
reau, et, escoutant que la chasse estoit 
près de luy, picqua après le. plus tost 
qu'il peut. Quand il fut arrivé, il ne 
parla à nul de cest affaire, et s'asseura 
que le Comte Guillaume, combien qu'il 
fust un aussi fort et disposé gentil homme 
qu'il en soit point, n'estoit homme pour 
faire une si haulte entreprinse. Mais le 
Comte Guillaume, cuydant estre décelé 
ou soupçonné du faict, vint le lendemain 
au matin dire à Robertet, secrétaire des 
finances du Roy, qu'il avoit regardé aux 
bienfaicts et gaiges que le Roy luy vou- 
loit donner pour demourer avecq luy, 
toutesfois que ilz n'estoiçnt pas suffisans 



XVII — L'ESPÉE du ROY FRANÇOYS I7 

pour Tentretenir la moiaié de l'année. 
Et que, s'il ne plaisoit au Roy luy en 
bailler au double, il seroit contrainct de 
se retirer; priant le dict Robertet d'en 
sçavoir le plus tost qu'il pourroit la vo- 
lunté du Roy, qui luy dist qu'il ne 
sçauroit plus s'advancer que d'y aller 
incontinent sur l'heure. Et print ceste 
commission voluntiers, car il avoit veu 
les advertissemens du gouverneur. Et, 
ainsi que le Roy fust esveillé, ne faillit à 
luy faire sa harangue, présent Monsieur 
de La Trimoille et Tadmiral de Bonni- 
YCt, lesquelz ignoroient le tour que le 
Roy luy avoit faict le jour avant. Le 
dict seigneur, en riant, leur dist : « Vous 
» aviez envie de chasser le Comte Guil- 
» laume et vous voyez qu'il se chasse 
» luy-mesmes? Parquoy luy direz que, 
» s'il ne se contente de Testât qu'il a 
» accepté en entrant à mon service, 
» dont plusieurs gens de bonnes maisons 
» se sont tenuz bien heureux, c'est rai- 
» son qu'il cherche ailleurs meilleure 
» fortune : et quant à moy, je ne Tem- 
» pescheray point, mais je seray très- 
» content qu'il trouve party tel qu'il y 

» puisse vivre selon qu'il mérite. » Ro- 
bertet fut aussi diligent de porter ceste 
response au Comte, qu'il a voit esté de 
présenter sa requeste au Roy. Le Comte 
dist que, avecq son bon congié, il délibé- 
roit doncques de s'en aller. Et, comme 
celuy que la paour contraingnoit de par- 
tir, ne la sceut porter vingt quatre heures, 
mais, ainsy que le Roy se mettoit à 
table, print congié de luy, faingnant 
d'avoir grand regret, dont sa nécessité 
lui faisoit perdre sa présence. Il alla 
aussi prendre congié de la mère du Roy, 
laquelle luy donna aussi joyeusement 
qu'elle Tavoit receu comme parent et 
amy; ainsi retourna en son païs. Et le 
Roy, voyant sa mère et ses serviteurs 
estonnés de ce soubdain partement, leur 
compta l'alarme qu'il luy avoit donnée, 
disant que, encores qu'il fust innocent 
de ce qu'on luy mettoit sus, si avoit 
esté sa paour assez grande pour s'esloin- 
gner d'un maistre dont il ne congnois- 
soit pas encores les complexions. 

^ Quant à moy, mes Dames, je ne voy 
point que aultre chose peust émouvoir le 

cueur du Roy à se bazarder ainsi seul contre 
un homme tant estimé, sinon que, en lais- 
sant la compaignie et les lieux où les Roys 
ne trouvent nul inférieur qui leur demande 
le combat, se voulut faire pareil à celuy qu'il 
doubtoit estre son ennemy, pour se conten- 
ter luy-mesme d'expérimenter la bonté et la 
hardiesse de son cueur. — Sans point de 
faulte^ » dist Parlamente, c il avoit raison ; 
car la louange de tous les hommes ne peult 
tant satisfaire un bon cueur, que le sçavoir 
et l'expérience qu'il a seul des vertuz que 
Dieu a mises en luy. — Il y a long temps, » 
dist Geburon, c que les anciens nous ont 
peinct que^ pour venir au temple de Renom- 
mée, il falloit passer par celuy de Vertu. Et 
moy, qui congnois les deux personnaiges 
dont vous avez faict le compte, sçay bien que 
véritablement le Roy est un des plus hardiz 
hommes qui soit en son royaulme. — Par 
ma foy, > dist Hircan, < à l'heure que le 
Comte Guillaume vint en France, j'eusse 
plus craînct son espée, que celles des quatre 
plus gentils compaignons Italiens qui fus- 
sent en la court! — Nous sçavons bien, » dict 
Ennasuitte, c qu'il est tant estimé que noz 
louanges ne sçauroient atteindre à son mé^ 
rite, et que nostre Journée seroit plus tost 
passée que chascun en eust dict ce qu'il luy 
en semble. Parquoy )e vous prie, ma Dame, 

donnez vostre voix à quelqu^un qui die en« 
cores quelque bien des hommes, s^il y en a. » 
Oisille dict à Hircan : c II me semble que 
vous avez tant accoustumé de dire mal des 
femmes, qu'il vous sera aisé de nous faire 
quelque bon compte à la louange d'un 
homme : parquoy je vous donne ma voix. 
— Ce me sera chose aysée à faire, » dist Hir- 
can, c car il y a si peu que l'on m'a faict un 
compte à la louange d'un gentil homme, 
dont Tamour, la fermeté et la patience est 
si louable, que je n'en doibs laisser perdre 
la mémoire. » 

urnes pour luy faire rompre >a promesse. Et 
fareat loulea lei peines torndcB en ca nie me m rat 
et rtoimpenae, telle que méritoît sa ferme, pa- 
tiente, loyale et parfaioe unilid. 

!| H une des bonnes villes du 
3 royaulmedeFranceyavoit 

°| un seigneur de bonne mai- 
^ son, qui estoit aux escoles, 
M désirant parvenir au sfa- 
voir par quoy la vertu et l'honneur se 
doibvent acquérir entre les vertueux 
hommes. Et, combien qu'il fust si sça- 
vant, que, estant en l'aage de dix-sept à 
dix-huict ans, il sembloit estre la do- 
ctrine et l'exemple des autres, Amour 
toutesfois, après toutes les leçons, ne 
laissa pas de luy chanter la sienne. Et, 
pour estre mieulx ouy et rcceu, se cacha 
dessoubz le visaige et les ceilz de la plus 
belle Dame qui fust en tout le pais, la- 
quelle pour quelque procès estoit venue 
en la ville. Mais, avant que Amour se 
essayast S vaincre ce gentil homme par 
la beaulté de ceste Dame, il avoit gaigné 
le cueur d'elle, en voyant les perfections 
qui estoient en ce seigneur; car, en 
beaulté, grâce, bon sens et beau parler, 
n'y avoit nul, de quelque estât qu'il fust, 
qui le passast. Vous qui s^avez le prompt 
chemin que faict ce feu, quand il se 
prent à un des bouts du cueur et de la 

Êintaisie, vous jugerez bien que entre 
deux si parfaicts subjects n'arresta guères 
Amour, qu'il ne les eust à son comman- 
dement, et qu'il ne les rendist tous deux 
si remplis de sa claire lumière, que leur 
penser, vouloir et parler n'estoient que 
flamme de cest Amour. La jeunesse, qui 
en luy engendroit crainte, luy faisoit 
pourchasser son affaire le plus douce- 
ment qu'il luy estoit possible. Mais elle, 
qui estoit vaincue d'amour, n'avoit point 
besoing de force. Toutesfois, la honte 
qui accompaigne les Dames le plus 
qu'elle peult, la garda quelque temps de 
monstrer sa volunté. Si est-ce que à la 
fin la forteresse du cueur, où l'honneur 
demeure, fut ruinée de telle sorte que la 
pauvre Dame s'accorda en ce dont elle 
n'avoit point esté discordante. Mais^ pour 
expérimenter la patience, fermeté et 
amour de son serviteur, luy octroya ce 
qu'il demandoit avecq une trop difficile 
condition, l'asseurant que, s'il la gardoit 
à jamais, elle l'aymeroit parfaictement, 
et que, s'il y failloit, il estoit seur de ne 
l'avoir de sa vie : c'est qu'elle estoit 
contente de parler à luy, dans' un lict^ 

tous deux couchez en leurs chemises, 
par aînsy qu'il ne luy demandas! riens 
davantaige, sinon la parole et le baiser. 
Luy, qui ne pensoit point qu'il y eust 
joye digne d'estre accomparée â celle 
qu'elle luy promettoit, luy accorda. Et, 
le soir venu, la promesse fut accomplie; 
de sorte que, pour quelque bonne chère 
qu'elle luy feist, ne pour quelque tenta- 
tion qu'il eust, ne voulust faulser son 
serment. Et, combien qu'il n'estimast sa 
peine moindre que celle du purgatoire, 
si fut son amour si grand et son espé- 
rance si forte, estant seur de la conti- 
nuation perpétuelle de l'amitié que 
avecq si grande peine il avoit acquise, 
qu'il garda sa patience, et se leva d'au- 
près d'elle sans jamais luy faire aucun 
desplaisir. La Dame, comme je croy, 
plus esmerveillée que contente de ce 
bien, soupçonna incontinant, ou que 
son amour ne fust si grande qu'elle pen- 
soit, ou qu'il eust trouvé en elle moins 
de bien qu'il n'en estimoit, et ne regarda 
pas à sa grande honnesteté, patience et 
fidélité à garder son serment. 
Elle se délibéra de faire encore une 

autre preuve de Famour qu'il luy por^ 
toit, avant que tenir sa promesse. Et, 
pour y parvenir, le pria de parier à une 
fille, qui estoit en sa compaignie, plus 
jeune qu'elle et bien fort belle, et qu'il 
luy tinst propos d'amitié, à fin que ceux 
qui le voyoient venir en sa maison si 
souvent, pensassent que ce fust pour sa 
Damoiselle et non pour elle. Ce )eune 
seigneur, qui se tenoit seur d'estre au- 
tant aymé comme il aymoit, obéit en- 
tièrement à tout ce qu'elle luy com- 
manda, et se contraignit, pour l'amour 
d^elle, de faire l'amour à ceste fille, qui, 
le voyant tant beau et bien parlant, 
creut sa mensonge plus que une autre 
vérité, et l'ayma autant comme si elle 
eust esté bien fort aymée de luy. Et, 
quand la maistresse veid que les choses 
en estoient si avant et que toutesfois ce 
seigneur ne cessoit de la sommer de sa 
promesse, luy accorda qu'il la vinst veoir 
à une heure après minuict : et qu'elle 
avoit tant expérimenté l'amour et l'obéis- 
sance qu'il luy portoit, que c'estoit raison 
qu'il fust récompensé de sa longue pa- 
tience. Il ne fault point doubter de la 

II 3 

joye qu'en receut cest affectionné servi- 
teur, qui ne faillit de venir à l'heure as- 
signée. Mais la Dame^ pour tenter la 
force de son amour, dist à sa belle Da- 
moiselle : « Je sçay bien Tamour que un 
» tel seigneur vous porte, dont je croy 
» que vous n'avez moindre passion que 
» luy; et j'ay telle compassion de vous 
» deux, que je suis délibérée de vous 
» donner Ueu et loisir de parler ensem- 
» ble longuement à voz aises. » Là Da- 
moiselle fut si transportée, qu'elle ne luy 
sceut faindre son affection ; mais luy dist 
qu'elle n'y vouloit faillir. Obéissant donc 
à son conseil, et par son commande- 
ment, se despouilla, et se meit en un 
beau lict toute seule en une chambre : 
dont la Dame laissa la porte entre ou- 
verte, et alluma de la clairté dedans, 
parquoy la beaulté de ceste fille pouvoit 
estre veue clairement. Et, en faingnant 
de s'en aller, se cacha si bien auprès du 
lict, qu'on ne la pouvoit veoir. Son pau- 
vre serviteur, la cuydant trouver comme 
elle luy avoit promis, ne faillit à l'heure 
ordonnée d'entrer en la chambre le plus 
doulcement qu'il luy fut possible. Et, 

après qu'il eut fermé Fhuys et osté sa 
robbe et ses brodequins fourrez, s'en alla 
mettre au lict où il pensoit trouver ce 
qu'il désiroit. Et ne sceut si tost advan- 
cer ses bras pour embrasser celle qu'il 
cuydoit estre sa Dame, que la pauvre 
fille, qui le cuydoit tout à elle, n'eust 
les siens à l'entour de son col, en luy 
disant tant de paroles affectionnées et 
d'un si beau visaige, qu'il n'est si sainct 
hermite qui n'y eust perdu ses pateno- 
stres. Mais, quand il la recongneut tant à 
la veue qu'à l'ouye, l'amour, qui avec si 
grande haste l'avoit faict coucher, le feit 
encores plus tost lever, quand il con* 
gneut que ce n'estoit celle pour qui il 
avoit tant souffert. Et, avecq un despit 
tant contre la maistresse que contre la 
Damoiselle, luy dist : « Votre folie et la 
» malice de celle qui vous a mise là, ne 
» me sçauroient faire aultre que )e suis; 
» mais mettez peine d'estre femme de 
» bien : car, par mon occasion, ne per- 
» drez point ce bon nom. » Et en ce 
disant, tant courroucé qu'il n'estoit pos- 
sible de plus, saillit hors de la chambre, 
et fut longtemps sans retourner où estoit 

sa Dame. Toutesfois, Amour, qui jamais 
n'est sans espérance, l'asseura que plus 
la fermeté de son amour estoit grande 
et congneue par tant d'expérience, plus 
la jouissance en seroit longue et heu- 
reuse. La Dame, qui avoit veu et en- 
tendu tous ces propos, fut tant contente 
et esbahye de veoir la grandeur et fer- 
meté de son amour, qu'il luy tarda bien 
qu'elle ne le pouvoit reveoir, pour luy 
demander pardon des maulx qu'elle luy 
avoit faictz à l'esprouver. Et, si tost 
qu'elle le peut trouver, ne faillit a luy 
dire tant d'honnestes et bons propos, 
que non seulement il oublia toutes ses 
peines, mais les estima très^heureuses, 
veu qu'elles estoient tournées à la gloire 
de sa fermeté et à l'asseurance paifaicte 
de son amitié. De laquelle, depuis ceste 
heure-là en avant, sans empeschement 
ne fascherie, il eut la fruition telle qu'il 
la pouvoit désirer. 

€ Je vous prie, mes Dames, trouvez-moy 
une femme qui ait esté si ferme, si patiente 
et si loyale en amour, que cest homm&*cy a 
esté? Ceulx qui ont expérimenté telles ten- 

tations, trouvent celles que Ton peinct en 
Sainct Anthoine bien petites au pris; car qui 
peut estre chaste et patient avec la beaulté, 
Tamour, le temps et le loisir des femmes, 
sera assez vertueux pour vaincre tous les 
diables. — C'est dommaige, » dist Oisille, 
c qu'il ne s'adressa à une femme aussi ver- 
tueusQ que luy; car ce eust esté la plus 
parfaicte, la plus honneste amour, dont Ton 
ouyt jamais parler. — Mais je vous prie, i 
dist Geburon, c dictes lequel tour vous trou- 
vez le plus difficile des deux ? — Il me semble, i 
dist Parlamente, c que c'est le dernier; car 
le despit est la plus forte tentation de toutes 
les autres, i Longarine dist qu'elle pensoit 
que le premier fust le plus mauvais à faire; 
car il falloit qu'il vainquist l'amour et soy- 
mesmes pour tenir sa promesse. — Vous en 
parlez bien à voz aises, i dist Simontault ; 
c mais nous, qui sçavons que la chose vault, 
en debvons dire nostre opinion. Quant est 
de moy, je Testime à la première fois sot et 
à la dernière fol ; car je croy que, en tenant 
promesse à sa Dame, elle avoit autant ou 
plus de peine que luy. Elle ne luy faisoit 
faire ce serment, sinon pour se faindre plus 
femme de bien qu'elle n'estoit, se tenant 
seure que. une. forte amour ne se peut lier, 
ne par commandement, ne par serment, ne 
par chose qui soit au monde. Mais elle vou- 

loit faindre son vice si vertueux, qu'il ne 
pouvoit estre gaingné que par vertuz hé- 
rolcques. Et la seconde fois, il se monstra 
fol de laisser celle qui Taymoît et valoit 
mieulx que celle où il avoit serment au con- 
traire, et si avoit bonne excuse sur le despit 
d«quoy il estoit plein. > Dagoucin le reprint, 
disant qu'il estoit de contraire opinion; et 
que, à la première fois, il se monstra ferme, 
patient et véritable, et, à la seconde, loyal et 
parfaict en amitié. — «Et que sçavons-nous, i 
dist Saffredent, c s'il estoit de ceulx qu'un 
chapitre nomme defrigidis et maleficiatis? 
Mais si Hircan eust voulu parfaire sa 
louange, il nous debvoit compter comme il 
fut gentil compaignon, quand il eut ce qu'il 
demandoit; et à l'heure, pourrions juger si 
sa vertu ou impuissance le feit estre si saige. 
— Vous pouvez bien penser, > dist Hircan, 
€ que, s'il le m'eust dict> je ne l'eusse non 
plus celé que le demourant. Mais, à veoir sa 
personne et congnoistre sa complexion, je 
l'estimeray tousjours avoir esté conduict 
plustost de la force d'amour que de nulle 
impuissance ou froideur. — Or, s'il estoit 
tel que vous dictes, > dist Simontault, c il 
debvoit rompre son serment. Car, si elle se 
fust courroucée pour si peu, elle eust esté 
légièrement appaisée. — Mais, > dist Enna- 
suitte, c peut estre qu'à l'heure elle ne Teust 

pas voulu ? — Et puis, > dist Saffredent, 
c n'estoît-il pas assez fort pour la forcer, 
puis qu'elle luyavoit baillé camp ?— Saincte 
Marie! > dist Nomerôde, c comme vous y 
allez! Est-ce la façon d'acquérir la grâce 
d'une qu'on estime honneste et saige ? -— 
Il me semble, » dist Saffredent, < que l'on 
nesçauroit faire plus d'honneur à une femme 
de qui l'on désire telles choses, que de la 
prendre par force, car il n'y a si petite Da- 
moiselle qui ne veuille estre bien long temps 
priée. Et d'autres encores à qui il fault don- 
ner beaucoup de présens, avant que de les 
gaigner; d'autres qui sont si sottes, que par 
moyens et finesses on ne les peut avoir et 
gaigner; et, envers celles-là, ne fault penser 
que à chercher les moyens. Mais, quand on 
a affaire à une si saige, qu'on ne la peut 
tromper, et si bonne, qu'on ne la peut gai- 
gner par paroles ny présens, n'est-ce pas rai- 
son de chercher tous les moyens que Ton 
peut pour en avoir la victoire ? Et quand vous 
oyez dire que un homme a prins une femme 
par force, croyez que ceste femme-là luy a 
osté l'espérance de tous autres moyens; et 
n'estimez moins l'homme qui a mis en dan- 
gier sa vie, pour donner lieu à son amour. » 
Geburon, se prenant à rire, dist : — c J'ay 
autres fois veu assiéger des places et prendre 
par force, pource qu'il n'estoit possible de 

flaire parler par argeat ne par menaces ceux 
qui les gardoient; car on dict que place qui 
parlamente est demy gaignée. — Il vous 
semble, > dist Ennasuitte, < que toutes les 
amours du monde soient fondées sur ces. 
foUies ; mais il y en a qui ont aymé et lon- 
guement persévéré, de qui. l'intention n'a 
point esté telle — Si vous en sçavez une hi- 
stoire, » dist Hircan, c je vous donne ma 
place pour la dire. — Je la sçay, »dit Enna- 
suitte^ ( et je la diray très-voluntiers. » 

Panline, voyant qn*un gentil homme qu'elle n*ay- 
moit moins que luy elle, pour les deffenses à luy 
faictes de ne parler jamais à elle, s'estoit allé 
rendre religieux en l'Observance, entra en la reli- 
gion de Saincte Claire où elle fut receue et voilée, 
mettant à exécution le désir qu'elle avoit eu de 
rendre la fin de Tamitié du gentil homme et d'elle, 
semblable en habit, estât et forme de vivre. 




u temps du Marquis de Man- 
toue, qui avoit espousé la 
sœur du Duc de Ferrare, y 
avoit, en la maison de la 
Duchesse, une Damoiselle 
nommée Pauline, laquelle estoit tant 
aymée d'un gentil homme serviteur du 
Marquis, que la grandeur de son amour 
faîsoit esmerveiller tout le monde, veu 
quUl estoit pauvre et tant gentil compai- 
gnon , qu'il debvoit chercher , pour 
l'amour que luy portoit son maistre. 

quelque femme riche ; mais il luy sem- 
bloit que tout le trésor du monde estoit 
en Pauline, lequel, en Pespousant, il 
cuydoit posséder. La Marquise, désirant 
que par sa faveur Pauline fust mariée plus 
richement, l'en dégoustoit le plus qu'il luy 
estoit possible et les empeschoit souvent 
de parler ensemble, leur remonstrant 
que si le mariaige se faisoit, ilz seroient 
les plus pauvres et misérables de toute 
l'Italie. Mais ceste raison ne pouvoit en- 
trer en l'entendement du gentil homme. 
Pauline, de son costé, dissimuloit le 
mieux qu'elle pouvoit son amitié; toutes- 
fois, elle n'en pensoit pas moins. Ceste 
amitié dura longuement avecq ceste espé- 
rance que le temps leur apporteroit quel- 
que meilleure fortune : durant lequel vint 
une guerre, où ce gentil homme fut prins 
prisonnier avec im François qui n'estott 
moins amoureux en France que luy en 
Italie. Et quand ilz se trouvèrent corn- 
paignons de leurs fortunes, ilz commen- 
cèrent à descouvrir leurs secretz l'un à 
Taultre. Et confessa le François, que son 
cueur estoit ainsi que le sien prisonnier, 
sans luy nommer le lieu. Mais, pour 

estre tous deux au service du Marquis de 
Mantoue, sçavoît bien cç gentil homme 
François, que son compaignon aymoit 
Pauline, et, pour l'amitié qu'il avoit en 
son bien et profit, luy conseilloit d'en 
ester sa fantaisie. Ce que le gentil homme 
Italien juroit n'estre en sa puissance; et 
que si le Marquis de Mantoue, pour 
récompense de sa prison et des bons ser- 
vices qu'il luy avoit faicts, ne luy don- 
noits'amie, il s'eniroit rendre cordelier 
et ne serviroit jamais maistre que Dieu. 
Ce que son compaignon ne pouvoit 
croire, ne voyant en luy un seul signe de 
la religion, que la dévotion qu'il avoit en 
Pauline. Au bout de neuf moys, fut déli- 
vré le gentil homme François, et par sa 
bonne diligence feit tant, qu'il meist son 
compaignon en liberté, et pourchassa le 
plus qu'il lui fut possible, envers le Mar- 
quis et la Marquise, le mariaige de Pau- 
Une* Mais il n'y put advenir ny rien gai- 
gner, luy mettant devant les œilz la 
pauvreté où il leur faudroit tous deux 
vivre, et aussi, que de tous costez les pa- 
rens n'en estoient d'opinion; et luy défen- 
dirent qu'il n'eust plus à parler à elle, à 

fin que cette fantaisie s'en peust aller par 
l'absence et impossibilité. 

Et quand il veid qu'il estoit contrainct 
d'obéir, demanda congié à la Marquise 
de dire adieu à Pauline, et puis, que ja-* 
mais il ne parleroit à elle : ce qui luy 
fut accordé, et à Theure il commença à 
luy dire : « Puis qu'ainsi est, Pauline, 
» que le ciel et la terre sont contre nous, 
» non seulement pour nous empescher 
» de nous marier ensemble, mais, qui plus 
» est, pour nous oster la: veue et la pa- 
» rôle, dont nostre maistre et maistresse 
» nous ont faict si rigoureux commande- 
» ment : ilz se peuvent bien vanter que 
» en une parole ilz ont blessé deux 
» cueurs, dont les corps ne sçauroient 
» plus faire que languir ; monstrans bien, 
» par cest efifect, que oncques amour ne 
» pitié n'entrèrent en leur estomac. Je sçay 
» bien que leur fin est de nous marier cha- 
» scun bien et richement ; car ilz ignorent 
» que la vraye richesse gist au contente- 
» ment ; mais si m'ont-ilz faict tant de 
» mal et de desplaisir, qu'il est impos- 
» sible que jamais de bon cueur )e leur 
» puisse faire service. Je croy bien que, 

» si jamais je n'eusse parlé de mariaige, 
» ilz ne sont pas si scrupuleux, qu'ilz ne 
» m'eussent assez laissé parler à vous, 
> vous asseurant que j'aymerois mieulx 
» mourir, que changer mon opinion en 
» pire, après vous avoir aymée d'une 
» amour si honneste et vertueuse, et 
» pourchassé envers vous ce que je vou- 
9 drois défendre envers tous. Et, pour ce 
» qu'en vous voyant je ne sçaurois por- 
9 ter ceste dure pénitence et que, en ne 
» vous voyant, mon cueur, qui ne peut 
» demeurer vuide, se remplîroit de 
A quelque désespoir dont la fin seroit 
» malheureuse; je me suis délibéré et 
» dès longtemps de me mettre en reli* 
» gion : non que je sçaiche très-bien 
9 qu'en tous estats l'homme se peult 
» saulver; mais pour avoir plus de loisir 
» de contempler la Bonté divine, la- 
» quelle, j'espère, aura pitié des fautes 
» de ma jeunesse, et changera mon 
» cueur, pour autant aymer les choses 
» spirituelles qu'il a faict les temporelles. 
» Et si Dieu me faict la grâce de pouvoir 
» gaingnerla sienne, mon labeur sera in- 
cessamment employé à prier Dieu pour 



II 

» VOUS. Vous suppliant, par ceste amour 
» tant ferme et loyale qui a esté entre 
» nous deux, avoir mémoire de moy en 
» voz oraisons et prier Nostre Seigneur, 
» qu'il me donne autant de constance en 
» ne vous voyant point, qu'il m'a donné 
» de contentement en vous regardant. 
» Et, pour ce que j'ay toute ma vie espéré 
» avoir de vous par mariaige ce que 
» l'honneur et la conscience permettent, 
» je me suis contenté d'espérance; mais, 
» maintenant que je la perds, et que je 
» ne puis jamais avoir de vous le traic- 
» tement qui appartient à un mary, au 
» moins pour dire adieu, je vous supplie' 
» me traicter en frère, et que je vous 
» puisse baiser. » La pauvre Pauline, 
qui tousjours luy avoit esté assez rigou- 
reuse, cognoissant l'extrémité de sa dou- 
leur et l'honnesteté de sa requesteque en 
tel désespoir se contentoit d'une chose 
si raisonnable, sans luy respondre aultre 
chose, luy va jctter les bras au col, pleu- 
rant avecq une si grande véhémence, que 
la parole, la voix et la force luy défail- 
lirent, et se laissa tumber entre ses bras 
esvanouye : dont la pitié qu'il en eut. 

avecq l'amour et la tristesse, luy en fei- 
rent faire autant, tant que Tune de ses 
compaignes, les voyant tumber Tun d'un 
costé et l'autre de l'autre, appella du se- 
cours, qui à force de remèdes les feit 
revenir. 

Alors Pauline , qui avoit désiré de 
dissimuler son affection, fut honteuse 
quand elle s'aperceut qu'elle l'avoit mon- 
strée si véhémente : toutesfois, la pitié 
du pauvre gentil homme servit à elle de 
juste excuse. Luy ne pouvant plus porter 
ces te parole de dire adieu pour jamais, 
s'en alla vistement, le cue.ur et les dents 
si serrez, qu'en entrant dans son logis, 
comme un corps sans esprit, se laissa 
tumber sur son lict, et passa la nuict en 
si piteuses lamentations, que ses servi- 
teurs pensoient qu'il eust perdu tous ses 
parens et amis et tout ce qu'il pouvoit 
avoir de biens sur la terre. Le matin, se 
recortimanda à Nostre Seigneur, et, après 
qu'il eut départy à ses serviteurs le peu 
de bien qu'il avoit et prins avec luy quel- 
que somme d'argent, défendit à ses gens 
de le suyvre, et s'en alla tout seul à la 
^ religion de l'Observance demander l'ha- 

bit, délibéré de jamais n'en partir. Le 
gardien, qui autresfoîs l'avoît veu, pensa 
au commencement que ce fust mocque- 
rie ou songe ; car il n'y avoit en tout le 
pays gentil homme qui moins que luy 
eust grâce ou condition de cordelier, 
pour ce qu'il avoit en luy toutes les bon- 
nes et honnestes vertus que l'on eust 
sceu désirer en un gentil homme. Mais, 
après avoir entendu ses paroles et veu 
ses larmes coulans sur sa face comme 
ruisseaulx, ignorant dont en venoit la 
source, le receut humainement. Et bien 
tost après, voyant sa persévérance, luy 
bailla l'habit qu'il receut dévotement : 
dont furent advertiz le Marquis et la 
Marquise, qui le trouvèrent si estrange, 
que à peine le pouvoient-ilz croire. Pau- 
line, pour ne se montrer subjecte à nulle 
amour, dissimula le mieulx qu'il luy fut 
possible le regret qu'elle avoit de luy, 
en sorte que chascun disoit qu'elle «avoit 
bien tost oublié la grande affection de 
son loyal serviteur. Et ainsi passa cinq 
ou six mois, sans en faire autre démon- 
strance. Durant lequel temps luy fut par 
quelque religieux monstrée une chanson 

que son serviteur avoit composée un peu 
après qu'il eut prins l'habit. De laquelle 
le chant est Italien et assez commun; 
mais j'en ay voulu traduire les mots en 
François le plus près qu'il m'a esté pos- 
sible, et sont tels : 



Qae dira-elle, 
Que fera-elle, 
Quand me verra de ses yeulx 
Religieux ? 

Las! la pauvrette, 

Toute seullette, 
Sans parler longtemps sera 

Eschevelée, 

Déconsolée; 
L estrange cas pensera : 
Son penser, par aventure, 
En monastère et closture 
A la fin la conduira : 

Que dira-elle, etc. 

Que diront ceulx 

Qui de nous deux 
Ont Tamour et bien privé ? 

Voyans qu'amour 

Par un tel tour 
Plus parfaict ont approuvé; 
Regardans ma conscience, 
Hz en auront repentance, 
Et chacun d*eulx en pleurera. 

Que dira-elle, etc. 



II 

Et.B*il8 venoient, 

Et nous tenoient 
Propos pour nous divertir, 

Nous leur dirons 

Que nous mourrons 
Icy, sans jamais partir : 
Puis que leur rigueur rebelle 
Nous feit prendre robbe telle, 
Nul de nous ne la lairra. 

Que dira-elle, etc. 



Et si prier 

De marier 
Nous viennent, pour nous tenter. 

En nous disant 

Uestat plaisant 
Qui nous pourroit contenter; 
Nous respondrons que nostre ame 
Est de Dieu amie et femme, 
Qui point ne la changera. 

Que dira-elle, etc. 

O amour forte. 

Qui ceste porte 
Par regret m'as faict passer. 

Fais qu'en ce lieu 

De prier Dieu 
Je ne me puisse lasser : 
Car nostre amour mutuelle 
Sera tant spirituelle, 
Que Dieu s'en contentera. 

Que dira-elle, etc. 

laissons les biens 
Qui sont lyens 

Plus durs à rompre que fer : 

Quittons la gloire 

Que rame noire 
Par orgueil meine en enfer. 
Fuyons la concupiscence, 
Prenons la chaste innocence 
Que Jésus nous donnera. 

Que dira-elle, etc. 

Viens doncq, amie, 

Ne tarde mie 
Après ton parfaict amy : 

Ne crains à prendre 

L'habit de cendre, 
Fuyant ce monde ennemy : 
Car, d'amitié vive et forte, 
De sa cendre fault que sorte 
Le phœnix qui durera. 

Que dira-elle, etc. 



Ainsi qu'au monde 

Fut pure et munde 
Nostre parfaicte amitié ; 

Dedans le cloistre 

Pourra paroistre 
Plus grande de la moictié. 
Car amour loyal et ferme, 
Qui n'a jamais fin ne terme, 
Droict au ciel nous conduira. 

Que dira-elle, etc. 



Quand elle eut bien au long leu ceste 
chanson, estant à part en* une chappelle, se 
meist si fort à pleurer, qu'elle arrousa 

tout le papier de larmes. Et n'eust esté 
la craincte qu'elle avoit de se monstrer 
plus affectionnée qu'il n'appartient, n'eust 
failly dé s'en aller incontinent mettre en 
quelque hermitaige, sans jamais veoir 
créature du monde. Mais la prudence 
qui estoit en elle la contraingnit encores 
pour quelque temps dissimuler. Et com- 
bien qu'elle eust prins résolution de 
laisser entièrement le monde, si faingnit- 
elle tout le contraire, et changeoit si fort 
son visaige, qu'estant en compaignie, ne 
ressembloit de rien à elle-mesme. Elle 
porta en son cueur ceste délibération 
couverte cinq ou six mois, se monstrant 
plus joyeuse qu'elle n'avoit de coustume. 
Mais, un jour, alla avecq sa maistresse à 
l'Observance, ouyr la grand messe ; et, 
ainsi que le prestre, diacre et soubz- 
diacre sailloient du revestiaire pour 
venir au grand autel, son pauvre servi- 
teur, qui encores n'avoit parfaict Tan de 
sa probation, servoit d'acolite, portoit 
les deux canettes en ses deux mains, 
couvertes d'une toile de soye, et venoit 
le premier, ayant les" œilz contre terre. 
Quand Pauline le veid en tel habillement 

OÙ sa beauté et grâce estoient plustot 
augmentées que diminuées, fut si esmeue 
et troublée, que, pour couvrir la cause 
de la couleur qui lui venoit au visaige, 
se print à tousser. Et son pauvre servi- 
teur, qui entendoit mieulx ce son-là que 
celuy des cloches de son monastère, n'osa 
tourner sa teste, mais, en passant devant 
elle, ne peut garder ses âeilz, qu'ilz ne 
prinssent le chemin que si longtemps ilz 
avoient tenu. Et, en regardant piteuse- 
ment Pauline, fut si saisy du feu qu'il 
pensoit quasy esteint, qu'en le voulant 
plus couvrir qu'il ne pouvoit, tomba tout 
de son hault à terre devant elle. Et la 
craincte qu'il eut que la cause en fust 
congneue luy feit dire que c'estoit le pavé 
de l'église qui estoit rompu en cest en- 
droict. Quand Pauline congneut que le 
changement d'habit ne luy avoit pas 
changé le cueur, et qu'il y avoit si long 
temps qu'il s'estoit rendu, que chacun 
pensoit qu'elle l'eust oublié, se délibéra 
de mettre à exécution le désir qu'elle 
avoit eu de rendre la fin de leur amitié 
semblable en habit, estât et forme de 
vivre, comme elle avoit esté vivant en 

une maison, soubz pareil maistre et 
maistresse. Et pource que elle avoit, plus 
de quatre mois auparavant, donné ordre 
à tout ce qui luy estoit nécessaire pour 
entrer en religion, un matin, demanda 
congé à la Marquise d'aller ouyr la messe 
à Saincte Claire, ce qu'elle luy donna, 
ignorant pour quoy elle le demandoit. Et, 
en passant devant les Cordeliers, pria le 
gardien de luy faire venir son serviteur, 
qu'elle appeloit son parent. Et quand 
elle le veid en une chapelle à part, luy 
dist : « Si mon honneur eust permis 
» qu'aussi tost que vous je me fusse osé 
» mettre en religion, je n'eusse tant 
t> attendu; mais, ayant rompu par ma 
» patience les opinions de ceux qui plus 
» tost jugent mal que bien, je suis déli- 
» bérée de prendre Testât, la robbe et 
» la vie telle que je voy la vostre, sans 
» m'cnquérir quel il y faict. Car, si vous 
» y avez du bien, j'en auray ma part; 
» et, si vous y recepvez du mal, je n'en 
» veulx estre exempte ; car, par tel che- 
» min que vous irez en paradis, je vous 
» veulx suivre : estant asseurée que 
» Celuy qui est le vray, parfaict et digne 

9 d'estre nomijié Amour, nous a tirez à 
» son service, par une amitié honneste 
» et raisonnable, laquelle il convertira, 
» par son sainct Esperit, du tout en luy : 
» vous priant que vous et moy oublyons 
» le corps qui périt et tient du vieil Adam, 
» pour recepvoir et revestir celuy de 
» nostre espoux Jésus Christ. » Ce servi- 
teur religieux fut tant aise et tant 
content d'ouyr sa saincte volunté, qu'en 
plorant de joye luy fortifia son opinion 
le plus qu'il luy fut possible, luy disant 
que, puis qu'il ne pouvoit plus avoir 
d'elle au monde autre chose que la parole, 
il se tenoit bien heureux d'estre en lieu 
où il auroit tous) ours moyen de la rece- 
voir, et qu'elle seroit telle, que l'un et 
Paultre n'en pourroit que mieulx valoir, 
vivans en un estât d'un amour, d'un 
cueur et d'un esprit tirez de la bonté 
de Dieu, lequel il supplioit les tenir en 
sa main, en laquelle nul ne peut périr. 
Et, en ce disant et plorant d'amour et 
de joye, luy baisa les mains ; mais elle 
abbaissa son visaige jusques à la main, et 
se donnèrent par vraye charité le sainct 
baiser de dilection. Et, en ce contente- 

ment, se partit Pauline, et entra en la 
religion de Saincte Claire, où elle fut 
receue et voilée. 

Ce que après elle feit entendre à Ma- 
dame la Marquise, qui en fut tant esba- 
hie qu'elle ne le pou voit croire, mais s'en 
alla le lendemain au monastère, pour la 
veoir et s'efforcer de la divertir de son 
propos. A quoy Pauline luy feit response, 
que, si elle avoit eu puissance de luy 
oster un mary de chair, Thomme du 
monde qu'elle avoit le plus aymé, elle 
s'en debvoit contenter, sans chercher de 
la vouloir séparer de Celuy qui estoit 
immortel et invisible, car il n'estoit pas 
en sa puissance ni de toutes les créatures 
du monde. La Marquise, voyant son bon 
vouloir, la baisa, la laissant, non sans 
grand regret. Et depuis vesquirent Pau- 
line et son serviteur si sainctement et 
dévotement en leur Observance, que l'on 
ne doibt doubter que Celuy duquel la 
fin de la loy est charité, ne leur dist, à la 
fin de leur vie, comme à la Magdelaine, 
que leurs péchez leur estoient pardon- 
nez, veu qu'ilz avoient beaucoup aymé, 
et qu'il ne les retiràst en paix au lieu où 

la récompense passe tous les mérites des 
hommes. 



c Vous ne pouvez icy nier, mes Dames, que 
l'amour de l'homme ne se soit monstrée la 
plus grande; mais elle luy fut si bien rendue, 
que je voudrois que tous ceulx qui s'en 
meslent fussent autant récompensez. — Il y 
auroit doncques, » dist Hircan, c plus de 
fols et de folles déclairez, qu'il n'y en eut 
oncques?— Appelez-vous foUie, » dit Oisille, 
c d'a3rmer honnestement en la jeunesse, et 
puis de convertir cest amour du tout à Dieu ? » 
Hircan, en riant, luy respondit : — c Si mé- 
lancolie et désespoir sont louables, je diray 
que Pauline et son serviteur sont bien dignes 
d'estre louez. — Si est-ce, » dist Geburon, 
c que Dieu a plusieurs moyens de nous tirer 
à luy, dont les commencemens semblent 
estre maulvais, mais la fin en est bonne. — 
Encores ay-je une opinion, » dist Parla- 
mente, c que jamais homme n'aymera par- 
faictement Dieu, qu'il n*ait parfaictement 
aymé quelque créature en ce monde. » 
Qu'appelez-vous parfaictement aymer ? » 
dist Saffredent : c estimez-vous parfaicts 
amans ceulx qui sont transiz et qui adorent 
les Dames de loing, sans oser monstrer leur 
volunté? — J'appelle parfaicts amans, » luy 

II 5 

respondit Parlamente, cceulx qui cherchent, 
en ce qu'ilz aiment, quelque perfection, soit 
beaulté, bonté ou bonne grâce; tousjours 
tendans à la vertu, et qui ont le cueur si 
hault et si honneste, qu'ilz ne veulent, pour 
mourir, mettre leur fin aux choses basses 
que Phonneur et la conscience réprouvent; 
car l'ame, qui n'est créée que pour retourner à 
son souverain bien, ne faict, tant qu'elle est 
dedans ce corps, que désirer d'y parvenir. Mais 
à cause que les sens, par lesquels elle en peut 
avoir nouvelles, sont obscurs et charnels 
par le péché du premier père, ilz ne luy peu- 
vent monstrer que les choses visibles plus 
approchantes de la perfection, après quoy 
l'ame court, cuydans trouver en une beaulté 
extérieure, en une grâce visible et aux vertuz 
morales, la souveraine beaulté, grâce et vertu. 
Mais, quand elle les a cherchez et expé- 
rimentez et elle n'y trouve point Celuy 
qu'elle ayme, elle passe oultre, ainsi que 
l'enfant, selon sa petitesse, ayme les pou- 
pines et aultres petites choses, les plus belles 
que son œil peut veoir, et estime richesses 
d'assembler des petites pierres : mais, en 
croissant, ayme les poupines vives et amasse 
les biens nécessaires pour la vie humaine. 
Mais, quand il congnoist par plus grande 
expérience que es choses territoires n'y a 
perfection ne félicité, désire chercher le fac- 

teur et la source d'icelle. Toutesfois, si Dieu 
ne luy ouvre l'œil de foy, seroit en danger 
de devenir, d'un ignorant, un infidèle philo- 
sophe; car foy seulement peut monstrer et 
faire recepvoir le bien que l'homme charnel 
et animal ne peut entendre. — Ne voyez- 
vous pas bien, » dist Longarine, c que la 
terre non cultivée, portant beaucoup d'her- 
bes et d'arbres, combien qu'ilz soient inu- 
tiles, est désirée pour l'espérance qu'elle 
apportera bon fruict, quand il y sera semé? 
Aussi le cueur de l'homme, qui n'a nul 
sentiment d'amour aux choses visibles, ne 
viendra jamais à l'amour de Dieu par la 
semence de sa parole, car la terre de son 
cueur est stérile, froide et damnée. — Voylà 
pourquoy, 9 dist Saffredent, c la plus part 
des docteurs ne sont spirituels ; car ilz 
n'aymeront jamais que le bon vin et cham- 
berières laides et ordes, sans expérimenter 
que c'est d'aymer Dames honnestes. — Si je 
sçavois bien parler Latin, » dist Simontault, 
c je vous allêgueroye que Sainct Jehan 
dict : Que celuy qui n'ayme son frère qu'il 
veoit, comment aymera-il Dieu qu'il ne 
veoit point? Car, par les choses visibles, on 
est tiré à l'amour des invisibles. — Mais, » 
dist Ennasuitte, c quis est ille, et laudabimus 
eutn, ainsi parfaict que vous le dictes? — 
Il y en a, » responditDagoucin, c qui ayment 

si fort et si parfaictement, qu'ilz aimeroient 
autant mourir que de sentir un désir 
contre l'honneur et la conscience de leur 
maistresse, et si ne veullent qu'elle ne autres 
s'en apperçoivent. — Ceux-là, » dist Saffre^ 
dent, c sont de la nature de la camalercite 
qui vit de l'aer. Car il n'y a honune au 
monde, qui ne désire déclairer son amour 
et sçavoir estre aymé : et si croy qu'il n'est 
si forte fiebvre d'amitié, qui soubdain ne 
passe, quand on congnoist le contraire. 
Quant à moy, j'en ay veu des miracles évî- 
dentz. — Je vous prie, » dist Ennasuitte, 
c prenez ma place et nous racomptez de quel- 
qu'un qui soit ressuscité de mort à vie, pour 
congnoistre en sa Dame le contraire de ce 
qu'il désiroit. — Je crains tant, » dist Safifre- 
dent, c de desplaire aux Dames, de qui j'ay 
esté et seray toute ma vie serviteur, que sans 
exprès commandement je n'eusse osé racom- 
pter leurs imperfections; mais, pour obéir, 
je n'en cèleray la vérité. » 




XX^ NOUVELLE 

Le sieur de Ryant, fort amoureux d'une Dame vefve« 
ayant congneu en elle le contraire de ce qu'il dé- 
siroit et qu'elle luy avoft souvent persuadé, se 
saisit si fort, qu'en un instant le despit eut puis- 
sance d'esteindre le feu que la longueur du temps 
ny roccasion n'avoyent sceu amortir. 




u pays de Daulphiné, y avoit 
. un gentil homme, nommé 
le seigneur de Riant, de la 
maison du Roy François 
premier, autant beau et 
honneste gentil homme qu'il estoit pos- 
sible de veoir. Il fut longuement ser- 
viteur d'une Dame vefve, laquelle il 
aymoit et révéroit tant, de paour qu'il 
avoit de perdre sa bonne grâce, que ne 
l'osoit importuner de ce qu'il désiroit le 
plus. Et luy, qui se sentoit beau et digne 
d'estre aymé, croyoit fermement ce qu'elle 

luy.juroit souvent, c'est qu'elle raimoit 
plus que tous les hommes du monde ; et 
que, si elle estoit contraincte de faire 
quelque chose pour un gentil homme, 
ce seroit pour luy seullement, comme 
le plus parfaict qu'elle avoit jamais con- 
gneu, le priant de se contenter, sans 
oultrepasser, de ce^te honneste amitié. 
Et, d'aultre part, Tasseuroit si fort, que, 
si elle congnoissoit qu'il prétendist da- 
vantaige, sans se contenter de la raison, 
que du tout il la perdroit. Le pauvre 
gentil homme non seullement se conten- 
toit, mais se tenoit très-heureux d'avoir 
gaingné le cueur de celle où il pensoit 
tant d'honnesteté. Il seroit long de vous 
racompter le discours de son amitié, la 
longue fréquentation qu'il eut avecq elle, 
les voyages qu'il faisoit pour la venir 
veoir. Mais, pour venir à la conclusion, 
ce pauvre martir d'un feu si plaisant, 
que plus on brusle plus on en veult 
brusler, cherchoit tous jours le moyen 
d'augmenter son martire. Un jour, luy 
print fantaisie d'aller veoir en poste celle 
qu'il aymoit plus que luy-mesmes et 
qu'il estimoit pardessus toutes les femmes 

du monde. Luy, arrivé en sa maison, 
demanda où elle estoit; on luy dist 
qu'elle ne faisoit que venir de vespres et 
estoit entrée en sa garenne pour para- 
chever son service. Il descendit de cheval 
et s'en alla tout droit en ceste garenne 
où elle estoit, et trouva ses femmes qui 
luy dirent qu'elle s'en alloit toute seule 
promener en une grande allée. Il com- 
mença h plus que jamais espérer quelque 
bonne fortune pour luy. Et le plus doul- 
cement qu'il peut, sans faire un seul 
bruict, la chercha le mieulx qu'il luy fut 
possible, désirant sur toutes choses de la 
pouvoir trouver seule. Mais, quand il 
fut près d'un pavillon faict d'arbres pliez, 
lieu tant beau et plaisant qu'il n'estoit 
possible de plus, entra soubdainement 
là, comme celuy à qui tardoit de veoir 
ce qu'il aymoit. Mais il trouva à son 
entrée la Damoiselle couchée dessus 
Fherbe entre les bras d'un palefrenier de 
sa maison, aussi laid, ord et infâme, que 
de Riant estoit beau, honneste et aimable. 
Je n'entreprendz pas de vous peindre le 
despit qu'il eut, mais il fut si grand, 
qu'il eut puissance en un moment d'es- 

teindre le feu que la longueur du temps 
ni l'occasion n'avoient sceu faire. Et, 
autant remply de despit qu'il avoit eu 
d'amour, luy dist : « Ma Dame, prou 
» vous face! Aujourd'huy, par vostre 
» meschanceté congneue, suis guéry et 
» délivré de la continuelle douleur, dont 
» honnesté que j'estimois en vous estoit 
» l'occasion. » Et, sans autre adieu, s'en 
retourna plus viste qu'il n'estoit venu. 
La pauvre femme ne lui feit autre re- 
sponse, sinon de mettre la main devant 
son visaige ; car, puis qu'elle ne pouvoit 
couvrir sa honte, couvrit-elle ses œilz 
pour ne veoir celuy qui la voyoit trop 
clairement, nonobstant sa dissimulation. 

€ Parquoy, mes Dames, je vous supplie, 
si vous n'avez volunté d'aymer parfaictement, 
ne vous pensez point dissimuler à un 
homme de bien, et luy faire desplaisir pour 
vostre gloire : car les hypocrites sont payez 
de leur loyer, et Dieu favorise ceulx qui 
ayment naïfvement. — Vrayement, > dist 
Oisille, c vous nous l'avez gardé bonne pour 
la fin de la Journée! Et si ce n'estoit que 
nous avons tous juré de dire vérité, je ne 
sçauroys croire que une femme de Testât 

dont elle estoit sceut estre si meschante de 
l'ame, quant à Dieu, et du corps, laissant 
un si honneste gentil homme pour un si 
villain muletier. — Hélas! Madame, > dist 
Hircan, c si vous sçaviez la différence qu'il y 
a d'un gentil homme, qui toute sa vie a porté 
le harnois et suivy la guerre, auprès d'un 
varlet bien nourry sans bouger d'un lieu, 
TOUS excuseriez ceste pauvre vefve. — Je ne 
croy pas, Hircan, > dist Oisille, c quelque 
chose que vous en dictes, que vous puissiez 
recevoir nulle excuse d'elle. — J'ay bien 
ouy dire, > dist Simontault, € qu'il y a des 
femmes qui veulent avoir des évahgélistes 
pour prescher leur vertu et leur chasteté, et 
leur font la meilleure chère qu'il leur est 
possible et la plus privée, les asseurant que, 
si la conscience et l'honneur ne les retenoient, 
elles leur accorderoient leurs désirs. Et les 
pauvres sots, quand en quelque compaignie 
parlent d'elles, jurent qu'ilz mettroient leur 
doigt au feu sans brusler, pour soustenir 
qu'elles sont femmes de bien; car ilz ont 
expérimenté leur amour jusques au bout. 
Ainsi se font louer par les honnestes hommes, 
celles qui à leurs semblables se montrent 
telles qu'elles sont, et choisissent ceulx qui 
ne sçauroient avoir hardiesse de parler; et, 
s'ilz en parlent, pourjeur orde et vile condi- 
tion ne seroient pas creuz. — Voylà, i dist 

Longarine, c une opinion que j'ay autres- 
fois ouy dire aux plus jaloux et soupsonneux 
hommes, mais c'est peindre uile chimère : 
car, combien qu'il soit advenu à quelque 
pauvre malheureuse, si est-ce chose qui ne 
se doibt soupsonner en aultre. — • Or, » 
leur dist Parlamente, c tant plus avant nous 
entrons en ce propos, et plus ces bons sei- 
gneurs icy drapperont sur la tissure de 
Simontault et tout à noz despens. Parquoy 
il vaultmieulx. aller ouyr vespres, à fin que. 
ne soyons tant attendues que nous fusmes 
hier. > 

La compaignie fiit de son opinion, et, en 
allant, Oisille leur dist : c Si quelqu'un de 
vous rend grâces à Dieu d'avoir en ceste 
Journée dict la vérité des histoires que nous 
avons racomptées, Safifredent luy doibt re- 
quérir pardon d'avoir remémoré une si 
grande villenie contre les Dames. — Par ma 
foy, > respondit Safifredent, c combien que 
mon compte soit véritable, si est-ce que je 
Tay ouy dire. Mais quand je vouldroye 
faire le rapport du cerf à veue d'œil, je vous 
ferois faire plus de signes de croix, de ce 
que je sçay des femmes, que l'on n'en fiaict à 
sacrer une église. — C'est bien loing de se 
repentir, > dist Geburon, c quand la confes- 
sion aggrave le péché.. — Puisque vous avez 
telle opinion des femmes, i dist Parla-* 

mente, t elles vous debvroient priver de leur 
honnesteentretenementet privaultez.» Mais il 
luy respondit : — « Aucunes ont tant usé, en 
mon endroict, du conseil que vous leur don- 
nez, en m'esloignant et séparant des choses 
justes et honnestes, que si je pouvoîs dire 
pis et pis faire à toutes, je ne m'y espargne- 
roie, pour les inciter à me venger de celle 
qui me tient si grand tort. > En disant ces 
paroles, Parlamente meit son touret de nez, 
et avecq les autres, entra dedans Téglise, où 
ils trouvèrent vespres très-bien sonnées, 
mais ilz n'y trouvèrent pas un religieux 
pour les dire, pource qu'ilz avoient entendu 
que dedans le pré s'assembloit ceste compai- 
gnie pour y dire les plus plaisantes choses 
qu'il estoit possible : et, comme ceulx qui 
aymoient mieulx leurs plaisirs que les orai- 
sons, s'estoient allés cacher dedans une fosse, 
le ventre contre terre, derrière une haye fort 
espesse. Et là avoient si bien escouté les 
beaulx comptes, quHlz n'avoient point ouy 
sonner la cloche de leur monastère. Ce qui 
parut bien, quant ilz arrivèrent en telle haste, 
que quasi Talaine leur faiiloit à commencer 
vespres. Et quand elles furent dictes, con- 
fessèrent à ceulx qui leur demandoient l'oc- 
casion de leur chant tardif et mal entonné, 
que ce avoitesté pour les escouter. Parquoy, 
voyans leur bonne volunté, leur fut permis 

que tous les jours assisteroient derrière la 
haye, assis à leur aise. Le soupper se passa 
joyeusement, en relevant les propos qu'ilz 
n'avoient pas mis à fin dans le pré, qui du- 
rèrent tout le long du soir, jusquesàce que 
la Dame Oisille les pria de se retirer, à fin 
que leur esprit fust plus prompt le lende^ 
main, après un bon et long repos, dont elle 
disoit que une heure avant mynuict valoit 
mieulx que trois après. Ainsi, s'en allant 
chascun en sa chambre, se partit ceste com- 
paignie, mettant fin à ceste secpnde Journée. 





TROISIESME JOURNÉE 

En la troisiesme Journée on devise des 
Marnes qui en leur amitié n'ont cherché 
nulle fin que Vhonnesteté, et de l'hypo- 
crisie et méchanceté des Q(eligieux, 



PROLOGUE 




E matin, la compaignye ne 
sceut si tost venir en la salle, 
qu'elle n'y trouvast Madame 
Oisille, qui avoit, plus de de- 
mie heure avant, estudié la 
leçon qu'elle debvoit lire; et, si le premier 
et second jour elle les avoit rendus contens, 
elle n'en feyt moins le troisiesme. Et n'eust 
esté que un des religieux les vint quérir 

pour aller à la grand messe, Hz ne l'eussent 
ouye, leur contemplation les empeschant 
d'ouyr la cloche. L^ messe ouye bien dévo- 
tement, et le disner passé bien sobrement 
pour n'empescher par les viandes* leur mé- 
moire à s'acquicter chascun en son rang le 
mieulx qu'il seroit possible, se retirèrent 
en leurs chambres à visiter leurs registres, 
attendant l'heure accoustumée d'aller au 
pré ; laquelle venue, ne faillirent à ce beau 
voyage. Et ceulx qui avoient délibéré de dire 
quelque folie avoient desjà les visaiges si 
joyeux, que. l'on espéroit d'eulx occasion 
de bien rire. Quand ilz furent assis, deman- 
dèrent à Safifredent à qui il donnoit sa voix 
pour la troisiesme Journée : — * Il me sem- 
ble, » dit-il, c que puisque la faulte que je 
feis hier est si grande que vous dictes, ne 
sçachant histoire digne de la réparer, que je 
dois donner ma voix à Parlamente, laquelle, 
pour son bon sens, sçaura si bien louer les 
Dames, qu'elle fera mettre en oubly la vérité 
que je vous ay dicte. — Je n'entreprens pas, » 
dist Parlamente, c de réparer voz faultes, 
mais oui bien de me garder de les ensuivre. 
Parquoy, je me délibère, usant de la vérité 
promise et jurée, de vous monstrer qu'il y 
a des Dames qui en leurs amitiez n'ont cher^ 
ché nulle fin que l'honnesteté. Et, pour ce 
que celle dont je vous veulx parler estoit 

de bonne maison, je ne changeray rien en 
rhistoire que le nom; vous priant, mes 
Dames, de penser qu'amour n'a point de 
puissance de changer un cueur chaste et 
honneste, comme vous verrez par l'histoire 
que je vous voys compter. > 




XXI" NOUVELLE 



Ra1andine,«y«Dt BncndQjaaqu'it'lBgedc ixx ans i 
Mtre maryie, et congnoissant la négligence de 
son père et le peu de faveur que luy portoit sa 
niaistresie, prini telle aoiitié à un gentil homnic 
bistard, qu'elle lu; promeil maryage : diml aoo 
pire «verly luy usa de toutes les rigneurs qui luy 
furent poisibles, pour la faire consentir i la dis- 
solution de ce mariage, mal* elle penlata en aoa 
uniiif JQiques i la mort du baatard, de laquelle 
certifiée, fut mariée k un gentil homme du nom 
et dei armes de m maison. 

L y avoit en France une 
Royne, qui en sa compai- 
gnie nourrissoit plusieurs 
filles de bonnes et grandes 
maisons. Entre autres, y en 
avoit une nommée Rolandine, qui estoit 
bien proche sa parente. Mais la Royne, 
pour quelque inimitié qu'elle portoit à 
son père, ne luy faisoit pas fort bonne 
chère. Geste fille, combien qu'elle ne 
fiist des plus belles ny des laides aussy, 
ëstoit tant saige et vertueuse, que plu- 
sieurs grands personnaiges la deman- 
doient en mariage, dont ilzavoient froide 
response; car le père aymoit tant son 
argent, qu'il oublyoît Tadvancement de 
sa fille; et sa maistresse, comme j^ay 
dict, luy pôrtoit si peu de faveur, qu'elle 
n'estoit point demandée de ceulx qui se 
vouloient advancer en la bonne grâce de 
la Royne. Ainsi, par la négligence du 
père et par le desdaing de sa maistresse, 
ceste pauvre fille demeura longtemps 
sans estre mariée. Et, comme celle qui 
se fascha à la longue, non tant pour l'en- 
vie qu'elle eust d'estre mariée, que pour 
la honte qu'elle avoit de ne l'estre point, 

11 6. 

se retira du tout à Dieu, laissant les 
moxldanitez et gorgiasetez de la court; 
son passetemps fut à prier Dieu ou à 
faire quelques ouvraiges. Et, en ceste vie 
ainsy retirée, passa ses jeunes ans, vivant 
tant honnestement et sainctement qu'il 
n'estoit possible de plus. Quand elle fut 
approchée des trente ans, il y avoit un 
gentil homme, bastard d'une grande et 
bonne maison, autant gentil compai- 
gnon et homme de bien qu'il en fut de 
son temps, mais la richesse Pavoit du 
tout délaissé ; et avoit si peu de beaulté, 
que une Dame, quelle qu'elle fust, ne 
Teust pour son plaisir choisy. Ce pauvre 
gentil homme estoit demeuré sans 
party ; et, comme souvent un malheureux 
cherche Tautre, vint aborder ceste Da- 
moiselle Rolandine, car leurs fortunes, 
complexions et conditions estoient fort 
pareilles. Et, se complaignans Tun à l'au- 
tre de leurs infortunes, prindrent une 
très-grande amitié ; et, se trouvans tous 
deux compaignons de malheur, se cher- 
choient en tous lieux pour se consoler 
l'un Fautre ; et, en ceste fréquentation, 
s'engendra une très-grande et longue 

amitié. Ceulx qui avoient veu la Damoi* 
selle Rolandine si retirée qu'elle ne par- 
loit à personne, la voyans incessamment 
avec le bastard de bonne maison, en fu- 
rent incontinent scandalisez, et dirent à 
sa gouvernante qu'elle ne debvoit endu- 
rer ces longs propos : ce qu'elle remon- 
stra à Rolandine, luy disant que chas- 
cun estoit scandalisé de ce qu'elle parloit 
tant à un homme qui n'estoit assez riche 
pour l'espouser, ny assez beau pour estre 
amy. Rolandine, qui avoit tousjoursesté 
plus reprise de son austérité que de ses 
mondanitez, dist à sa gouvernante : — 
« Hélas, ma mèrel Vous voyez que je ne 
» puis avoir un mary selon la maison 
» d'où je suis, et que j'ay tousjours fuy 
» ceulx qui sont beaux et jeunes, de 
» paour de tumber aux inconvéniens 
» où j'en ay veu d'autres. Et je trouve 
» ce gentil homme ici saige et vertueux 
» comme vous sçavez, lequel ne me 
D presche que toutes choses bonnes et 
» vertueuses : quel tort puis-je tenir à 
» vous et à ceulx qui en parlent, de 
9 me consoler avec luy de mes ennuys ? » 
La pauvre vieille, qui aimoit sa mai- 

stresse plus qu'elle-mesmes , luy dist : 
ff — Ma Damoiselle, je voy bien que 
» vous dictes la vérité, et que vous estes 
» traictée de père et de maistresse autre- 
ment que vous ne le méritez. Si est* 
» ce que, puis que Ton parle de vostre 
» honneur en ceste sorte,, fust-il vostre 
» propre frère, vous vous devez retirer 
» de parler à luy. » Rolandine luy dist en 
plorant : — « Ma mère, puisque vous le me 
» conseillez, je le feray : mais c'est chose 
9 estrange de n'avoir en ce monde une 
» seule consolation ! » Le bastard, comme 
il avoit accoustumé, la voulut venir en- 
tretenir, mais elle luy déclara tout au 
long ce que sa gouvernante luy avoit 
dict ; et le pria, en plorant, qu'il se con«- 
tentast pour un temps de ne luy parler 
point jusques ad ce que ce bruict fust 
un peu passé : ce qu'il feit â sa requeste. 
Mais, durant cest esloignement, ayant 
perdu l'un et l'autre leur consolation, 
commencèrent à sentir un torment qui 
jamais ni d*un costé ni d'autre n'avoit 
esté expérimenté. Elle ne cessoit de prier 
Dieu, aller en voyage, jeusner et faire 
abstinences. Car cest amour, encores à 

elleincogneu,luy donnoit une inquiétude 
si grande, qu'elle ne la laissoit une seule 
heure reposer. Au bastard de bonne mai* 
son ne faisoit amour moindre effort : 
mais luy, qui avoit desjà conclud en son 
cueur de Paymer et de tascher de l'espou* 
ser, regardant avec l'amour Thonneur 
que ce luy seroit s'il la pouvoit avoir, 
pensa qu'il falloit chercher moyen pour 
luy déclarer sa volunté et surtout gaingner 
sa gouvernante. Ce qu'il feit^ en luy re- 
monstrantla misère où estoit tenue sa 
pauvre maistresse, à laquelle on vouloit 
oster toute consolation. Dont la bonne 
vieille, en plorant, le remercia de Thon^ 
neste affection qu'il portoit à sa mai- 
stresse. Et advisèrent ensemble le moyen 
comme il pourroit parler à elle : c'estoit 
que Rolandine fairoit souvent semblant 
d'estre malade d'une migraine où Ton 
craint fort le bruit; et, quand ses com« 
paignes iroient en la chambre de la Royne, 
ilz demeureroient tous deux seuls, et là 
il la pourroit entretenir. Le bastard en 
fut fort joyeulx et se gouverna entière* 
ment par le conseil de ceste gouvernante, 
en sorte que, quand il vouloit, il parloit 

às'aÀie. Mais ce contentement neluydura 
guères, car la Royne, quinel'aymoitpas 
fort, s'enquist que faisoit tant Rolandine 
en la chambre. Et, combien que quelqu'un 
dist que c'estoit pour sa maladie, toutes- 
fois un autre, qui avoit trop de mémoire 
des absens, luy dist que Taise qu'elle 
avoit d'entretenir le bastard de bonne 
maison luy debvoit faire passer sa mi- 
graine. La Royne, qui trouvoit les pé- 
chés véniels des autres mortels en elle, 
l'envoya quérir et luy défendit de parler 
jamais au bastard, si ce n'estoit en sa 
chambre ou en sa salle. La Dàmoiselle 
n'en feit nul semblant, mais luy. dist : — 
« Si j'eusse pensé, ma Dame, que luy ou 
» autrp vous eust despieu, je n'eusse ja- 
» mais parlé à luy. » Toutesfois, pensa 
en elle-mesme qu'elle chercheroit quel- 
qu'autre moyen dont la Royne ne sçau- 
roit rien : ce qu'elle feit. Et les mercredy, 
vendredy et sâbmedy qu'elle jeusnoit, 
demeuroit en sa chambre avec sa. gou- 
vernante, où elle avoit loisir de parler, 
tandis que les autres souppoient, à celuy 
qu'elle commençoit à aymer très-fort. 
Et tant plus le temps de leur propos 

estoit abbrégé par contraincte, et plus 
leurs paroles estoient dictes par grande 
affection; car ilz desroboient le temps, 
comme faict un larron une chose pré- 
cieuse. L'affaire ne sceut estre menée si 
secrettement, que quelque varlet ne le 
vist entrer là-dedans au jour de jeusnes, 
et le redist en lieu où il ne fut celé à la 
Royne, qui s'en courrouça si fort, qu'onc- 
ques puys n'osa le bastard aller en la 
chambre des Damoiselles. Et, pour ne 
perdre le bien dé parler à celle que tant 
il aymoit, faisoit souvent semblant d'al- 
ler en quelque voyaige, et revenoit au 
soir en l'église ou chappelle du chasteau, 
habillé en cordelier ou jacobin, ou si 
bien dissimulé, que nul ne le congnois- 
soit; et là s'en alloit la Damoiselle Ro- 
landine avecq sa gouvernante l'entretenir. 
Luy, voyant la grande amour qu'elle luy 
portoit, n'eut craincte de luy dire : — 
« Ma Damoiselle, vous voyez le hazard 
» où je me metz pour vostre service, et 
» les deffenses que la Royne vous a fai- 
» ctes de parler à moy ? Vous voyez, 
» d'autre part, quel père vous avez, qui 
» ne pense, en quelque façon que ce soit, 

» de TOUS marier? Il a tant refusé de 
» bons partîz, que je n'en sçaiche plus 
» ny près ny loing de luy, qui soit pour 
j> vous avoir. Je sçay bien que je suis 
» pauvre, et que vous ne sçaurîez espou- 
B ser gentil homme qui ne soit plus riche 
» que moy. Mais si amour et bonne vo- 
» lunté estoient estimez un trésor, je 
D penserois estre le plus riche homme 
9 du monde. Dieu vous a donné de 
» grands biens, et estes en danger d'en 
» avoir encore plus : si j'estoys si heu- 
» reux que vous me voulsissiez eslire 
» pour mar}', je vous serois mary, amy 
» et serviteur toute ma vie : et si vous 
» en prenez un esgal à vous, chose dif- 
9 ficile à trouver, il vouldra estre mai- 
D stre et regardera plus à vos biens que à 
» vostre personne, et à la beaulté que à 
la vertu; et^ en jouyssant de l'ususfruict 
» de vostre bien, traictera votre corps 
autrement quUl ne le mérite. Le désir 
B que j'ay d'avoir ce contentement, et la 
» paour que j'ay que vous n'en ayez 
» poinct avecq un autre, me font vous 
A supplier que par un mesme moyen 
» vous me rendiez heureux et vous la 

> plus satis&icte et la mieux traîctée 

> femme qui oncques fut. » Rolandine, 
escoutant le mesme propos qu'elle avoit 
délibéré de luy tenir, luy respondit d'un 
yisaige content : — « Je suis très-aise 
» dont vous avez commencé le propos, 
9 dont, long temps a, j'avois délibéré 
» vous parler, et auquel, depuis deux 
9 ans que je vous congnoys, je n'ay cessé 
» de penser, et repenser en moy-mesmes 
9 toutes les raisons pour vous et contre 
9 VOUS que j'ay peu inventer. Mais à la fin, 
9 sçachant que je veux prendre Testât de 
9 mariage, il est temps que je commence 
9 et que je choisisse celuy avec lequel je 
9 penseray mieux vivre au repos de ma 
9 conscience. Je n'en ay sceu trouver un, 
9 tant soit«il beau, riche ou grand sei- 
B gneur, avec lequel mon cueur et mon 
» esprit se peust accorder, sinon à vous 
9 seul. Je sçay qu'en vous espousant, je 
» n'ojSense point Dieu, mais fais ce qu'il 
9 commande. Et quant à Monseigneur 
• mon père, il a si peu pourchassé mon 
9 bien et tant refusé, que la loy veult 
» que je me marie, sans ce qu'il me puisse 
9 déshériter. Quand je n'auray que ce qui 

» m'appartient, en espousant un mary 
j> tel envers moy que vous estes, je me 
» tiendray la plus riche du monde* 
» Quant à la Royne ma mais tresse, je ne 
» doibs point faire conscience de luy 
» desplaire pour obéir à Dieu : car elle 
» n'en a point faict de m'empescher le 
» bien que en ma jeunesse j'eusse peu 
» avoir. Mais, ^ fin que vou$ congno^ssiez 
» que l'amitié que je vous porte est fon- 
» dée sur la. vertu et sur Thonneur, vous 
» me prometterez, que si j'accorde ce 
» mariage, de n'en pourchasser jamais la 
» consommation, que mon père ne soit 
» mort ou que je n'aye trouvé moyen de 
» l'y faire consentir. » Ce que luy pro- 
mîst voluntiers le bastard : et, . sur ces 
promesses se donnèrent chacun un an- 
neau en nom de mariaige, et se bai- 
sèrent en l'église devant Dieu, qu'ilz 
prindrent en tesmoing de leur promesse ; 
et jamais depuis n'y eut entre eulx plus 
grande privaulté, que de baiser. 

Ce peu de contentement donna grande 
satisfaction au cueur de ces deux.par- 
faicts amans, et furent un temps sans se 
veoir, vivans de ceste seureté. Il n'y avoit 

guères lieu où Thonneur se peust acqué- 
rir, que le bastard de bonne maison n'y 
allast avecq un grand contentement, 
qu'il ne pouvoit demeurei* pauvre, veu 
la riche femme que Dieu luy avoit don- 
née : laquelle en son absence conserva 
si longuement ceste parfaicte amitié, 
qu'elle ne tint compte d'homme du 
monde. Et, combien que quelques uns la 
demandassent en mariage, ilz n'avoient 
néantmoins autre response d\elle, si- 
non que, depuis qu'elle avoit tant de- 
meuré sans estre mariée, elle ne vouloit 
jamais Testre. Ceste response fut en- 
tendue de tant de gens, que la Royne 
en ouyt parler, et luy demanda pour quelle 
occasion elle tènoit ce langaige. Rolan- 
dine luy dist que c'estoit pour luy obéir, 
car elle sçavoit bien qu'elle n'avoit ja- 
mais eu envie de la marier au temps et 
au lieu où elle eust esté honnorablement 
pourveue et à son aise ; et que Taage et 
la patience luy avoient apprins de se 
contenter de Testât où elle estoit. Et 
toutes les fois que Ton luy parloit de ma- 
riage, elle faisoit pareille response. 
Quand les guerres estoyent passées et que 

le bastard estoit retourné à la court, elle 
ne parloît point à luy devant les gens, 
mais alloit tous jours en quelque église 
l'entretenir soubz couleur de se confes- 
ser ; car la Royne avoit défendu à luy et 
àelle,qu'ilz n'eussent à parler tous deux, 
sans estre en grande compaignie, sur 
peine de leurs vies. Mais l'amour hon- 
neste, qui ne congnoit nulles défenses, 
estoit plus prest à trouver les moyens 
pour les faire parler ensemble, que leurs 
ennemis n'estoient prompts à les guetter : 
et, soubz rhabît de toutes les religions 
qu'ilz se peurent penser, continuèrent 
leur honneste amitié, jusques à ce que le 
Roy s'en alla en une maison de plaisance 
près de Tours, non tant près que les 
Dames eussent peu aller à pied à aultre 
église que à celle du chasteau, qui estoit 
si mal bastie à propos, qu'il n'y avoit 
lieu à se cacher où le confesseur n'eust 
esté clairement congneu. Toutesfois, si 
d'un costé l'occasion leur failloit, amour 
leur en trouvoit une autre plus aisée. Car 
il arriva à la cour une Dame, de la- 
quelle le bastard estoit proche parent. 
Geste Dame avecq son filz furent logez 

en la maison du Roy; et estoit la cham* 
bre de ce jeune prince avancée toute en- 
tière outre le corps de la maison où le 
Roy estoit, tellement que de sa fenestre 
pouvoit veoir et parler à Rolandine, car 
les deux fenestres estoyent proprement à 
l'angle des deux corps de maison. En 
ceste chambre qui estoit sur la salle du 
Roy, estoient logées toutes les Damoi- 
selles de bonne maison compagnes de 
Rolandine. Laquelle, advisantpar plu- 
sieurs fois ce jeune prince à sa fenestre, 
en feit advertir le bastard par sa gou- 
vernante : lequel, après avoir bien re- 
gardé le lieu, feit semblant de prendre 
fort grand plaisir de lire un livre des 
Chevaliers de la Table ronde, qui estoit 
en la chambre du prince. Et, quand cha- 
cun s'en alloit disner, pryoit un varlet 
de chambre le vouloir laisser achever 
de lire, et l'enfermer dedans la chambre, 
et qu'il la garderoit bien. L'autre, qui le 
congnoissoit parent de son maistre, et 
homme seur, le laissoit lire tant qu'il 
luy plaisoit. D'autre costé, venoit à sa 
fenestre Rolandine, qui, pour avoir oc- 
casion d'y demeurer plus longuement, 

feignît d'avoir mal âuiie jambe; et dis- 
noit et souppoit de si bonne heures 
qu'elle n'alloit plus à Tordinaire des Da- 
mes. Elle se meit à faire un lict de reseùl 
de soye cramoisie, et Tattachoit à la fe- 
nestre où jîlle vouloit demorer seule ; et, 
quand elle voyoit qu'il n'y avoit per- 
sonne, elle entretenoit son mary, qui 
pouvoit parler si haut que nul ne les 
eust sceu ouyr; et quand il s'approchoit 
quelqu'un d'elle, elle toussoit et faisoit 
signe, par lequel le bastard se pouvait 
bien tost retirer. Ceux qui faisoient le guet 
sur eux tenoient tout certain que l'ami- 
tié estoit passée ; car elle ne bougeoit 
d'une chambre où seurement il ne la 
pouvoit veoir, pource que l'entrée luy 
en estoit défendue. Un jour, la mère de 
ce jeune prince, estant en la chambre 
de son fils, se meit à la fenestre où estoit ce 
gros livre ; et n'y demeura guères qu'une 
des compaignes de Rolandine, qui estoit 
à celle de leur chambre, salua ceste 
Dame et parla à elle. La Dame luy de- 
manda comme se portoit Rolandine; 
elle luy dist qu'elle la verroit bien, s'il 
luy plaisoit, et la feit venir à sa fenestre 

en son couvrechef de nuict : et, après 
avoir parlé de sa maladie, se retirèrent 
chacune de son costé.' La Dame, regar- 
dant ce gros^livre de la Table ronde, dist 
au varlet de chambre qui en avoit la 
garde : a Je m'esbahis comme les jeunes 
» gens perdent lé temps à lire tant de 
» foUyes! » Le varlet de chambre luy 
respondit qu'il s'esmerveilloit encores 
plus de ce que les gens estimez bien 
saiges et aagez y estoient' plus affe- 
ctionnez que les jeunes; et, pour une 
merveille, luy compta comme le bastard 
son cousin y demeuroit quatre ou cinq 
heures tous les jours à lire ce beau livre. 
Incontinent frappa au cueur de ceste 
Dame l'occasion pourquoy c'estoit, et 
donna charge au varlet de chambre de 
se cacher en quelque lieu, et de regarder 
ce qu'il feroit : ce qu'il feit, et trouva que 
le livre où il lisoit estoit la fenestre où 
Rolandine venoit parler à luy; et en- 
tendit plusieurs propos de l'amitié qu'ilz 
cuydoient tenir bien secrette. Le lende- 
main, le racompta à sa maistresse, qui 
envoya quérir le bastard, et, après plu- 
sieurs remonstrances, luy défendit de ne 

se y trouver plus : et le soir, elle parla à 
Rolandine, la menassant, si elle conti- 
nuoit cette folle amitié, de dire à la 
Royne toutes ces menées. Rolandine, qui 
de rien ne s'estonnoit, jura que depuis 
la défense de sa maistresse elle n'y avoit 
point parlé, quelque chose que Ton dist, 
et qu'elle en sceust la vérité tant de ses 
compaignes que des varletz et serviteurs. 
Et quant à la fenestre dont elle parloit, 
elle nia d'y avoir parlé au bastard : le- 
quel, craingnant que son affaire fîist 
révélée, s'eslongna du danger, et fut long 
temps sans revenir à la court, mais non 
sans escripre à Rolandine par ^ subtils 
moyens, que, quelque guet que la Royne 
y meist, il n'estoit semaine qu'elle n'eust 
deux fois de ses nouvelles. 

Et quand le moyen des religieux dont 
il s'aidoit fut failly, il luy envbyoit un 
petit paige habillé de couleurs puis de 
l'un puis de l'autre, qui s'arrestoit aux 
portes où toutes les Dames passoient, et 
là bailloit ses lettres secrètement parmy 
la presse. Un jour, ainsy que la Royne 
alloit aux champs, quelqu'un qui recon* 
gneut le paige, et qui avoit la charge de 



XXI — AOLANDINB ET LE BA8TARD 8l 

prendre garde à ceste afiEaire, courut 
après; mais le paige, qui estoit fin, se 
doublant que Ton le cherchoit, entra en 
la maison dMne pauvre femme qui fai* 
soit sa potée auprès du feu, où il brusla 
incontinent ses lettres. Le gentilhomme, 
qui le suivoit, le despouilla tout nud, et 
chercha par tout son habillement, mais 
il n'y trouva rien; parquoy le laissa 
aller. Et quand il fut party, la vieille 
luy demanda pourquoy il avoit ainsi 
cherché ce jeune enfant? Il luy dist : — 
a Pour trouver quelques lettres que je 
» pensois qu'il portast. — Vous n'aviez 
9 garde de les trouver, » dist la vieille, 
a car il les avoit bien cachées. — Je vous 
» prie, » dist le gentil homme, « dictes-» 
9 moy en quel endroit c'est? » espérant 
bientost les recouvrer. Mais, quand il 
entendit que c'estoit dedans le feu, con* 
gneut bien que le paige avoit esté plus 
fin que luy : ce que incontinent alla 
compter à la Royne. Toutesfois, depuis 
ceste heure-là, ne s'ayda plus le bastard 
de paige ne d'enfant; et y envoya un 
vieil serviteur qu'il avoit, lequel, ou- 
bliant la craincte de la mort dont il sça- 

voit bien que l'on faisoît menasser de par 
la Royne ceux qui se mesloient de ceste 
affaire, entreprint de porter lettres à 
Rolandine. Et, quand il fut entré au 
chasteau où elle estoit, s'en alla guetter 
à une porte au pied d'un grand degré 
où toutes les Dames passoient : mais un 
varlet, qui autrefois Tavoit veu, le re- 
congneut incontinent, et Talla dire au 
maistre d'hostel de la Royne, qui soub- 
dainement le vint chercher pour le 
prendre. Le varlet, saige et advisé, 
voyant que l'on le regardoit de loing, se 
retourna vers la muraille, comme pour 
faire de l'eaue, et la rompit ses lettres le 
plus menu qu'il luy fut possible, et les 
jetta derrière une porte. Sur l'heure, il 
fut prins et cherché ^ de tpus coster; et, 
quand on ne luy trouva rien, on l'inter- 
rogea par serment s'il avoit apporté 
nulles lettres, luy gardant toutes les ri- 
gueurs et persuasions qu'il fut possible, 
pour luy faire confesser la vérité; mais, 
pour promesses ne pour menasses qu'on 
luy feit, jamais n'en sceurent tirer autre 
chose. Le rapport en fut faîct à la Royne, 
et quelqu'un de la compaignie s'advisa 

qu'il estoit bon de regarder derrière la 
porte auprès de laquelle on Tavoit prins : 
ce qui fut faict et trouva Ton ce que Ton 
cherchoit, c'estoient les pièces de la 
lettre. On envoya quérir ..le confesseur 
du Roy, lequel, après les avoir assem- 
blées sur une table, leut la lettre tout 
du long, où la vérité du mariage tant 
dissimulé se trouva clairement; car le 
bastard ne Tappeloit que sa femme, La 
Royne, qui n'avoit délibéré de couvrir 
la faulte de son prochain, comme elle 
devoit, en feit un très-grand bruyct, et 
commanda que par tous moyens on feist 
confesser au pauvre homme la vérité de 
ceste lettre, et que, en la luy monstrant, 
il ne la pourroit regnier; mais, quelque 
chose qu'on luy dist ou qu'on luy mon- 
strast, il ne changea son premier propos. 
Ceulx qui en avoient la garde le menè- 
rent au b^ord de la rivière, et le meirent 
dedans un sac, disant qu^il mentoit à 
Dieu et à la Royne contre la vérité 
prouvée. Luy, qui aimoit mieulx perdre 
sa vie que .d'accuser son maistre, leur 
demanda un confesseur, et, après avoir 
faict de sa conscience le mieulx qu'il luy 

estoit possible, leur dist : « Messieurs, 
» dictes à Monseigneur le bastard, mon 
» maistre, que je luy recommande la vie 
» de ma femme et de mes enfans, car de 
» bon cueur je mets la mienne pour son 
> service; et faictes de moy ce qu'il vous 
» plaira, car vous n'en tirerez jamais 
» parole qui soit contre mon maistre. » 
A l'heure, pour luy faire plus grand 
paour, le jettèrent dedans le sac en 
Teaue, luy crians : « Si tu veulz dire 
» vérité, tu seras saulvé. » Mais, voyans 
qu'il ne leur respondoit riens, le retirè- 
rent de là et feirent le rapport de sa con- 
stance à la Royne, qui dist à l'heure que 
le Roy son mary ny elle n'estoîent point 
si heureux en serviteurs, que un qui 
n'avoit de quoy les récompenser; et feit 
ce qu'elle peut pour le retirer à son ser- 
vice, mais jamais ne voulut abandonner 
son maistre. Toutesfois, par le congé 
de sondict maistre, fust mis au service 
de la Royne, où il vescut heureux et 
content. 

La Royne, après avoir congneu la vé- 
rité du mariage, par la lettre du bastard, 
envoya quérir Rolandine, et, avecq un 

▼isaige tout courroucé, l'appela plusieurs 
fois malheureuse en lieu de cousine, hiy 
remonstrant la honte qu'elle avoit faicte 
à ht maison de son père et à tots ses pa- 
rens de s'estre mariée, et à elle qui estoit 
sa maistresse, sans son commandement 
ne congé. Rolandine, qui de long temps 
congnoissoit le peu d'afiPection que luy 
portoit sa maistresse, luy rendit la pa- 
reille, et pource que Tamour luy défail- 
ioyt, la craincte n'y avoit plus de lieu : 
pensant aussi que ceste correction de- 
vant plusieurs personnes ne procédoit pas 
d'amour qu'elle luy portast, mais pour 
luy faire une honte, comme celle qu'elle 
estimoit prendre plus de plaisir à la 
chastier, que de desplaisir de la veoir 
faillir, luy respondit, d'un visaige aussi 
joyeulx et asseuré, que la Royne mon- 
stroit le sien troublé et courroucé : — 
« Ma Dame, si vous ne congnoissiez 
» vostre cueur tel qu'il est, je vous met- 
» trois au devant de la mauvaise volunté 
» que de long temps vous avez portée à 
» Monsieur mon père et à moy; mais 
» vous le sçavez que vous ne trouverez 
» point estrange, si tout le monde s'en 

doubte ; et quant est de moy, ma Dame, 
» je* m^en suis bien apperceue à mon 
» plus grand dommaige. Car, quand il 
» vous eust pieu me favoriser, comme 
« celles qui ne vous sont si proches que 
» moy, je feusse maintenant maryée au- 
» tant à vostre honneur qu'au mien; 
» mais vous m'avez laissée comme une 
9 personne du tout oubliée en vostre 
» bonne grâce, en sorte que tous les 
» bons partis que j'eusse sceu avoir me 
» sont passés devant les œilz, par la nér 
» gligence de Monsieur mon père et par 
» le peu d'estime que vous avez faict de 
» moy : dont j'estois tombée en tel dés* 
» espoir, que, si ma sant^ eust pu porter 
« Testât de religion, je l'eusse voluntiers 
3» prins pour ne veoir les ennuiz conti- 
» nuelz que vostre rigueur me donnoit. 
» En ce désespoir, m'est venu trouver 
» celluy qui seroit d'aussi bonne maison 
» «que moy, si l'amour de deux personnes 
» estoit autant estimé que l'anneau ; .car 
» vous sçayez que son père passeroit 
9 devant le mien. Il m'a longuement 
» entretenue et aymée; mais vous, ma 
)» Dame, qui jamais ne me pardonnasteç 

i nulle petite faulté, ne me louastes de 
ô nul bon œuvre, combien que vous 
f congnoissez par expérience que je n'ay 
» point accoustumé de parler de propos 
» d'amour ne de mondanité, et que du 
9 tout j'estois retirée à mener une vie 
9 plus religieuse que autre, avez incon- 
» tinent trouvé estrange que je parlasse 
» à un gentil homme, aussi malheureux 
» en ceste vie que moy, en l'amitié du- 
quel je ne pensois ny ne cherchoîs 
» autre chose que la consolation de mon 
» esperit. Et quand du tout je m'en 
» veidz frustrée, j'entray en tel dése- 
» spoir, que. je délibéray de chercher au- 
» tant mon repos que vous aviez envie 
9 de me Poster. Et à l'heure eusmes 
» parolles de mariage, lesquelles ont esté 
» consommées par promesse et anneau. 
» Parquoy il me semble, ma Dame, que 
» vous me tenez un grand tort de me 
» nommer meschante, veu que, en une 
» si grande et parfaicte amitié où je pou- 
» vois trouver les occasions si je vou- 
» lois, il n'y a jamais eu entre luy et 
> moy plus grande privaulté que de 
» baiser, espérant que Dieu me feroit la 

» grâce que avant la consommation du 
» mariage je gaingneroys le cueur de 
» Monsieur mon père à se y consentir. 
» Je n'ay point offensé Dieu, ni ma 
» conscience : car j'ay attendu jusques à ' 
» Taage de trente ans, pour veoir ce que 

• vous et Monsieur mon père feriez pour 
» moy, ayant gardé ma jeunesse en telle 
» chasteté et honnesteté, que homme 
» vivant ne m'en sçauroit rien repro- 
» cher. Et, par le conseil de raison que 
9 Dieu m'a donnée, me voyant vieille et 
» hors d'espoir de trouver party selon 

• ma maison, me suis délibérée d'en 
ù espouser un à ma volunté, non point 
> pour satisfaire à la concupiscence des 

• œilz, car vous savez qu'il n'est pas 
» beau, ny à celle de la chair, car il n'y 
» a point eu de consommation charnelle, 
» ny à l'orgueil, ny à l'ambition de ceste 
» vie, car il est pauvre et peu advancé; 
» mais j'ay regardé purement et simple- 
» ment à la vertu qui est en luy, dont 
» tout le monde est contrainct de luy 
» donner louange; à la grande amour 
» aussi qu'il me porte, qui me faict espérer 
» de trouver avecques luy repos et bon 

» traictement. Et après avoir bien pesé 
» tout le bien et le mal qui m'en peut 
» advenir, je me suis arrestée à la partie 
» qui m'a semblé la meilleure, et que 
9 j'ay débattue en mon cueur deux ans 
9 durans, c'est d'user le demourant de 
» mes jours en sa compaignye. Et suys 
» délibérée de tenir ce propos si ferme, 
9 que tous les tourmens que j'en sçau- 
» roys endurer, fust la mort, ne me fe- 
» ront départir de ceste forte opinion. 
» Parquoy, ma Dame, il vous plaira 
9 excuser en moy ce qui est très-excu* 
» sable, comme vous*mesmes l'entendez 
» très-bien, et me laissez vivre en paix, 
t que j'espère trouver avecq luy. » 

La Royne, voyant son visaige si con» 
stant et sa parole tant véritable, ne luy 
peut respondre par raison : et, en conti« 
nuant de la reprendre et injurier par 
coUère, se print à pleurer, en disant : — - 
« Malheureuse que vous estes, en lieu 
» de vous humilier devant moy, et de 
» vous repentir d'une faulte si grande, 
» vous parlez audatieusement, sans en 
» avoir la larme à l'œil : par cela mon^ 
» strez bien l'obstination et la dureté de 

» vostre cuêur. Mais, si le Roy et vostre 
9 père me veulent croire, ils vous met- 
» tront en lieu où vous serez contraincte 
» de parler autre langage. — Ma Dame, » 
respoifdit Rolandine, o pource que vous 
» m'accusez de parler trop audatieuse- 
» ment, je suis délibérée de me taire, s^il 
» ne vous plaist de me donner congé de 
» vous respondre. » Et quand elle' eut 
commandement de parler, luy dist : — 
« Ce n'est point à moy, ma Dame, à 
» parler à vous, qui estes ma maistresse 
» et la plus grande princesse de la Chre- 
» stienté, audatieusement et sans la ré- 
» vérence que je vous doibs : ce que je 
» n'ay voulu ne pensé faire; mais, puis 
» que je n'ay advocat qui parle pour 
» moy, sinon la ' vérité, laquelle moy 
» seule je sçay, je suis tenue de la dé- 
» clairer sans craincte, espérant que, si 
» elle est bien congneue de vous, vous 
» ne m'estimerez telle qu'il vous a pieu 
» me nommer. Je ne crains que créature 
» mortelle entende comme je me suis 
conduicte en Paffaire dont l'on me 
charge, puis que je sçay que Dieu et 
» mon honneur n'y sont en riens o£fen- 

» sez. Et voilà qui me faict parler sans 
» craincte, estant seure que celluy qui 
9 voit mon cueur est avecq moy : et, si 
» un tel juge estoyt pour moy, j'aurois 
» tort de craindre ceulx qui sont subjects 
» à son jugement. Et pourquoy donc- 
B ques dois-je pleurer, veu que ma con- 
9 science et mon cueur ne me repren- 
» nent point en ceste affaire, et que je 
» suis si loing de m'en repentir, que, si 
» c'estoit à recommencer, je ferois ce 
» j'ay £aict? Mais, vous, ma Dame, avez 
» grande occasion de pleurer, tant pour 
» le grand tort que en toute ma jeunesse 
» vous m^avez tenu, que pour celuy que 
9 maintenant vous me faictes de me 
9 reprendre devant tout le monde d'une 
9 faulte qui doibt estre imputée plus à 
» vous que à moy. Quand je aurois 
» offensé Dieu, le Roy, vous, mes parens 
s et ma conscience, je serois bien ob- 
9 stinée si de grande repentance je ne 
9 pleurois. Mais, d'une chose bonne, 
9 juste et saincte, dont jamais n'eust 
9 esté bruict que bien honnorable, sinon 
9 que vous l'avez trop tost esvehté, 
9 monstrànt que l'envie que vous aviez 

» de mon déshonneur estoit plus grande 
» que de conserver l'honneur de vostre 
» maison et de voz parens, je ne dois 
» plorer. Mais, puisque ainsy vous 
» plaist, ma Dame, je ne suis pour vous 
» contredire. Car, quand vous m'ordon- 
» nerez telle peine qu'il vous plaira, je 
» ne prendray moins de plaisir à la 
»' souffrir sans raison, que vous ferez à 
» la me donner. Parquoy, ma Dame, 
» commandez à Monsieur mon père 
9 quel torment il vous plaist que je 
» porte, car je sçay qu'il n'y fauldra pas : 
» au moins seray-je bien aise que seulr 
» lement pour mon malheur il suyve en- 
» tièrement vostre volunté, et que, ainsi 
9 qu'il a esté négligent à mon bien sui- 
9 vant vostre vouloir, il sera prompt à 
» mon mal pour vous obéyr. Mais j'ay 
» un père au ciel, lequel, je suisasseurée, 
» me donnera autant de patience que je 
9 me voy de grands maulx par vous 
» préparez, et en luy seul j'ay ma par- 
9 faicte confiance. » 

La Royne, si courroucée qu'elle n'en 
pouvoit plus, commanda qu'elle fust 
emmenée de devant ses œik et mise en 

une chambre à part où elle ne peust 
parler à personne; mais on ne luy osta 
point sa gouvernante, par le moyen de 
laquelle elle feit savoir au bastard toute 
sa fortune et ce qu'il luy sembloit qu'elle 
devoit faire. Lequel, estimant que les 
services qu'il avoit faicts au Roy luy 
pourroient servir de quelque chose, s'en 
vint en diligence à la court; et trouva 
le Roy aux champs, auquel il compta la 
vérité du faict, le suppliant que à luy 
qui estoit pauvre gentil homme, voulust 
faire tant de bien d'appaiser la Royne, 
en sorte que le mariage peust estre con- 
sommé. Le Roy ne luy respondit riens, 
sinon : — c M'asseurez-vous que vous 
9 Favez espousée? — Ouy, sire, » dist le 
bastard, « par paroles, de présent, seule- 
» ment; et s'il vous plaist, la fin y sera 
» mise. » Le Roy, baissant la teste et 
sans luy dire autre chose, s'en retourna 
droict au chasteau ; et, quand il fut au- 
près de là, il appella le capitaine de ses 
gardes et luy donna charge de prendre 
le bastard prisonnier. Toutesfois, un sien 
amy, qui oongnoissoit le visaige du Roy, 
l'advertit de s'absenter et se retirer en 

une sienne maison près de là ; et/ si le 
Roy le faisoit chercher, comme il soup- 
sonnoit, il luy ferait incontinent sçavoir 
pour s'en fuyr hors du royaulme; si aussi 
les choses estoient adoucies, il le man- 
deroit, pour retourner. Le bastard le 
creut et feit si bonne diligence, que le 
capitaine des gardes ne le trouva point. 
Le Roy et la Royne regardèrent en- 
semble qu'ilz feroyent de'ceste pauvre 
Damoiselle qui avoit l'honneur d'estre 
leur parente; et, par le conseil de la 
Royne, fut conclu qu'elle setoit renvoyée 
à son père, auquel l'on manda toute la 
vérité du faict. Mais, avant que l'en- 
voyer, feirent parler à elle plusieurs geiis 
d'église et de conseil, luy remontrans, 
puis qu'il n'y avoit en son mariage que 
la parolle, qu'il se pouvoit facilement 
deffaire, mais que l'un et l'autre se quit- 
tassent, ce que le Roy vouloit qu'elle 
feist pour garder l'honneur de la maison 
dont elle estoit. Elle leur feit response 
que en toutes choses elle estoit preste 
d'obéyr au Roy, sinon à contrevenir à 
sa conscience ; mais ce que Dièfu ' avoit 
assemblé, les hommes ne le pouvoient 

séparée : les priaat de ne la tenter de 
chose si desraîsonnable, car, si amour 
et bonne volunté fondée, sur la craincte de 
Dieu sont les vraiz et seurs liens de ma* 
riaige, elle estoit si bien lyée, que fer, ne 
feu, ne eaue ne pouvoient rompre son 
lien, sinon la mort, à laquelle seule et 
non à aultre rendroit son anneau et son 
serment, les priant de ne luy parler du 
contraire. Car elle estoit si ferme en son 
propos, qu'elle aymoit mieulx mourir 
en gardant sa foy, que vivre après l'avoir 
nyée. Les députez de par le Roy empor- 
tèrent ceste constante response ; et, quand 
ilz veirent qu'il n'y avoit remède de luy 
faire renoncer son xpary, l'envoyèrent 
devers son père en si piteuse façon, que 
par où elle passoit chacun ploroit. Et 
combien qu'elle n'eust failly, la pugni- 
tion fut si grande et sa constance telle, 
qu'elle feit estimer sa faulte estre vertu. 
Le père, sçachant ceste piteuse nouvelle, 
ne la voulut point veoir, mais l'envoya 
à un chasteau dedans une forest, lequel 
il avoit autresfoys édifié pour une occa- 
sion bien digne d'estre racomptée; et la 
tint là longuement en prison, la faisant 

persuader que, si elle vouloit quitter son 
mary, il la tiendroit pour sa fille et la 
mettroit en liberté. Toutesfois, elle tint 
ferme et ayma mieulx le lyen de sa pri- 
son, en conservant celluy de son ma- 
riage, que toute la liberté du monde 
sans son mary : et sembloit â veoir son 
visaige, que toutes ses peines luy estoient 
passetemps très-plaisans, puis qu'elle les 
souffroit pour celluy qu'elle aymoit. 

Que diray-je ici des hommes ? Ce ba« 
stard, tant obligé à elle, comme vous avez 
veu, s'enfuyt en Âllemaigne où il avoit 
beaucoup d'amis; et monstra bien par 
sa légièreté, que vraye et parfaicte amour 
ne luy avoit pas tant faict pourchasser 
Rolandine que Tavarice et l'ambition ; en 
sorte qu'il devint tant amoureux d'une 
Dame d' Allemaigne, qu'il oublia à visiter 
par lettres celle qui pour luy soustenoit 
tant de tribulation. Car jamais la for- 
tune, quelque rigueur qu'elle leur tint, 
ne leur peut oster le moyen de s'escripre 
l'un à l'autre, sinon la folle et meschante 
amour où il se laissa tumber : dont le 
cueur de Rolandine eut premier un sen- 
timent tel, qu'elle ne pouvoit plus repo- 

ser. Et après, voyant les escriptures tant 
changées et refroidies da langage accou- 
stumé, qu'elles ne ressembloient plus 
aux passées, soupsonna que nouvelle 
amytié la sçparoit de son mary, ce que 
tous les tormens et peines qu^on luy 
avoit peu donner n'avoient sceu faire. 
Et, parce que sa parfaicte amour ne vou- 
loit qu'elle asseist jugement sur un 
soupson, trouva moyen d'envoyer secrè- 
tement un serviteur en qui elle se fyoit, 
non pour luy escripre et parler à luy, 
mais pour l'espier et veoir la vérité. Le* 
quel, retourné du voyage, luy dist que 
pour le seur il avoit trouvé le bastard 
bien fort amoureux d'une Dame d'Âlle- 
maigne, et que le bruict estoit qu'il 
pourchassoit de l'espouser, car elle estoit 
fort riche. Geste nouvelle apporta une 
si extrême douleur au cueur de ceste 
pauvre Rolandine, que, ne la pouvant 
porter, tumba bien griefv^ement malade. 
Ceux qui entendoient l'occasion luy di- 
rent, de la part de son père, que, puis- 
qu'elle voyoit la grande meschaneeté du 
bastard, justement elle le pouvoit aban- 
ëonner : et la persuadèrent de tout leur 

ti 

possible. Mais, nonobstant qu'elle fust 
tormentée jusques au bout, si n'y eut-il 
jamais remède de luy faire changer son 
propos; et monstra en ceste dernière 
tentation Tamour qu'elle avojt et sa très- 
grande vertu. Car, ainsi que l'amour se 
diminuoit du costé de luy, ainsi augmen- 
toit du sien; et demoura, malgré qu'il 
en eust, Tamour entier et parfaict, car 
l'amitié, qui defailloit du costé de luy, 
tourna en elle. Et, quand elle congneut 
que en son cueur seul estoit l'amour 
entier qui autresfois avoit esté départy 
en deux, elle délibéra de le soustenir 
jusques à la mort de l'un ou de l'autre. 
Parquoy la Bonté divine, qui est par- 
faicte charité et vrayé amour, eut pitié 
de sa douleur et regarda sa patience : en 
sorte que, après peu de jours, le bastard 
mourut à la poursuicte d'une autre 
femme. Dont elle bien advertie de ceulz 
qui Favoient veu mettre en terre, en- 
voya suplier son père qu'il liiy pleust 
qu'elle parlast à luy. Le père s'y en alla 
incontinent, qui jamais depuis sa prison 
n'avoit parlé à elle : et, après avoir bien 
au long entendu ses justes raisons, en 

lieu de la reprendre et tuer, comme 
souvent il la menassoit par paroles, la 
print entre ses bras, et, en plorant très- 
fort, luy dist : « Ma fille, vous estes plus 
D juste que moy, car, s'il y a eu faulte 

V en vostre afifaire, j'en suis la princi- 

V pale cause; mais, puis que Dieu Ta 
» ainsy ordonné, je veulx satisfaire au 
» passé. » Et après l'avoir admenée en 
sa maison, il la traictoit comme sa fille 
aisnée. Elle fut demandée en mariage 
par un gentil homme, du nom et armes 
de leur maison, qui estoit fort saige et 
vertueux; et estimoit tant Rolandine, 
laquelle il fréquentoit souvent, qu'il luy 
donnoit louange de ce dont les autres la 
blasmoient, congnoissant que sa fin 
n'avoit esté que pour la vertu. Le ma- 
riaige fut agréable au père et à Rolan- 
dine et fiit incontinent conclud. Il est 
vray que un frère qu'elle avoit, seul hé- 
ritier de la maison, ne vouloit s'accorder 
qu'elle eust nul partage, luy mettant au 
devant qu'elle avoit désobéy à son père. 
Et, après la mort du bon homme, luy 
tint de si grandes rigueurs, que son 
mary, qui estoit un puisné, et elle. 

avoient bien afOeiire de vivre. En quoy 
Dieu pourveut; car le frère, qui vouloit 
tout tenir, laissa, en un )our, par une 
mort subite, le bien qu'il tenoit de sa 
sœur, et le sien, quant et quant. Ainsi, 
elle fut héritière d'une bonne et grosse 
maison, où elle vesquit sainctement et 
honorablement en Tamour de son mary. 
Et, après avoir eslevé deux filz que Dieu 
leur donna, rendit joyeusement son ame 
à Celluy oii de tout temps elle avoit sa 
parfaicte confiance. 

c Or, mes Dames, je vous prie que les 
hommes, qui nous veulent peindre tant in- 
constantes, viennent maintenant icy et me 
monstrent l'exemple d'un aussi bon mary, 
que ceste-qr fiit bonne femme, et d'une telle 
foyet persévérance; je suis seur qu'il leur 
seroit si difficile, que j'ayme mieulx les en 
quitter, que de me mettre en ceste peine; 
mais non vous, mes Dames, de vous prier, 
pour continuer vostre gloire, ou du tout 
n'aymer point, ou que ce soit aussi parfai- 
ctement. Et gardez-vous bien que nulle ne 
die que ceste Damoiselle ait offensé son hon* 
neur, veu que par sa fermeté elle est occa* 
sion d'augmenter le nostre.— En bonne foy^ 

Parlamente, » dist Oisille, c vous nous avez 
racompté Thistoire d'une femme d'un très* 
grand et honneste cueur; mais ce qui donne 
autant de lustre à sa fermeté, c'est la des« 
loyaulté de son mary qui la vouloit laisser 
pour une aultre. — Je croy, idist Longarine, 
c que cest ennuy-là luy fut le plus impoiv 
table; car il n'y a faiz si pesant, que Pamour 
de deux personnes bien unies ne puisse 
doulcement supporter; mais, quand Tun 
fault à son debvoir et laisse toute la charge 
sur l'autre, la pesanteur est importable. — 
Vous devriez doncques, » dist Geburon, 
c avoir pitié de nous, qui portons l'amour 
entière, sans que vous y daigniez mettre le 
bout du doigt pour la soulager. — Ha, Ge- 
buron, » dist Parlamente, c souvent sont 
différens les fardeaux de l'homme et de la 
femme. Car l'amour de la femme, bien fon- 
dée sur Dieu et sur honneur, est si juste et 
raisonnable, que celuy qui se départ de telle 
amitié doibt être estimé lasche et meschant 
envers Dieu et les hommes. Mais l'amour de 
la pluspart des hommes est tant fondée sur 
le plaisir, que les femmes, ignorant leur 
mauvaise volunté, se y mettent aucunes fois 
bien avant; et, quand Dieu leur faict con- 
gnoistre la malice du cueur decelluy qu'elles 
estimoient bon, s'en peuvent départir avecq 
leur honnçur et bonne réputation, car les 

II Q- 

plus courtes foUies sont tousjours les meil- 
leures. — Voylà doncques une raison, » dist 
Hircan, c forgée sur vostre fantaisie, de 
vouloir soustenir que les femmes honnestes 
peuvent laisser honnestement Pamour des 
hommes, et non les hommes celle des 
femmes, comme si leur cueur estoit diffé- 
rent : mais, combien que les visaiges et ha- 
bitz le soyent, si croy-je que les voluntez 
sont toutes pareilles, sinon d'autant que la 
malice plus couverte est la pire. » Parlamente, 
avecq un peu de collère, lui dist : c J'entends 
bien que vous estimez celles les moins mau- 
vaises, de qui la malice est descouverte? — 
Or laissons ce propos-là, » dist Simontault, 
c car, pour faire conclusion du cueur de 
l'homme et de la femme, le meilleur des 
deux n'en vault riens. Mais venons à sçavoir 
à qui Parlamente donnera sa voix, pour ouyr 
quelque beau compte? — Je la donne, i dist- 
elle, c à Geburon. — Or, puis que j'ay com- 
mencé, » dist-il, c à parler des cordeliers, je 
ne veux oublier ceulx de Sainct Benoist, et 
ce qui est advenu d'eux de mon temps : 
combien que je n'entends, en racomptant 
une histoire d'un meschant religieux, em- 
pescher la bonne opinion que vous avez des 
gens de bien. Mais, veu que le Psalmiste dict 
que : c Tout homme est menteur; » et, en 
un autre endroict : c II n'en est point qui 

face bien, jusques à un; » il me semble 
qu'on ne peut faillir d'estimer Thomme tel 
qu'il est. Car, s'il y a du bien, on le doit 
attribuer à Celluy qui en est la source, et 
non à la créature, à laquelle, par trop don- 
ner de gloire et de louange, ou estimer de 
soy quelque chose de bon, la plus part des 
personnes sont trompées. Et, afin que vous 
ne trouviez impossible que soubz extrême 
austérité ne se treuve extrême concupiscence, 
entendez ce qui advint du temps du Roy 
François premier. 




XXII- NOUVELLE 

Sccar Marie Heroet, Bollicitée de son honneur pir 
on Prieur de Sainct Martin des Champs, avec: la 
grace de Diea emporta la rictoire contre M* 
fortei lentationj, i ia grand 'confusion du Prieor 
eti l'eulIatioD d'elle. 



ji N la ville de Paris, il y avoit 

5^ un Prieur de Sainct Martin 

% des Champs, duquel je tat- 

Ivfl ray le nom pour l'amilié 

ai que je luy ay portée. Sa 

vie, jusques en l'aage de cinquante ans, 

fut si austère, que le bruict de sa sain- 

cteté courut par tout le royaume, tant 

qu'il n'y avoit prince ne princesse qui 

ne luy feist grand honneur, quand il les 

venoitveoir. Et ne se faisott réformation 

de religion, qui ne fust faicte par sa 

main, car on le nommoit le père de 

vraye religion. Il fust esleu visiteur de 
la grande religion des Dames de Fonte- 
vrault, desquelles il estoit tant crainct^ 
que, quand il Venoit en quelqu'un de 
leurs monastères, toutes les religieuses 
trembloient de la craincte qu'elles avoient 
de luy. Et, pour l'appaiser des grandes 
rigueurs qu'il leur tenoit, le traictoient 
comme elles eussent faict la personne du 
Roy : ce que au commencement il re- 
fusoit, mais, à la fin, venant sûr les cin- 
quante-cinq ans, commença à trouver 
fort bon le traictement qu'il avoit au 
commencement desprisé, et s'estimant 
luy-mesme le bien public de toute reli- 
gion, désira de conserver sa santé mieulx 
qu'il n'avoit accoustumé. Et, combien 

que sa reigle portast de jamais ne man- 
ger chair, il s'en dispensa luy-mesme, ce 
qu'il ne faisoit à nul autre, disant que 
sur luy estoit tout le faiz de la religion. 
Parquoy si bien se festoya, que, d'un 
moyne bien meigre, il en feit un bien 
gras. Et, à ceste mutation de vivre, se 
feyt une mutation de cueur telle, qu'il 
commencea à regarder les visaiges, dont 
paravant avoit faict conscience; et, en 

regardant les beaultez que les voiles 
rendent plus désirables, commencea à 
les convoicter. Doncques, pour satisfaire 
à ceste convoitise, chercha tant -.de 
moyens subtils, qu'à la parftn, de pa- 
steur il devint loup : tellement que, en 
plusieurs bonnes religions, s'il s'en trou- 
voit quelqu'une un peu sotte, il ne &il- 
loit à la décepvoir. Mais, après avoir 
longuement continué ceste meschante 
vie, la Bonté divine, qui print pitié des 
pauvres brebis esgarées, ne voulut plus 
endurer la gloire de ce malheureux ré- 
gner, ainsy que vous verrez. 

Un jour, allant visiter un convent près 
de Paris, qui se nomme Gif, advint, que, 
en confessant toutes les religieuses, en 
trouva une nommée Marie Heroet, dont 
la parole estoit . si doulce et agréable, 
qu'elle promettoit le visaige et le cueur 
estre de mesme. Parquoy, seulement 
pour Touyr, fut esmeu en une passion 
d'amour qui passoit toutes celles qu'il 
avoit eues aux autres religieuses; et, en 
parlant à .elle, se baissa fort pour la re- 
garder, et apperceut la bouche si rouge 
et si plaisante, qu'il ne se peut tenir de 

luy haulser le voile pour yeoir si les 
œilz accompaignoient le demeurant, ce 
qu'il trouva : dont son cueur fut remply 
d'une ardeur si véhémente, qu'il perdit 
le boire et le manger et toute contenance, 
combien qu'il la dissimuioit. Et, quand 
il fut retourné en son prieuré, il ne 
pouvoit trouver repos : parquoy en 
grande inquiétude passoit les jours et 
les nuictz, en cherchant les moyens 
comme il pour roit parvenir à son désir, 
et faire d'elle comme il avoit Êiict de 
plusieurs autres. Ce qu'il craingnoit estre 
difficile, pource .qu'il la trouvôit saige 
en paroles, et d'un esperit subtil : et, 
d'autre part, se voyoit si laid et si vieulx, 
qu'il délibéra de ne luy en parler point, 
mais de chercher à là gaihgner par 
craincte. Parquoy, bien tost après, s'en 
retourna au dict monastère de Gif; au- 
quel lieu se monstra plus austère qu'il 
n'avoit jamais faict, se courrouçant à 
toutes les religieuses, reprenant l'une 
que son voile n'estoit pas assez bas^ 
l'autre qu'elle haulsoit trop la teste, et 
l'autre qu'elle ne faisoit pas bien la ré-> 
vérence en religieuse. En tous ces petiz 

cals, se monstroit si austère, que Ton le 
craingnoit, comme un Dieu peinct en }u- 
gement. Et luy, qui avoit les gouttes, 
se travailla tant de visiter les lieux régu* 
liers, que, environ l'heure de vespres, 
heure par luy apostée, se trouva au dor- 
touer. L'abbesse luy dist : « Père révé- 
» rend, il est temps de dire vespres. » A 
quoy il respondit : — « Allez, mère, 
» allez, faictes-les dire; car je suys si las, 
» que )e demeureray ici, non pour repo- 
li ser, mais pour parler à sœur Marie, de 
» laquelle j'ay ouy très-mauvais rapport : 
» car Ton m'a dict qu'elle caquette, 
» comme si c'estoit une mondaine. » 
Uabbesse, qui estoit tante de sa mère, le 
pria de la bien chapitrer, et la luy laissa 
toute seule, sinon un jeune religieux 
qui estoit avecq luy. Quand il se trouva 
seul avecq sœur Marie, commencea à 
luy lever le voile, et luy commander 
qu'elle le regardast. Elle luy respondit 
que sa reigle luy deffendoit de regarder 
les hommes. — « Cest bien dict, ma 
» ûUe, » luy dist-il, « mais il ne fault pas 
» que vous estimiez qu'entre nous reli* 
« gieux soyons hommes. » Parquoy 

sœur Marie, craingnant faillir par déso* 
béissance, le regarda au visage : elle le 
trouva si laid, qu'elle pensa faire plus de 
pénitence que de péché à le regarder. 
Le beau père, après luy avoir dict plu- 
sieurs propos de la grande amitié qu'il 
luy portoit, luy voulut mettre la main 
au tetin : qui fut par elle repoulsé 
comme elle debvoit ; et fut si courroucé, 
qu'il luy dist : « Faut-il que une reli- 
» gieuse sçaiche qu'elle ait des tetins? » 
Elle luy dist : — a Je sçay que j'en ay, 
» et certainement, que vous ny autre n'y 
» toucherez point; car je ne suis pas si 
» jeune et ignorante, que je n'entende 
» bien ce qui est péché de ce qui ne 
» l'est pas. » Et quand il veid que ses 
propos ne la pouvoient gaingner, luy 
en va bailler d'un autre, disant : — 
a Hélas, ma fille, il faut que je vous 
» déclaire mon extrême nécessité; c'est 
B que j'ay une maladie que tous les mé- 
» decins trouvent incurable, sinon que 
9 je me resjouisse et me joue avecq 
9 quelque femme que j'ayme bien fort. 
9 De moy, je ne vouldrois, pour mourir, 
» &ire un péché mortel : mais, quand 

» Ton viendroit jusques là, je sçay que 
» simple fornication n'est nullement à 
9 comparer à péché d'homicide. Par- 
9 quoy,' si vous aymez ma vie, en saul- 
» vant Yostre conscience de crudélité, 
» vous me la saulverez. » Elle luy de- 
manda quelle façon de jeu il entendoit 
faire. Il luy dist qu'elle pouvoit bien re- 
poser sa conscience sur la sienne, et 
qu'il ne feroit chose, dont l'une ne l'autre 
fiist chargée. Et, pour luy monstrer le 
commencement du passetemps qu'il de- 
mandoit, la vint embrasser et essayer de 
la jetter sur un lict. Elle, congnoissant 
sa meschante intention, se deffendit si 
bien et de paroles et de bras, qu'il n'eut 
pouvoir de toucher que à ses habille- 
mens, A l'heure, quand il veid toutes ses 
inventions et efforts estre tournez en 
riens, comme un homme furieux et non 
seuUement hors de conscience, mais de 
raison naturelle, luy meit la main soubz 
la robbe, et tout ce qu'il peut toucher 
des ongles esgratigna de telle fureur, que 
la pauvre fille, en criant bien fort, de tout 
son hanlt tumba à terre, toute esvanouye. 
Et, kf ce cry, entra Tabbesse dans le dor» 

touer où elle estoit : laquelle, estant à 
vespres, se souvint avoir laissé ceste reli* 
gieuse seule avecq le beau père^ qui 
estoit fille de sa niepce; dont elle eut un 
scrupule en sa conscience, qui luy feit 
laisser vespres et aller à la porte du dor-* 
touer escouter que Ton faisoit; mais, 
oyant la voix de sa niepce, poussa la 
porte que le jeune moyne tenoit. Et 
quand le Prieur veid venir Fabbesse, en 
luy monstrant sa niepce esvanouye, lui 
dist : « Sans faulte, notre mère, vous 
» avez grand tort que vous ne m'avez 
9 dict les conditions de sœur Marie; car, 
» ignorant sa débilité, je l'ay faict tenir 
» debout devant moy, et, en la chapi* 
B trant, s'est esvanouye comme vous 
» voyez. » Ilz la feirent revenir avec vin 
aigre et autres choses propices; et trou« 
vèrent que de sa cheute elle estoit blessée 
à la teste. Et, quand elle fut revenue, le 
Prieur, craignant qu'elle comptast à sa 
tante l'occasion de son mal, luy dist à 
part : « Ma fille, je vous commande, 
» soubz peine d'inobédiènce et d'estre 
> dampnée, que vous n'aiez jamais à par<« 
» 1er de ce que je vous ay faict icy, car 

» entendez que Textrémité d'amour m^ 
» a contrainct. Et, puis que je voy que 
» vous ne voulez aymer, je ne vous en 
» parleray jamais que ceste fois, vous as- 
» seurantque, si vous me voulez aymer, 
» je vous feray élire abbesse de l'une 
» des trois meilleures abbayes de ce 
» royaulme. » Mais elle luy respondit 
qu'elle aymoit mieulx mourir en chartre 
perpétuelle, que d'avoir jamais autre amy 
que Celluy qui estoit mort pour 'elle 
en la croix, avecq lequel elle aymoit 
mieux souffrir tous les maulx que le 
monde pourroit donner, que contre luy 
avoir tous les biens; et qu'il n'eust plus 
â luy parler de ces propos, ou elle le 
dîroit à la mère abbesse, mais qu'en se 
taisant elle s'en tairoit. Aiiisy s'en alla 
ce mauvais pasteur, lequel, pour se mon- 
strer tout autre qu'il n'estoit, et pour 
encores avoir le plaisir de regarder celle 
qu'il aymoit, se retourna vers Tabbesse, 
luy disant : « Ma mère, je vous prie, 
» faictes chanter à toutes voz filles un 
» Salve Regina, en Thonneur de ceste 
V vierge où j'ay mon espérance, b Ce qui 
fut faict : durant lequel ce regnardne feit 

que pleurer, non d'autre dévotion que 
de regret qu'il avoit de n'estre venu au 
dessus de la sienne. Et toutes les reli- 
gieuses, pensans que ce fust d'amour à 
la vierge Marie, i'estimoient un sainct 
homme. Sœur Marie, qui congnoissoit 
sa malice, prioit en son cueur de confon- 
dre celluy qui desprisoit tant la vir- 
ginité. 

Ainsy s^en alla cest hyppocrite à Sainct 
Martin: auquel lieu ce meschant feu, 
qu'il avoit en son cueur, ne cessa de brus- 
1er )Our et nuict et de chercher toutes 
les inventions possibles pour venir à ses 
fins. Et, pour ce que sur toutes choses 
il craingnoit l'abbesse, qui estoit femme 
vertueuse, il pensa le moyen de l'oster 
de ce monastère. S'en alla vers ma Dame 
de Vendosme, pour l'heure demeurant à 
La Fère, où elle avoit édifié et fondé un 
convent de Saint Benoist, nommé le 
Mont d*Oliv€t, Et, comme celluy qui 
estoit le souverain réformateur, luy donna 
à entendre que l'abbesse du dict Mont 
Olivet n'estoit pas assez suffisante pour 
gouverner une telle communauté : la 
bonne Dame le pria de luy en donner 

une autre, qui fust digne de cest office. 
Et luy, qui ne demandoit autre chose, 
luy conseilla de prendre Tabbesse de Gif 
pour la plus suffisante qui fust en France. 
Ma Dame de Vendosme incontinent 
l'envoya quérir, et luy donna la charge 
de son monastère du Mont d'Olivet. Le 
Prieur de Sainct Martin, qui avoit en sa 
main les voix de toute la religion, feit 
élire à Gif une abbesse à sa dévotion. 
Et, après ceste élection, il s'en alla au 
dict lieu de Gif essayer encores-une autre 
fois si par prière ou par doulceur il pour- 
roit gaingner sœur Marie Heroet. Et, 
voyant qu'il n'y avoit nul ordre, retourna 
désespéré à son prieuré de Sainct Martin: 
auquel lieu, pour venir à sa fin et pour 
se venger de celle qui luy estoit trop 
cruelle, de paour que son affaire fust 
esventée, feit desrober secrètement les 
relicques du dict prieuré de Gif, de nuit ; 
et meit à sus au confesseur de léans, fort 
vieil et homme de bien, que c'estoit luy 
qui les avoit desrobées; et, pour ceste 
cause, lé meit en prison à Sainct Martin. 
Et, durant qu'il le tenoit prisonnier, 
suscita deux tesmoings, lesquels ignoram- 



XXII — LE PASTEUR DEVENU LOUP 1 1 5 

• 

ment signèrent ce que monsieur de 

Sainct Martin leur commanda : c'estoit 

qu'ilz avoient veu dedans un jardin le 

dict confesseur avecq sœur Marie en acte 

villain et déshonneste ; ce qu'il voulut 

faire advouer au vieil religieux. Mais luy, 

qui sçavoit toutes les faultes de son 

Prieur, le supplia l'envoier en chapitre, 

et que là devant tous les religieux il 

diroitla vérité de tout ce qu'il en sçavoit. 

Le Prieur, craingnant que la justification 

du confesseur fust sa condemnation, ne 

voulut point entériner cette requeste. 

Mais, le trouvant ferme en son propos, 

le traicta si mal en prison, que les uns 

dient qu'il y mourut, et les autres, qu'il 

le contraingnit de laisser son habit, et de 

s'en aller hors du royaume de France ; 

quoi qu'il en soit, jamais depuis on ne 

le yeit. 

Quand le Prieur estima avoir une telle 
prise sur sœur Marie, s'en alla en la reli< 
gion où Tabbesse, faicte à sa poste, ne le 
contredisoit en rien : et là commencea 
de vouloir user de son auctorité de visi- 
teur, et feit venir toutes les religieuses, 
l'une après l'autre, en une chambre pour 

les ouyr en forme de Visitation. Et, quand 
ce fut au rang de sœur Marie, qui avoit 
perdu sa bonne tante, il commencea à 
luy dire : « Sœur Marie, vous sçavez de 
» quel crime vous estes accusée, et que 
» la dissimulation, que vous faictes d'estre 
» tant chaste, ne vous a de rien servy, 
» car on congnoist bien que vous estes 
» tout le contraire. » Sœur Marie, luy 
respondit, d'un visaige asseuré : — « Fai- 
» ctes-moy venir celluy qui m'accuse, et 
» vous verrez si devant moy il demeurera 
» en sa mauvaise opinion. » Il luy dist : 
« Il ne nous fault aultre preuve, puis que 
» le confesseur a esté convaincu. » Sœur 
Marie luy dist : — « Je le pense si homme 
» de bien, qu'il n'aura point confessé une 
» telle mensonge ; mais, quand ainsi 
» seroit, faictes-le venir devant moy et 
» je prouveray le contraire de son dire. » 
Le Prieur, voyant que en nulle sorte ne la 
pouvoit estonner, luy dist : — a Je suis 
» vostre père, qui désire saulver vostre 
» honneur : pour ceste cause, je remets 
» ceste vérité à vostre conscience, à 
» laquelle je adjousteray foy. Je vous 
» demande et vous conjure, sur peine de 

» péché mortel, de me dire vérité, assa- 
» voir-mon si vous estiez vierge, quand 
» vou^ fîistes mise céans? » Elle luy re* 
spondit : — a Mon père, l'aage de cinq 
» ans que j'avois doibt estre seul tes» 
» moing de ma virginité. — Or bien 
» doncques, ma fille, » dist le Prieur, 
ff depuis cest temps-là avcz-vous point 
» perdu ceste fleur? » Elle luy jura que 
non, et que jamais n'y avoit trouvé em- 
peschement que de luy. A quoy il dist 
qu'il ne le pouvoit croire, et que la chose 
gisoit en preuve : — « Quelle preuve, » 
dist-elle, a vous en plaist-il faire ? — 
> Comme je fais aux aultres, » dist le 
Prieur; » car ainsi que je suis visiteur 
» des âmes, aussi suis-je visiteur des 
» corpis. Vos abbesses et prieures ont 
» passé par mes mains; vous ne devez 
» craindre que je visite vostre virginité; 
» parquoy jettez-vous sur le lict, et 
9 mettez le devant de vostre habillement 
9 sur vostre visaige. » Sœur Marie lui 
respondit par colère : — « Vous m'avez 
» tant tenu de propos de la folle amour 
9 que vous me portez, que j'estime plus- 
]> tost que vous me voulez oster ma-virgi- 

ji nîté, que de la visiter : parquoy entendez 
9 que jamais je ne m^y consentiray. » 
Alors il luy dist qu'elle estoit excommu- 
niée de refuser l'obédience de saincte 
religion, et, si elle ne consentoit, qu'il 
la déshonoreroit en plain chapitre, et 
dîroit le mal qu'il sçavoit d'entre elle et 
le confesseur. Mais elle^ d'un visaige 
sans paour, luy respondit : — « Celluy 

9 qui congnoist le cueur de ses serviteurs 
» me rendra autant d'honneur devant 
» luy, que vous me sçauriez faire de honte 
» devant les hommes. Parquoy, puisque 
» vostre malice en est jusques là, j^ayme 
» mieulx qu'elle parachève sa cruaulté en- 
» vers moy, que le désir de son mauvais 
» vouUoir, car je sçay que Dieu est juste 
» juge. » A rheure, il s'en alla «ssembler 
tout le chapitre, et feit venir devant luy 
à genoulx sœur Marie, à laquelle il dist 
par un merveilleux despit : « Sœur Marie, 
» il me desplaist que les bonnes admoni- 
» tions que je vous ay données ont esté 
9 inutiles en vostre endroîct, et que 
» vous estes tumbée en tel inconvénient, 
9 que je suis contrainctde vous imposer 
» pénitence contre ma coustume : c'est 

9 que, ayant examiné vostre confesseur 
B sur aucuns crimes â luy imposez, m'a 
» confessé avoir abusé de vostre personne 
» au lieu où les tesmoings disent l'avoir 
» veu. Parquoy, ainsi que je vous avois 
B eslevée en estât honorable et maistresse 
» des novices, je ordonne que vous soyez 
B mise non seuUement la dernière de 
» toutes, mais mengeant à terre, devant 
B toutes les sœurs, pain et eaue, jusques 
B ad ce que Ton congnoisse votre contri- 
B tion suffisante d'avoir grâce. » Sœur 
Marie, estant advertye par une de ses 
compaignes qui entendoit toute son 
affaire, que, si elle respondoit chose qui 
despleust au Prieur, il la mettroit inpace, 
c'est à dire en chartre perpétuelle, endura 
ceste sentence, levant les œilz au ciel, 
priant Celluy qui a esté sa résistance 
contre le péché, vouloir estre sa patience 
contre la tribulation. Encores deffendit le 
Prieur de Sainct Martin, que quand sa 
mère ou ses parens viendroient, que 
Ton ne la souffrist de trois ans parler 
à eulx, ni escrire, sinon lettres faictes en 
la communauté. 
Ainsi s'en alla ce malheureux hoxûme, 

sans plus y revenir; et fut ceste pauvre 
fille long temps en la tribulation que vous 
avez ouye. Mais sa mère, qui sur tous 
ses enfans Taymoit, voyant qu'elle n'avoit 
plus de nouvelles d'elle, s'en esmerveilla 
fort, et dist à un sien fils, saige et hon- 
neste gentil homme, qu'elle pensoit que 
sa fille estoit morte, mais que les reli-* 
gieuses, pour avoir la pension annuelle, 
luy dissimuloient : le priant, en quelque 
façon que ce fust; de trouver moien de 
voir sa dicte sœur. Incontinent il s'en 
alla en la religion, en laquelle on luy feit 
les excuses accoustumées : c'est qu'il y 
avoit trois ans que sa sœur ne bougeoit 
du lict. Dont il ne se tint pas content; et 
leur jura que, s'il ne la voyoit, il passe- 
roit par-dessus les murailles et forceroit 
le monastère. De quoy elles eurent si 
grande paour, qu'elles luy admenèrent 
sa sœur à la grille, laquelle l'abbesse 
tenoit de si près, qu'elle ne pouvoit dire 
à son frère chose qu'elle n'entendist. 
Mais, elle, qui estoit saige, avoit mis par 
escript tout ce qui est icy dessus, avecq 
mille autres inventions que le dict Prieur 
avoit trouvées pour la décepvoir, que je 

laisse à compter pour la longueur. Si ne 
veulx-je oublier à dire que, durant que sa 
tante estoit abbesse, pensant qu'il ftist 
refusé par sa laideur, feit tenter sœur Marie 
par un beau et jeune religieux, espérant 
que, si par amour elle obéissoit à ce reli- 
gieux, après il la pourroit avoir par crain- 
cte. Mais, dans un jardin, où le dict jeune 
religieux luy tint propos avecq gestes si 
déshbnnestes que j'aurois honte de les 
remémorer^ la pauvre fille courut à Tab- 
besse qui parloit au Prieur, criant : « Ma 
» mère, ce sont diables en lieu de reli- 
» gieux, ceux qui nous viennent visiter ! » 
Et à l'heure, le Prieur, qui eut grande 
paour d'estre descouvert, commencea à 
dire en riant : — a Sans faulte, ma mère, 
» sœur Marie a raison. » Et en prenant 
sœur Marie par la main, luy dist devant 
l'abbesse : — a J'avois entendu que sœur 
» Marie parloit fort bien et avoit le lan- 
9 gaige si à main, que on l'estimoit 
» mondaine ; et, pour ceste occasion, je 
» me suis contrainct contre mon naturel 
» luy tenir tous les propos que les 
9 hommes mondains tiennent aux fem- 
» mes, ainsi que je trouve par escripi, car 

» d'expérience j'en suis ignorant, comme 
» le )our que je fus né; et, en pensant 
» que ma vieillesse et laideur luy fai- 
» soient tenir propos si vertueux, j'ay 
» commandé à mon jeune religieux de 
» luy en tenir de semblables, à quoy 
» vous voyez qu'elle a vertueusement 
» résisté. Dont je l'estime si saige et ver- 
» tueuse, que je veulx que doresnavant 
» elle soit la première après vous et 
» maistresse des novices, afin que son 
» bon vouloir croisse tousjours de plus 
» en plus en vertu, o 

Gest acte icy et plusieurs autres feit 
ce bon religieux, durant trois ans qu'il 
fut amoureux de la religieuse. Laquelle, 
comme j'ay dict, bailla par la grille à son 
frère tout le discours de sa piteuse hi- 
stoire. Ce que le frère porta à sa mère ; 
laquelle, toute désespérée, vint à Paris, 
où elle trouva la Royne de Navarre, 
sœur unique du Roy, à qui elle monstra 
ce piteux discours, en luy disant : 

a Ma Dame, fiez-vous une autre fois 
» en voz hypocrites; je pensoys avoir 
mis ma fille aux faulxbourgs et chemin 
» do paradis, et je l'ay mise en celluy 

9 d'enfer, entre les mains des pires 
9 diables qui puissent estre; car les 
» diables ne nous tentent, s'il ne nous 
» plaîst, et ceulx-cy nous veulent avoir par 
» force, où l'amour defifault. » La Royne 
de Navarre fut en grande peine, car 
entièrement elle se confîoit en ce Prieur 
de Sainct Martin, à qui elle avoit baillé 
la charge des abbesses de Montivilliers 
et de Caen, ses belles-sœurs. D'autre 
costé, le crime si grand luy donna telle 
horreur et envie de venger l'innocence 
de ceste pauvre fille, qu'elle communiqua 
au chancelier du Roy, pour lors légat en 
France, de TafFaire. Et feit envoyer 
quérir le Prieur, lequel ne trouva nulle 
excuse, sinon qu'il avoit soixante-dix 
ans : et, parlant à la Royne de Navarre, 
la pria sur tous les plaisirs qu'elle luy 
vouldroît jamais faire, et pour récom- 
pense de tous ses services et de tous ceux 
qu'il avoit désir de luy faire, qu'il luy 
pleust de faire cesser ce procès, et qu'il 
confesseroit que sœur Marie Heroet 
estoit une perle d'honneur et de virgi- 
nité. La Royne de Navarre, oyant cela, 
fust tant esmerveillée, qu'elle ne sceut 

que luy respondre, mais le laissa là : et 
le pauvre homme, tout confus, se retira 
en son monastère, où il ne voulut plus 
estre veu de personne, et ne vesquit que 
un an après. Et sœur Marie Heroet, 
estimée comme elle debvoit par les vertuz 
que Dieu avoit mises en elle, fust ostée 
de l'abbaye de Gif, où elle avoit eu tant 
de mal, et faicte abbesse par le don du 
Roy de l'abbaye de Giy, près de Montar- 
gis, laquelle elle réforma et vesquit 
comme celle qui estoit pleine de Tesperit 
de Dieu, le louant toute sa vie de ce 
qu'il luy avoit pieu lui redonner son 
honneur et son repos. 

c Voylà, mes Dames, une histoire qui est 
bien pour monstrer ce que dict TÉvanglle : 
Que Dieu par les choses foybles confond les 
fortes, et, par les inutiles aux œilz des 
hommes, la gloire de ceux qui cuydent estre 
quelque chose et ne sont rien. Et pensez, 
mes Dames, que, sans la grâce de Dieu, il 
n'y a homme où l'on doibve croire nul bien, 
ne si forte tentation dont avecques luy l'on 
n'emporte victoire, comme vous pouvez veoir 
par la confusion de celluy qu'on estimoit 
juste et par l'exaltation de celle qu'on vouloit 

faire trouver pécheresse et meschante. Ehcela 
estvérisfié le dire de Nostre Seigneur: Qui se 
exaltera sera humilié, et qui se humiliera 
sera exalté, — Hélas! » ce distOisille, cque 
ce Prieur-là a trompé de gens de bien! Car 
j'ay veu qu'on se iyoit plus en luy que en 
Dieu. — Ce ne seroit pas moy, » dist No- 
merôde; f car j'ay une si grande horreur, 
quant je voy un religieux, que seuUement 
|e ne m'y sçaurois confesser : estimant quUlz 
sont pires c^ue tous les aultres hommes, et 
ne hantent jamais maison qu'ilz n'y laissent 
quelque honte ou quelque zizanie. — Il y 
en a de bons, » dist Oisille, c et ne fault pas 
que pour les mauvais ilz soient jugez : mais 
les meilleurs sont ceulx qui moins hantent 
les maisons séculières et les femmes. — 
Vous dictes vray, i dist Ennasuitte, c car 
moins on les voyt, moins on les congnoist, 
et plus on les estime, pource que la fréquen- 
tation les monstre telz quUlz sont. — Or 
laissons le moustier là où il est, i dist No- 
merfide, c et voyons à qui Geburon donnera 
sa voix. 1 Geburon, pour réparer sa faute, 
si faute estoit d'avoir déchifré la malheu- 
reuse et abominable vie d'un méchant reli- 
gieux, afin de se garder de l'hypocrisie de ses 
semblables, ayant telle estime de ma Dame 
Oisille, qu'on doit avoir d'une Dame sage et 
non moins sobre à dire le mal, que prompte 

à exalter et publier le bien qu'elle congnois- 
soit en autruy, luy doiina sa voix : c Ce 
sera, > dist-il, c à ma Dame Oisiile, afin 
qu'elle die quelque chose en faveur de saincte 
religion. -* Nous avons tant juré, i dist 
Oisille» c de dire la vérité, que je ne sçau- 
rois soustenir ceste partie. Et, aussi, en fai- 
sant vostre compte, vous m'avez rexhys en 
mémoire une si piteuse histoire, que je suis 
contraincte de la dire, pource que je suis 
voysine du paîs où de mon temps elle est 
advenue ; et afin, mes Dames, que Phypocrisie 
de ceulx qui s'estiment plus religieux que 
les autres, ne vous enchante l'entendement, 
de sorte que vostre foy, divertie de son droit 
chemin, estime trouver salut en quelque 
autre créature, que en Celluy seul qui n'a 
voulu avoir compaignon à nostre création 
et rédemption, lequel est tout puissant pour 
nous saulver en la vie éternelle, et, en ceste 
temporelle, nous consoler et délivrer de toutes 
noz tribulations. Congnoissant que souvent 
range Sathan se transforme en ange de lu- 
mière, afin que Tœil extérieur, aveuglé par 
l'apparence de saincteté et dévotion, ne s'ar- 
reste à ce qu'il doibt fuir, il m'a semblé bon 
la vous racompter, pburce qu'elle est advenue 
de nostre temps. » 

La trop grande révérence qu'un gentil homme de 
Périgord portoit à l'ordre de Sainct François, fut 
cause que luy, sa femme et son petit enfant mou- 
rurent misérablement. 




u pays de Périgord, il y 
avoit un gentil homme, qui 
avoit telle dévotion à Sainct 
François, qu'il luy sem* 
bloit que tous ceulx qui 
portoient son habit dévoient estre sem- 
blables au bon sainct. Pour Thonneur 
duquel il avoit faict faire en sa maison 
chambre et garderobe pour loger les dicts 
frères, par le conseil desquelz il condui- 
soit toutes ses affaires, voire jusques aux 
moindres de son mesnage, s'estimant 
chemyner seurement en suyvant leur 
bon conseil. Or advint un jour que la 

femme dudict gentil homme, qui 
estoit belle et non moins saige que ver- 
tueuse, avoit faict un beau fils, dont 
Tamitié que le mary luy portoit aug- 
menta doublement. Et, pour festoyer la 
commère, envoya quérir un sien beau- 
frère. Or, ainsi que Theure du soupper 
approchoit, arriva un Cordelier, duquel 
je cèleray le nom pour l'honneur de la 
religion. Le gentil homme fut fort aise, 
quant il veit son père spirituel, devant 
lequel il ne cachoit nul secret. Et, après 
plusieurs propos tenuz entre sa femme, 
son beau-frère et luy, se meirent à table 
pour soupper. Durant lequel ce gentil 
homme, regardant sa femme qui avoit 
assez de beaulté et de bonne grâce pour 
estre désirée d'un mary, commençea à 
demander tout hault une question au 
beau père : « Mon père, est-il vray que 
» un homme pèche mortellement de cou- 
» cher avecq sa femme pendant qu'elle 
» est en couche ?» Le beau père, qui 
avoit la contenance et la parole toute 
contraire à son cueur, luy respondit avecq 
un visaige coUère: — « Sans faulte, mon- 
» sieur, je pense que ce soit un des 

f grands péchez qui se facent en mariage : 
9 et ne fusse que l'exemple de la benoiste 
» vierge Marie, qui ne voulut entrer au 
» temple jusques après les jours de sa 
9 purification, combien qu'elle n'en eust 
» nul besoing, si ne debvriez-vous jamais 
B £sdllir à vous abstenir d'un petit plai- 

• sir, veu que la bonne vierge Marie se 
B abstenoit, pour obéir à la I07, d'aller 
» au temple oti estoit toute sa consola-» 
» tion. Et, oultre cela, messieurs les 

• docteurs en médecine [dient qu'il y a 
B grand dangier pour la lignée qui en 
B peult venir, b Quand le gentil homme 
entendit ces paroles il en fut bien marry, 
car il espéroit bien que son beau père 
luy bailleroit congé, mais il n'en parla 
plus avant. Le beau père, durant ces 
propos, après avoir plus beu qu'il n'estoit 
besoing, regardant la Dameoiselle, pensa 
bien en luy-mesmes, que s'il en estoit le 
mary, il ne demanderoit point conseil au 
beau père de coucher avecq sa femme. 
Et, ainsy que le feu peu à peu/s'allume 
tellement qu'il vient à embraser toute la 
maison, or, pour ce, lefrater commencea 
de brusler par telle concupiscence, que 



sofubdainement délibéra de venfr à fin 
du désir, que, plus de trois ans durant^ 
avoit porté couvert en son cueur. 

Et, après que les tables furent levées, 
print le gentil homme par la main, et, 
le menant auprès du lict de sa femme, 
luy dist devant elle : c Monsieur, pour 
» ce que je congnois bonne amour qui 
» est entre vous et ma Damoiselle que 
» voicy, laquelle, avecq la grande jeu- 
9 nesse qui est en vous, vous tourmente 
B si fort, que sans faulte j'en ay grande 
» compassion; j'ay pensé de vous dire 
» un secret de nostre saincte théologie : 
a c'est que la loy, qui pour les abuz des 
» mariz indiscrets est si rigoureuse, ne 
B veult permettre que ceulz qui sont de 
» bonne conscience, comme vous, soient 
9 frustrez de l'intelligence. Parquoy, 
» Monsieur, si je vous ay dict devant les 
» gens l'ordonnance de la sévérité de la 
» loy, à vous qui estes homme saige, 
» n'en doibz celer la doulceur. Sa- 
» chez, mon filz, qu*il y a femmes 
B et femmes, comme aussy hommes 
I et hommes. Premièrement, nous 
B fault sçavoir de ma Dame que 

» voicy, veu qu'il y a trois sepmaines 
» qu'elle est accouchée, si elle est hors 
» du flux de sang? «Âquoy respondit la 
Damoiselle, qu'elle estoit toute nette. — 
a Adoncques », dist le Cordelier, a mon 
» filz, )e vous donne congé d'y coucher^ 
» sans en avoir scrupule, mais que vous 
» me promettez deux choses. » Ce que 
le gentil homme feit voluntiers : -* « La ^ 
» première », dist le beau père, « c'est 
» que vous n'en parlerez à nuUuy, mais 
» y viendrez secrètement; l'autre, que 
» vous n'y viendrez qu'il ne soit deux 
» heures après minuict, à fin que la 
» digestion de la bonne Dame ne soit 
» empeschée par voz follies. » Ce que le 
gentil homme iuy promist et jura par 
telz sermens, que celluy qui le congnois- 
soit plu9 sot que menteur, en fut tout 
asseuré. Et, après plusieurs propos, se 
retira le beau père en sa chambre, leur 
donnant la bonne nuict avecq une grande 
bénédiction. Mais, en se retirant, print 
le gentil homme par la main, Iuy disant : 
a Sans faulte, Monsieur, vous viendrez, 
» et ne ferez plus veiller la pauvre com* 
» mère.» Le gentil homme, en la baisant. 

iuy dtst : « M'aime, lfti^ez-<moy la porte 
,1) de vostré chambre ouverte. » Ce que 
entendit très-bien le beau père. Ainsi se 
•retira chacun en sa chambre. Mais, si 
tost que le père fut retiré, ne pensa pas 
^ dormir ne reposer : car, incontinent 
qu'il n'ouyt plus nul bruict en la maison, 
environ Theure qu'il avoit accoustumé 
d'aller à matines, s'en va le plus doulce- 
ment qu'il peut droict en la chambre, 
«t, là, trouvant la porte ouverte de la 
chambre où le maistre estoit attendu, 
va finement esteindre la chandelle, et, 
le plus tost qu'il peut, se coucha auprès 
d'elle, sans jamais Iuy dire un seul mot, 
La Damoiselle, cuydant que ce fust son 
mary, Iuy dist : « Comment, mon amy ! 
•» Vous avez très-mal retenu la promesse 
» que feistes hier au soir à nostre confes- 
» seur, de ne venir icy jusques. à deux 
» heures. » Le Cordelier, plus attentif 
à la vie active que à la vie contem- 
plative, avecq la craincte qu'il avoit 
d'estre congneu, pensa plus à satis^ûre au 
meschant désir dont dès long temps 
avoit le cueur empoisonné, que à Iuy 
faire, nulle re^sponse : dont la Dame fut 

fort estonnée. Et quant le Cordelier veid 
approcher l'heure que le mary devoit 
venir, se leva d'auprès de la Damoiselle, 
et, le plus tost qu'il peust, retourna en 
sa chambre. 
. Et, tout ainsy que la fureur de la con- 
cupiscence luy avoit osté le dormir, la 
crainae, qui tousjours suit la meschan- 
ceté, ne luy permist de trouver aucun 
repos, mais s'en alla au portier de la 
maison et luy dist : <t Mon amy, Mon- 
» sieur m'a commandé de m'en aller 
9 incontinent en nostre convent faire 
9 quelques prières où il a dévotion; par- 
9 quoy, )e vous prie, baillez-moy ma 
» monture, et m'ouvrez la porte, sans 
» que personne en entende rien, car 
9 l'afi^re est nécessaire et secrète. » Le 
•portier, qui sçavoit bien que obéir au 
Cordelier estoit service agréable à son 
seigneur, luy ouvrit secrètement la porte 
et le meit dehors. En cest instant s'esveilla 
le gentil homme, lequel, voyant appro- 
-cher l'heure qui luy estoit donnée du 
beau père, pour aller veoir sa femme, se 
leva en sa robbe de nuict, et s'en alla 
coucher vistement, où, par l'ordonnance 

II 13 

de Dieu, sans congé d^homme, il pouvoil 
aller. Et quant sa femme Touyt parler 
auprès d'elle, s'en esmerveilla si fort, 
qu'elle luy dist, ignorant ce qui estoit 
passé : « Comment, Monsieur ! Est-ce la 
» promesse que vous avez faicte au beau 
» père de garder si bien vostre santé et 
» la mienne, de ce que non seulement 
» vous estes venu icy avant l'heure, mais 
y» encores y retournez? Je vous supplie, 
9 Monsieur, pensez-y. » Le gentil homme 
fut si troublé d'ouyr ceste nouvelle, qu'il 
ne peut dissimuler son ennuy, et luy 
dist : — « Quels propos me tenez*vous ? Je 
» sçay, pour vérité, qu'il y a trois 
» sepmaînes que ]e n'ay couché avecq 
» vous, et vous me reprenez d'y venir 
» trop souvent. Si ces propos continuent, 
» vous me ferez penser que ma compai- 
» gnie vous fasche et me contraindrez, 
» contre ma coustume et vouloir, de 
» chercher ailleurs le plaisir que selon 
» Dieu )e doibz prendre avecq vous. » 
La Damoiselle, qui pensoit qu'il se moc- 
quast, luy respondit: — « Je vous suplie, 
» Monsieur, en cuydant me tromper ne 
» vous trompez point, car, nonobstant 

» qoe vous n'ayez parlé à moy, quand 
v vous y estes venu, si ay-je bien congneu 
9 que vous y estiez. » A Fiieure le gen- 
til iiomme congneut que eulx deux 
estoient trompés ; et luy feyt grand jure* 
ment qu'il n'y estoit point venu. Dont la 
Dame print telle tristesse, que avecq 
pleurs et larmes elle luy dist qu'il feist 
diligence de sçavoir qui ce pouvoit estre, 
car en leur maison ne couchoit que le 
frère et le Cordelier. Incontinent le gentil 
homme, poulsé de soupson au Cordelier, 
s'en alla hastivement en la chambre où 
il avait logé, laquelle il trouva vuide. Et^ 
pour estre mieulx asseuré s'il s'en estoit 
fuy, envoya quérir l'homme qui gardoit 
sa porte et luy demanda s'il sçavoit 
qu'estoit devenu le Cordelier; lequel luy 
compta toute la vérité. Le gentil homme, 
certain de ceste meschanceté, retourna 
en la chambre de sa femme, et luy dist : 
« Pour certain, m'amie, celui qui a cou- 
» ché avecq vous et a faict de tant belles 
» oeuvres est notre père confesseur! » 
La Damoiselle, qui toute sa vie avoit 
aymé son honneur, entra en un tel 
désespoir, que, oubliant toute humanité 



i36 l'heptam^ron — iii« soistatÉx 

et nature de femme, le suplia a genoux 
la venger de ceste grande injure. Par- 
quoy, soubdain, sans autre délay, le 
gentil homme monta à cheval et pour-^ 
suivit le Cordelier. 

La Damoiselle demeura seule en son 
lict, n'ayant auprès d'elle conseil ne 
consolation, que son petit enfant nou- 
veau né. Considérant le cas horrible et 
merveilleux qui luy estoit advenu, sans 
excuser son ignorance, se réputa comme 
coulpable et la plus malheureuse du 
monde. Et alors, elle, qui n'avoit jamais 
aprins des Cordellers, sinon la confiance 
des bonnes œuvres, la satisfaction des 
péchez par austérité de vie, jeusnes et 
disciplines, qui du tout ignoroit la grâce 
donnée par nostre bon. Dieu par le 
mérite de son Filz, la rémission des 
péchez par son sang, la réconslHàtion du 
père avecq nous par sa mort, la vie 
donnée aux pescheurs par sa seule bonté 
et miséricorde, se trouva si troublée, en 
l'assault de ce désespoir fondé sur Ténor- 
mité et gravité du péché, sur l'amour du 
mary et l'honneur du lignaige, qu'elle 
estima la mort trop plus heureuse que 

sa vie. Et, vaincue de sa tristesse, tumba 
en un tel désespoir, qu'elle fut non seu- 
lement divertie de l'espoir que tout Chre- 
stien doib^t avoir en Dieu, mais fut du 
tout aliénée du sens commun, oubliant 
sa propre nature« Aldrs^ vaincue de la 
douleur, poulsée du désespoir, hors de 
la congnoissance de Dieu et de soy- 
mesmes, comme femme enragée et fu- 
rieuse, print une corde de son lict et de 
ses propres mains s'estrangla. Et, qui 
pis est, estant en Fagonie de cette cruelle 
mort, le corps qui combatoit contre 
icelle se remua de telle sorte, qu'elle 
donna du pied sur le visaige de son petit 
enfant, duquel l'innocence ne le peut 
garentir, qu'il ne suyvist par mort sa 
doloreuse et dolente mère. Mais, en 
mourant, feit un tel cry, que une femme, 
qui couchoit en la chambre, se leva à 
grande haste pour allumer la chandelle. 
Et, à rheure, voyant sa maistresse pendue 
et estranglée à la corde du lict, l'enfant 
estouffé et mort dessoubz ses pieds, s'en 
courut toute effrayée en la chambre du 
frère de sa maistresse, lequel elle amena 
pour veoir ce piteux spectacle. 

II 12. 

Le frère, ayant mené tel deuil que 
peut et doit mener un qui ayme sa sœur 
de tout son cueur, demanda à la cham- 
berière qui avoit commis un tel crime. 
La chamberière luy dist qu'elle ne sça- 
voit, et que autre que son maistre n'estoit 
entré en la chambre, lequel, n'y avoit 
guères, en estoit party. Le frère, allant 
en la chambre du gentil homme et ne le 
trouvant point, creut asseurément qu'il 
avoit commis le cas, et, prenant son che* 
val sans autrement s'enquérir, courut 
après luy, etl'attaingnit en un chemin où 
il retournoit de poursuyyre sonCordelier, 
bien dolent de ne l'avoir attrappé. Incon- 
tînant que le frère de la Damoiselle veit 
son beau-frère, commencea à luy crier : 
« Meschant et lasche, défendez-vous, 
» car aujourd'huy j'espère que Dieu me 
» vengera de vous par ceste espée ! » Le 
gentil homme, qui se vouloit excuser, 
veit l'espée de son beau-frère si près de 
luy, qu'il avoit plus de besoing de se dé« 
fendre que de s'enquérir de la cause de 
leur débat. Et lors se donnèrent tant de 
coups et à l'un et à l'autre, que le sang 
perdu et la lasseté les contraingnit de 

s'asseoir à terre, l'un d'un costé et l'autre 
de l'autre. Et, en reprenant leur halayne, 
le gentil homme lui demanda : « Quelle 
» occasion, mon frère, a converty la 
» grande amitié que nous nous sommes 
» tousjours portée en si cruelle bataille h 
Le beau-frère lui respondit : — « Mais 
B quelle occasion vous a meu de faire 
» mourir ma sœur, la plus femme de 
» bien qui oncques Ait ? Et encores si 
» meschamment, que, soubz couleur de 
» vouloir coucher avecq elle, l'ave2 pen« 
» due et estranglée à la corde de vostre 
» lict? » Le gentil homme, entendant 
ceste parole, plus mort que vif, vint à 
son frère, et, l'embrassant, luy dist : — 
« Est-il bien possible que vous ayez 
» trouvé vostre sœur en Testât que vous 
» dictes? » Et quand le frère l'en as- 
seura : — « Je vous prie, mon frère, » 
dist le gentil homme, « que vous oyez 
» la cause pour laquelle je me suis party 
» de la maison. » Et, à l'heure, il lui 
feit le compte du meschant Cordelier. 
Dont le frère fut fort estonné, et encores 
plus marry de ce que contre raison il 
l'avoit assailly. Et, en luy demandant 

pardon, luy dist : — «Je veus ay feict tort, 
9 pardonnez-moi. » Le gentil homme* 
luy respond : — aSî je vous ayfaîct tort, 
» j'en ay ma pugnicîon, car je suis si 
» blessé, que je n'espère jamais en 
» eschaper. » Le gentil homme essaya de 
le remonter à cheval le mieulx qu'il peut 
et le ramena en sa maison, où le lende- 
main il trespassa; et dist et confessa de- 
vant tous les parens du dict gentil homme, 
que luy-mesmes estoit cause de sa mort. 
Mais icelluy gentil homme, pour satis« 
faire à la justice, fut conseillé d'aller 
demander sa grâce au Roy François, 
premier de ce nom. Parquoy, après avoir 
faict enterrer honorablement mary, 
femme et enfant, s'en alla le sainct ven- 
dredy pourchasser sa rémission à la 
court. Et la rapporta maistre François 
Olivier, lequel l'obtint pour le pauvre 
beau-frère, estant iceluy Olivier chan- 
celier d'Alençon ; et depuis par ses vertuz 
éleu du Roy pour chancellier de France. 

c Mes Dames, je crois que, après avoir 
entendu ceste histoire très-véritable, il n*y 
a aucune de vous qui ne pense deux fois à 

loger tels pellerins en sa maison : et sçaurez. 
qu'il n'y a plus dangereux venin que celluy 
qui est dissimulé* — Pensez^ » dist Hircan, 
c que ce mary estoit un bon sot, d'amener 
un tel galland soupper auprès d'une si belle 
et honneste femme. — J'ay veu le temps, i 
dist Geburon, c que en nostre pays il n'y 
avoit maison où il n'y eust chambre dédiée 
pour les beaux-pères; mais maintenant ilz 
sont tant congneuz, qu'on les craint plus 
que advanturiers. — Il me semble, i dist 
Parlamente, c que une femme estant dans 
le lict, si ce n'est pour luy administrer les 
sacremens de l'jÉglise, ne doibt jamais faire 
entrer prebstre en sa chambre; et, quant je, 
les y appellerayt on me pourra bien juger en 
danger de mort. — Si tout le monde estoit 
ainsy austère que vous, » distEnnasuitte, des 
pauvres prebstres seroient pis qu'excommu- 
niez, d'estre séparez de la veue des femmes. 
— N'en ayez point de paour, » dist Saffre- 
dent, c car ilz n'en auront jamais faulte. — 
Comment?» dist Simontault, < ce sont ceulx 
qui par mariage nous lient aux femmes, qui 
essayent par leur meschanceté à nous en 
deslier et faire rompre le serment qu'ilz 
nous ont faict faire ! — C'est grande pitié, » 
dist Oisille, « que [ceulx qui ont l'admini- 
stration des sacremens en jouent ainsy à la 
pelotte : on les debvroit brusler tout en vie. 



142 L^HEPTAMéltOIf — IIX* J0URN1&B 

— Vous feriez bien mieulx de les honorer 
que de les blaszner, i dit Saffredent, c et de 
les flatter que de les injurier; car ce sont 
ceulx qui ont puissance de brusler et désho- 
norer les autres : parquoy sinite eos; et 
sçachons qui aura la voix d^Oisille. » La 
compaignie trouva l'opinion de Saffredent 
très-bonne, et laissant là les prebstres, pour 
changer de propos, pria ma Dame Oisille de 
donner sa voix à quelqu'un. — c Je la donne, 1 
dist-elle, c à Dagoucin, car }e le voys entrer 
en contemplation telle, qu'il me semble pré- 
paré à dire quelque bonne chose.— Puisque 
je ne puis ne n^ose respondre, » dist Dagou- 
cin, c à tout le moins parleray-je d'un à qui 
telle cruauté porta nuysaiice et puis profit. 
Combien que Amour s'estime tant fort et 
puissant, qu'il veult aller tout nud, etluy est 
chose trèsHcnnuyeuse et à la fin importable 
d'estre couvert, si est«ce, mes Dames, que 
bien souvent ceux qui, pour obéir à son 
conseil, s^advancent trop de le descouvrir, 
s^en trouvent mauvais marchans : comme il 
advint à un gentil honune de Castille, du« 
quel vous orrez l'histoire. » 

Elisor, pour 8*e&tre trop advancé de décoQYrir son 
amour à la Royne de Castille, fut si cruellement 
traité d'elle, en réprouvant, qu'elle luy apporta 
nuysance, puis profit. 




N la maison du Roy et Royne 
de Gastille, desquels les 
noms ne seront dicts, y 
avoit un gentil homme si 
parfaict en toutes beaultez 
et bonnes conditions, qu'il ne trouvoit 
point son pareil en toutes les Espai* 
gnes. Chacun avoit ses vertuz en admi- 
ration, mais encores plus son estrangeté, 
car Ton ne congneut jamais qu'il 
aimast ne prinst aucune Dame. Et si y 
en avoit en la court un très-grand 
nombre^ qui estoient dignes de faire 
brusler la glace : mais il n'y en eut point 

qui eust puissance de prendre ce gentil 
homme, lequel avoit nom Elisor. 

La Royne, qui estoit femme de grande 
vertu, mais non du tout exempte de la 
flamme qui moins est congneue et plus 
brusle, regardant ce gentil homme qui 
ne servoit nulle de ses femmes, s'en 
esmerveilla ; 'et, un jour, luy demanda 
• s'il estoit possible qu'il aymast aussi peu 
qu'il en faisoit le semblant. Il luy re- 
spondit que, si elle voyoit son cueur 
comme sa contenance, elle ne luy feroit 
point ceste question. Elle, désirant sça- 
voir ce qu*il vouloit dire, le pressa si 
fort, qu'il confessa qu'il aimoît une 
Dame qu'il pensoit estre la plus ver- 
tueuse de toute la Ghrestienté. Elle feit 
tous ses efforts, par prières et comman- 
demens, de vouloir sçavoir qui elle estoit, 
mais il ne fut point possible : dont elle 
feit semblant d'estre fort courroucée, et 
jura qu'elle ne parleroit jamais à luy, 
s'il ne luy nommoit celle qu'il aymoit 
tant : dont il fut si fort ennuyé, qu'il fut 
contrainct de luy dire qu'il aymoit au- 
tant mourir, s'il falloit qu'il luy confes- 
sast; mais, voyant qu'il perdoit sa veue 

et bonne graoe, par faulte de dire une 
vérité tant honneste qu'elle ne debvoit 
estre mal prise de personne, luy distavec 
grande craincte : « Ma Dame, }e n'ay la 
» force ni la hardiesse de le vous dire, 
» mais la première fois que vous irez à 
» la chasse, je vous la feray veoir ; et 
» suis seur que vous jugerez que c'est 
» la plus belle et parfaicte Dame du 
» monde. » Geste response fut cause que 
la Royne alla plus tost à la chasse qu'elle 
n'eust £9iict. EUisor, qui en fut adverty, 
s'appresta pour l'aller servir, comme il 
avoit accoustumé; et feit faire un grand 
mirouer d'acier en façon de hallecret, 
et, l'ayant mis devant son estomac, le 
couvrit très-bien d'un manteau de frise 
noire qui estoit tout bordé de canetille 
et d'or frisé bien richement. Il estoit 
monté sur un cheval maureau, fort bien 
enharnaché de tout ce qui estoit néces- 
saire à cheval ; et, quelque métal qu'il y 
eust, estoit tout d'or, esmaillé de noir, 
à ouvraige de Moresque; son chappeau 
estoit de soye noire, sur lequel estoit at» 
tachée ime riche enseigne, où y avoit 
pour devise un Amour, couvert par 

II i3 

force, tout enrichi de pierreries. L'espée 
et le poignard n'estoient moins beaulx 
et bien faicts, ne de moins bonnes de- 
vises : bref, il estoit fort bien en ordre 
et encore plus adroict à cheval; et le 
sçavoit si bien mener, que tous ceux qui 
le voyoient laissoient le passetemps de 
la chasse, pour regarder les courses et 
les sauts que faisoit faire Elisor à son 
cheval. Après avoir conduict la Royne 
jusques au lieu où estoient les toilles, en 
telles courses et grands saults comme je 
vous ay dict, commencea a descendre de 
son gentil cheval, et vint pour prendre 
la Royne et la descendre de dessus sa 
hacquenée. Et, ainsi qu'elle luy tendoit 
les bras, il ouvrit son manteau de devant 
son estomac, et la prenant entre les 
siens, luy monstrant son hallecret de 
mirouer, luy dist : a Ma Dame, je vous 
» supplie de regarder icy. 9 Et, sans at- 
tendre response, la meist doulcement à 
terre. La chasse finée, la Royne re- 
tourna au chasteau, sans parler à Elisor; 
mais, après soupper, elle l'appela, luy di- 
sant qu^il estoit le plus grand menteur 
qu'elle avoit jamais veu, car il luy avoit 

promis de luy monstrer à la chasse celle 
qu'il aymoit le plus, ce qu'il n'avoit faict : 
parquoy elle avoit délibéré de ne faire ja- 
mais estime ne cas de luy. Elisor, ayant 
paour que la Royne n'eust pas entendu 
ce qu'il luy avoit dict, lui respondit qu'il 
n'avoit failly à son commandement, car 
il lui avoit monstre non la femme seule- 
ment, mais la chose du monde qu'il ay- 
moit le plus. Elle, faisant la mescongneue, 
lui dist qu'elle n'avoit point entendu 
qu'il luy eust monstre une seule de ses 
femmes. — «Il est vray, ma Dame, » 
dist Elisor; « mais qui vous ay-je mon- 
» stré, en vous descendant de cheval ? — 
» Rien, » dist la Royne, « sinon un mi- 
9 rouer devant vostre estomach. — En ce 
9 mirouer, qu'est-ce que vous avez veu? » 
dist Elisor. — « Je n'y ay veu que moy 
> seule, » respondit la Royne. Elisor luy 
dist : — « Doncques, ma Dame, pour obéir 
» à vostre commandement, vous ay-je 
» tenu promesse, car il n^ a ne aura 
» jamais aultre imaige en mon cueur, 
» que celle que vous avez veue au de- 
» hors de mon estomach; et ceste-là 
» seule veulx-je aymer^ révérer et ado- 

» rer, non comme femme, mais comme 
» mon Dieu en terre, entre les mains de 
» laquelle je mets ma mort et ma vie; 
» vous suppliant que ma parfaicte et 
» grande affection, qui a esté ma vie tant 
9 que je Tay portée couverte, ne soit ma 
» mort en la descouvrant. Et si ne suis 
» digne d'estre de vous regardé ny ac- 
» cepté pour serviteur, au moins souf- 
» frez que )e vive, comme fay accou- 
D stumé, du contentement que j'ay, dont 
» mon cueur a osé choisir pour le fon- 
» dément de son amour un si parfaict 
» et digne lieu, duquel je ne puis avoir 
» autre satisfaction que de sçavoir que 
9 mon amour est si grande et parfaicte, 
» que je me doibve contenter d'aymer 
» seulement, combien que jamais je ne 
» puisse estre aymé. Et, s'il ne vous 
9 plaist, par la congnoissance de ceste 
9 grande amour, m^avoir plus aggréable 
9 que vous n'avez accoustumé, au moins 
9 ne m'ostez pas la vie, qui consiste au 
9 bien que j'ay devons veoir comme j'ay 
9 accoustumé. Car je n'ay de vous nul 
9 bien que autant qu'il en fault pour 
9 mon extrême nécessité : et, si j'en ay 

» moins, vous en aurez moins de servi- 
» teurs, en perdant le meilleur et le plus 
» affectionné que vous eustes oncques ny 

> pourriez jamais avoir. » La Royne, ou 
pour se monstrer autre qu'elle n'estoit, 
ou pour expérimenter à la longue Ta- 
mour qu'il luy portoit, ou pour en aymer 
quelque autre qu'elle ne vouloit laisser 
pour luy, ou bien le réservant, quand 
celluy qu'elle aymoit feroit quelque 
iaulte, pour luy bailler sa place, dist, d'un 
visage ne courroucé ne content: — « Eli- 

> sor, je ne vous diray point, comme 
9 ignorant Tauctorité d'amour, quelle fol- 
» lie vous a esmeu de prendre une si 
p haulte et difficile opinion que de m'ay- 

> mer, car je sçay que le cueur de 
» l'homme est si peu à son commande- 
» ment, qu'il ne le faict pas aymer ou 
» haïr où il veult; mais, pource que vous 
9 avez si bien couvert vostre opinion, 
» je désire sçavoir combien il y a que 
» vous l'avez prinse? » Elisor, regar- 
dant son visage tant beau, et voyant 
qu'elle s'enquéroit de sa maladie, espéra 
qu'elle luy vouloit donner quelque re- 
mède. Mais, voyant sa contenance si 

II i3. 

grave et si saige qui l'interrogeoit, 
d'autre part tumboit en une craincte, 
pensant estre devant le juge dont ildoub- 
toit sentence estre contre luy donnée. Si 
est-ce qu'il luy jura que ceste amour 
avoit prins racine en son cueur, dds le 
temps de sa grande jeunesse, mais qu'il 
n'en avoit senty nulle peine, sinon de- 
puis sept ans; non peine, à dire vray, 
mais une malladie, donnant tel conten- 
tement que la guarison estoit la mort. 
— a Puis qu'ainsy est, » dist la Royne, 
« que vous avez desjà expérimenté une 
» si longue fermeté, je ne doibz estre 
» moins légière à vous croire, que vous 
» avez esté à me dire vostre affection. 
» Parquoy, s'il est ainsi que vous dictes, 
» je veulx faire telle preuve de la vérité 
» que je n'en puisse jamais doubter :.et, 
» après la preuve de la peine faicte, je 
» vous estimeray tel envers moy, que 
» vous mesmes jurez estre; et, vous 
D congnoissant tel que vous dictes, vous 
» me trouverez telle que vous désirez. » 
Elisor la supplia de faire de hiy telle 
preuve qu'il luy plairoit, car il n'y avoit 
chose si difficile, qui ne luy fust très- 

aysée pour avoir cest honneur qu'elle 
peust congnoistre rafifection qu'il luy 
portoit, la suppliant de rechef de luy 
commander ce qu'il luy plairoit qu'il 
feist. Elle luy dist : — « Elisor, si vous 
» m'aymez autant comme vous dictes, je 
» suis seure que, pour avoir ma bonne 
» grâce, rien ne vous sera fort à faire. 
» Parquoy je vous commande, sur tout 
» le désir que vous avez de l'avoir et 
» craincte de la perdre, que, dès demain 
9 au matin, sans plus me veoir, vous 
» partiez de ceste compagnie, et vous al- 
» liez en lieu où vous n'aurez de moy, 
» ne moy de vous, une seule nouvelle 
» jusque d'huy en sept ans. Vous, qui 
» avez passé sept ans en ceste amour, 
» sçavez bien que vous m'aymez : mais, 
» quand j'auray faict pareille expérience 
9 sept ans durans, je sçauray à l'heure 
» et je croiray ce que vo^tre parole ne 
9 me peut faire croire ne entendre. » Eli- 
sor, oyant ce cruel commandement, d'un 
costé doubta qu'elle le vouloit esloin- 
gner de sa présence, et, de l'autre costé, 
espérant que la preuve parleroit mieulx 
pour luy que sa parole, accepta son 

commandement et luy dist : — o Si j'ay 
» yescu sept ans sans nulle espérance, 
» portant ce feu couvert, à ceste heure 
> qu'il est congneu de vous, passeray-je 
9 ces sept ans en meilleure patience et 
» espérance que je n'ay faict les autres. 
» Mais, ma Dame, obéissant à vostre 
» commandement, par lequel je suis 
» privé de tout le bien que j'avois en ce 
» monde, quelle espérance me donnez- 
» vous au bout des sept ans, de me re- 
» congnoistre pour fidèle et loyal ser- 
» viteur? » La Royne luy dist, tirant un 
anneau de son doigt : — « Voylà un 
» anneau que je vous donne : coupons-le 
» tous deuxparlamoictié; j'en garderay 
» Tune, et vous l'autre, afin que, si le 
» long temps avoit puissance de m'oster 
» la mémoire de vostre visaige, je vous 
» puisse congnoistre par ceste moictié 
» d'anneau semblable à la mienne. » Eli- 
sor print l'anneau et le rompit en deux, 
et en bailla une moictié à la Royne et 
retint l'autre. Et, en prenant congé d'elle, 
plus mort que ceulx qui ont rendu l'ame, 
s'en alla en son logis donner ordre à son 
partement. Ce qu'il feit en telle sorte. 



.»■• 

qu'il envoya tout son train en sa mai* 
son» et luy seul s'en alla avecq un varlet 
en un lieu si solitaire, que nul de ses 
parents et amis durant les sept ans n'en 
peut avoir nouvelles. De la vie qu'il 
mena durant ce temps, et de l'ennuy qu'il 
porta pour ceste absence, ne s'en peut 
rien sçavoir, mais ceux qui ayment ne le 
peuvent ignorer. 

Au bout des sept ans, justement ainsi 
que la Royne alloit à la messe, vint à elle 
un hermite portant une grande barbe, 
qui, en luy baisant la main, lui présenta 
une requeste qu'elle ne regarda soubdai- 
nement, combien qu'elle avoit accou- 
stumé de prendre de sa main toutes les 
requestes qu'on luy présentoit, quelque 
pauvres que ce feussent. Ainsi qu'elle 
estoit à moictié de la messe, ouvrit sa re- 
queste, dans laquelle trouva la moictié de 
l'anneau qu'elle avoit baillé à Elisor : dont 
elle fut fort esbahye et non moins joyeuse. 
Et, avant lire ce qui estoit dedans, com- 
manda soubdain à son aumosnier qu'il 
luy feist venir ce grand hermite qui luy 
avoit présenté la requeste. L*aumosnier 
le chercha par tous costez, mais il ne fut 

possible d'en sçavoir nouvelles, sinon 
que quelqu'un luy dist Pavoir veu mon- 
ter à cheval; mais il ne sçavoit quel 
chemin il prenoit. En attendant la re- 
sponse de Taumosnier, la Royne leut la 
requeste, qu'elle trouva estre une épistre 
aussi bien faicte qu'il estoit possible. Et, 
sin'estoit le désir que j'ay de la vous 
faire entendre, je ne l'eusse jamais osé 
traduire, vous priant de penser, mes 
Dames, que le langage Castillan est sans 
comparaison mieulx déclarant ceste pas- 
sion que un autre. Si est-ce que la sub- 
stance en est telle : 



Le temps m*a faict, par sa force et paissance, 
Avoir d'amour par&icte congnoissance. 
Le temps après m*a esté ordonné, 
Et tel travail durant ce temps donné, 
Que rincrédule a, par le temps, peu veoir 
Ce que Tamour ne luy a faict sçavoir. 
Le temps, lequel avoit faict Tamour maistre 
Dedans mon cueur, l'a monstre enfin estre 
Tout tel qu*il est : parquoy, en le voyant,^ 
Ne l'ay cogneu tel comme en le croyant. 
Le temps m'a faict veoir sur quel fondement 
Mon cueur vouloit aymer si fermement. 
Ce fondement estoit vostre beaulté, 
Soubz qui estoit couverte cruaulté. 
Le temps m*a faict veoir beaulté estre rien, 
Et cruaulté cause de tout mon bien, 
Par qui je fus de la beaulté chassé, 

Dont le regard j'avois tant pourchaué. 

Ne yoyant plas vostre beaiûté tant belle, 

J'ay mieulx senty vostre rigueur rebelle. 

Je n'ay laissé vous obéir pourtant, 

Dont je me tiens très-heureux et content : 

Veu que le temps, cause de Tamitié, 

A eu de moy par sa longueur pitié, 

En me faisant un si honneste tour, 

Que je n*ay eu désir de ce retour. 

Fors seulement pour vous dire eu ce lieu 

Non un bonjour, mais un parfaict adieu. 

Le temps m'a faict veoir amour pauvre et nu 

Tout tel qull est et dont il est venu : 

Et, par le temps, j*ay le temps regretté 

Autant ou plus que l'avois soubhaicté, 

Conduict d'amour qui aveugloit mes sens, 

Dont rien de luy fors regret je ne sens. 

Mais, en voyant cet amour décepvable, 

Le temps m'a faict veoir Tamour véritable, 

Que j'ay congneu en ce lieu solitaire. 

Où par sept ans m*a fallu plaindre et taire. 

J*ay, par le temps, congneu Tamour d'en hault, 

Lequel estant congneu, l'autre deffault. 

Par le temps suis du tout à luy rendu. 

Et par le temps de Tautre deffendu. 

Mon cueur et corps luy donne en ^crifice. 

Pour ûiire à luy, et non à vous, service. 

En vous servant rien m'avez estimé, 

Et j*ay le rien, en offensant, aymé. 

Mort me donnez pour vous avoir servie : 

En le fuyant, il me donne la vie. 

Or, par ce temps, amour plein de bonté 

A l'autre amour si vaincu et dompté. 

Que mis à rien est retourné à vent. 

Qui lut pour moy trop doulx et décepvant. 

Je le vous quitte et rends du tout entier, 

N*ayant de vous ne de tuy nul mestier. 

Car l'autre amour par&icte et pardurable 

Me joinct à luy d'un lien immuable. 

A lay m'en voy», là me veolx «servir, 

Sans plus ne vous ne vostre Dieu servir. 

Je prends congé de eruaulté, de peine, 

Et du torment, du desdaing, de la haine, 

Du feu bruslant dont vous estes remplye 

Comme en beanlté trè^parfaicte acomplye. 

Je ne puis mieulx dire adieu à tous maux, 

A tous malheurs et douloureux travaux, 

Et à l'enfer de l'amoureuse iiamme. 

Qu'en un seul mot vous dire : Adieu, ma Damel 

Sans nul espoir, où que soye ou soyez. 

Que je vous voye ne que vous me voyez. 



Geste épistre ne feut pas leue saos 
grandes larmes et estonnemens, accom- 
paignez de regrets încroïables. Car la 
perte qu'elle avoit faicte d'un serviteur 
remply d'une amour si parfaicte, debvoit 
estre estimée si grande, que nul trésor, 
ny mesme son royaulme, ne luy pou- 
voient oster le tiltre d'estre la plus pau- 
vre et misérable Dame du monde, pour 
ce qu'elle avoit perdu ce que tous les 
biens <lu monde ne pouvoient recouvrer. 
Et, après avoir achevé d'ouyr la messe 
et retourné en sa chambre^ feit un tel 
deuil que sa cruaulté méritoit. Et n'y 
eut montaigne, roche ne forest où elle 
n'envoyast chercher cest hermiie; mais 
Celluy qui Tavoit retiré de ses mains le 

garda d'y retumber, et le mena plustost 
en p^adis, qu^éile n'en sceut avoir nou- 
velle en ce monde. 

c Par cest exemple, ne doibt le serviteur 
confesser ce qui luy peult nuire et en rien 
ayder. Et encores moins, mes Dames, par 
incrédulité, debvez-vous demander preuve 
si difficile, que, en ayant la preuve, vous 
perdiez le serviteur. — Vrayement, Dagou- 
cin, » dist Geburon, c j'avois toute ma vie 
ouy estimer la Dame à qui le cas est advenu, 
la plus vertueuse du monde; mais mainte- 
nant je la tiens la plus cruelle que oncques 
fùst. — Toutesfois, » dist Parlamente, f il 
nie semble qu'elle ne luy faisoit point de 
tort de vouloir esprouver sept ans s'il ay- 
moit autant qu'il luy disoit; car les hommes 
ont tant accoustumé de mentir en pareil cas, 
que, avant que s'y fier (si fier il s'y fault), 
on n'en peult faire trop longue preuve. — 
Les Dames, > dist Hircan, c sont bien plus' 
saiges qu'elles ne souloient : car, en sept 
jours de preuve, elles ont autant de seureté 
d'un serviteur, que les autres avoient par 
sept ans. — Si en a-il, » dist Longarine, » en 
ceste compaignie, que l'on a aymées plus de 
sept ans à toutes preuves de harquebuse, 
encores n'a l'on sceu gaingner leur amitié. 

u 14 

— Par Dieu, > dist Simontault, c vous dictes 
vray, mais aussi les doibt-ôn mettre au ranc 
du vieil temps, car, au nouveau, ne seroient- 
elles point receues. — Encores, » dist Oisille, 
c fut bien tenu ce gentil homme à la Dame, 
par le moyen de laquelle il retourna entiè- 
rement son cueur à Dieu. — Ce luy fut grand 
heur, » dist Saffredent, c de trouver Dieu 
par les chemins, car, veu Pennuy où il estoit, 
je m'esbahis qu'il ne se donna au diable, i 
Ennasuitte lui dist :— € Et quand vous avez 
esté mal traicté de vostre Dame, vous este»- 
vous donné à un tel maistre? — Mil et mil 
fois m'y suis donné, » dist Safiredent, c mais 
le diable, voyant que tous les tormens d'en- 
fer ne m'eussent sceu faire pis que ceulx 
qu'elle me donnoit, ne me daigna jainais 
prendre, sçachant qu'il n'est point diable 
plus importable que une Dame bien aymée 
et qui ne vealt point aymer. — Si j'estois 
comme vous, » dist Parlamente à SafFredent, 
< avecq telle opinion que vous avez, je ne 
servirois femme. — Mon affection est tous- 
jours telle, » dist Saffredent, c et mon erreur 
si grande, que là où je ne puis commander, 
encores me tiens-je très-heureux de servir; 
car la malice des Dames ne peut vaincre 
l'amour que je leur porte. Mais, je vous prie, 
dictes-moy, en vostre conscience, louez-vous 
ceste Dame d'une si grande rigueur? — 

Oay, 1 dist Oisille, c car je croy qu'elle ne 
vouloit estre aymée ny ajrmer. •— Si elle 
avoitceste volunté, » dit Simontault, c pour 
quoy luy donnoit-elle quelque espérance 
après les sept ans passez? •— Je suis de vostre 
opinion, » dist Longarîne; c car celles qui 
ne veulent point aymer ne donnent nulle 
occasion de continuer l'amour qu'on leur 
porte. •— Peut estre, » dist Nomerfide, c qu'elle 
en aymoit quelque autre qui ne valoit pas 
cest honneste homme*là, et que pour 
un pire elle laissa le meilleur. — Par ma 
foy, f dist Saffredent, c je pense qu'elle fai- 
soit provision de luy, pour le prendre à 
l'heure qu'elle laisseroitcelluy que pour lors 
elle aymoit le mieulx. » Madame Oisille, 
voyant que soubz couleur de blasmer et re- 
prendre en la Royne de Castille ce qu'à la 
vérité n'est à louer ni en elle ni en autre, les 
hommes débordoient si fort à médire des 
femmes et que les plus saiges et honnestes 
estoient aussi peu espargnées que les plus 
folles et impudiques, ne peut durer que 
Ton passast plus outre; mais print la parole 
et dist : c Je voy bien que tant plus nous 
mettrons ces propos en avant, et plus ceux 
qui ne veulent estre mal traictez diront de 
nous le pis qu'il leur sera possible. Parquoy 
je vous prie, Dagoucin, donnez vostre voix 
à quelqu'une. — Je la donne, » dist-il, c à 

Longarîne, estant «Meure qu'elle nom en 
dira quelqu\ine qui ne sera point mâenco- 
lique, et si n'espargnera homme ne femme 
pour dire vérité. ^ Puisque vous m'estimez 
si véritable, » dist Longarine, « je prendray 
la hardiesse de racompter un cas advenu à 
un bien grand prince, lequel passe en vertu 
tous les autres de son temps. Et vous direz 
que la chose dont on doibt moins user sans 
extrême nécessité, c'est de mensonge ou dis- 
simulation : qui est un vice laid et infâme, 
prindpallement aux princes et grands sei- 
gneurs, en la bouche et contenance desquels 
la vérité est mieux séante que en nul autre. 
Mais il n'y a si grand prince en ce monde, 
combien qu'il eust tous les honneurs et 
richesses qu'on sçauroit désirer, qui ne soit 
subject à l'empire et tyrannie d'Amour. Et 
semble que plus le prince est noble et de 
grand cueur, plus amour faict son effort 
pour l'asservir soubz sa forte main ; car ce 
glorieux dieu ne tient compte des choses 
communes, et ne prend plaisir Sa Majesté, 
que à faire tous les jours miracles, comme 
d'affoiblir les forts, fortifier les foibles, don- 
ner intelligence aux ignorans, oster le sens 
aux plus sçavans, favoriser aux passions, 
destruire la raison; et l'amoureuse divinité 
prend plaisir en telles mutations. Et pource 
que les princes n'en sont exemptz, aussi ne 

sont-ilz de nécessité; or, s'ilz ne sont quictes 
de la nécessité en laquelle les met le désir de 
la servitude d'amour, par force leur est non 
seulement permis d^user de mensonge, mais 
d'hypocrisie et fiction, qui sont les moyens de 
vaincre leurs ennemis, selon la doctrine de 
maistre Jehan de Mehun. Or, puis que en 
tel acte est louable à un prince la condition 
qui en tous autres est à désestimer, je vous 
racompteray les inventions d'un jeune prince, 
par lesquelles il trompa ceulx qui ont ac- 
coustumé de tromper tout le monde. » 

Un jeune Prince, «oubi eoulear de visiter son «dvo- 
cal, cl communiquer de leg affaires «Tec tny, 
eatrttint li piiilblement u femme, qu'il tut d'elle 
ce ^all en demaodoii. 



n K la ville de Paris y avoit un 

^ advocat, plus estimé que nul 

1 autre de son estât.; et, pour 

m estre cherché d'un chascun 

a à cause de sa suffisance, 

estoit devenu le plus riche de tous ceux 

de sa robbe. Mais, voyant qu'il n'avoit 

eu nulz enfans de sa première femme, 

espéra d'en avoir d'une seconde. Et, 

combien que son corps fust vicieux, son 

cueur ne son espérance n'estoient point 

morts : parquoy il alla choisir une des 

plus belles filles qui fast dedans la ville, 

de l'aage de dix<huit à dix-oeuf ans, fort 

belle de visaige et de teinct, et encores 
plus de taille et d'embonpoint. Laquelle 
il ayma et traicta le mieulx qu'il luy fut 
possible; mais si n'eut-elle de luy non 
plus d'enfans que la première, dont à la 
longue elle se fascha. Parquoy la jeu- 
nesse, qui ne peut souffrir un ennuy, lui 
feit chercher récréation ailleurs qu'en sa 
niaison ; et alla aux danses et bancquetz, 
toutesfois si honnestement que son mary 
n'en pouvoit prendre mauvaise opinion : 
car elle estoit tous) ours en la compai- 
gnie de celles à qui il avoit fiance. 

Un jour qu'elle estoit à une nopce, s'y 
trouva un bien grand Prince, qui, en 
nie faisant le compte, m'a deffendu de le 
nommer. Si vous puis-je bien dire que 
c'estoit le plus beau et de la meilleure 
grâce, qui ait esté devant, ne qui, je 
croy, sera après luy en ce royaulme. Ce 
Prince, voyant ceste jeune et belle Dame, 
de laquelle les œilz et contenance le 
convièrent à l'aymer, vint parler à elle 
d'un tel langaige et de telle grâce, qu'elle 
eust voluntiers commencé ceste haran- 
gue. Ne luy dissimula point que de long 
temps elle avoit en son cueur l'amour 



164 l'hbptaméron — ni* journée 

dont il la prioit, et qu'il ne se doxmast 
point de peine pour la persuader à une 
chose où par la seule veue Amour Tavoit 
faict consentir. Ayant ce jeune Prince par 
la naïfVeté d'amour ce qui méritoit bien 
estre acquis par le temps, mercia Dieu 
qui luy favorisoit. Et, depuis ceste 
heure-là, pourchassa si bien son afiaire, 
qu'ilz accordèrent ensemble le moyen 
comme tlz se pourroient veoir hors de 
la veue des autres. Le lieu et le temps 
accordez, le jeune Prince ne faiillit à 
s'y trouver : et, pour garder l'honneur 
de sa Dame, y alla en habit dissimulé. 
Mais, à cause des mauvais garsons qui 
couroient la nuict par la ville, auxquels 
il ne se vouloit faire congnoistre, print 
en sa compaignie quelques gentils hom- 
mes auxquels il se fioit. Et, au commen- 
cement de la rue où elle demeuroit, les 
laissa, disant : « Si vous n'oyez point de 
» bruict dedans un quart d'heure, reti- 
» rez-vous en voz logis; et, sur les trois 
» ou quatre heures, revenez icy me 
» quérir. « Ce qu'ilz feirent, et, n'oyans 
nul bruict, se retirèrent. Le jeune Prince 
s'en alla tout droict chez son advocat, et 

trouva la porte ouverte, comme on luy 
avoit promis. Mais, en montant le d^ré, 
rencontra le mary qui avoit en sa main 
une bougie, duquel il fut plus tost veu 
qu'il ne le peut adviser. Toutesfois, 
Amour qui donne entendement et har- 
diesse où il baille les nécessitez, feit que 
le jeune Prince s'en vint tout droict à 
luy, et luy dist : a Monsieur l'advocat, 
» vous sçavez la fiance que moy et tous 
t ceulx de ma mai^n avons eue en vous, 
» et que je vous tiens de mes meilleurs 
» et fidelles serviteurs. J'ay bien voulu 
» venir icy vous visiter privément, tant 
» pour vous recommander mes affaires, 
9 que pour vous prier de me donner à 
» boire, car j'en ay grand besoing ; et de 
» ne dire à personne du monde que je 
» soye ici venu, car, de ce lieu m'en 
» fault aller en un aultre où je ne veulx 
9 estre congneu. » Le bon homme ad- 
vocat fut tant ayse de l'honneur que ce 
Prince luy faisoit de venir ainsi privé- 
ment en sa maison, qu'il le mena en sa 
chambre, et dist à sa femme qu'elle ap- 
prestaat la collation des meilleurs fruicts 
et confitures qu'elle eust; ce qu'elle feit 

très-voluntiers et apporta la plus hon- 
neste qu'il luy fut possible. Et, nonob- 
stant que rhabillement qu'elle portoit 
d'un coùvrechef et manteau là montrast 
plus belle qu'elle n'avoit accoustumé, si 
ne feit pas le jeune Prince semblant de 
la regarder ne congnoistre ; mais parloit 
tousjours à son mary de ses afGeiires, 
comme à oeUuy qui les avoit manyées 
de longue main. Et, ainsi que la Dame 
tenoit à genoux les confitures devant le 
Prince, et que le mary alla au buffet 
pour luy donner à boire, elle luy dist 
que, au partir de la chambre, il ne fail- 
list d'entrer en une garderobbe, à main 
droicte, où bien tost après elle le iroit 
veoir. Incontinent après qu'il eust beu, 
remercia l'advocat, lequel le vouloit à 
toutes forces accompaigner ; mais il l'as- 
seura que, là où il alloit, n'avoit que 
faire de compaignie. Et, en se retour- 
nant devers sa femme, luy dist : a Aussi, 
» je ne vous veulx faire tort de vous 
» oster ce boii mary, lequel est de mes 
« antiens serviteurs. Vous ^tes si heu- 
» reuse de l'avoir, que vous avez bien 
x> occasion d'en louer Dieu et de le bien 

» servir et obéir; et, en faisant du 
» contraire, seriez bien malheureuse. » 
En disant ces honnestes propos, s'en alla 
le jeune Prince, et fermant la porte après 
soy pour n'estre suivy au degré, entra 
d^ans la garderobbe, où, après que le 
mary fut endormy, se trouva, la belle 
Dame, qui le mena dedans un cabinet le 
mieux en ordre qu'il estoit possible, 
combien que les deux plus belles imaiges 
qui y feussent estoient luy et elle, en 
quelques. habiUemens qu'ils se voulsis- 
sent mettre. Et là je ne &iis doubte 
qu'elle ne luy tint toutes ses promesses. 
De là se retira à Theure qu'il avoit 
dict à ses gentilz hommes, lesquels il 
trouva au lieu où il leur avoit commandé 
de l'attendre. Et, pource que ceste vie 
dura assez longuement, choisit le jeune 
Prince un plus court chemin pour y 
aller, c'est qu'il passoit par un mona- 
stère de religieux. Et, avoit si bien faict 
envers le prieur, que tousjours environ 
minuict le portier luy ouvroit la porte, 
et pareillement quand il s'en retour- 
noit. Et, pource que la maison où il 
alloit estoit près de là, ne menoit per« 

sonne aveoq luy. Et, combien qu'il me- 
nast la vie que je vous dy, si estmt-il 
Prince craignant et aymaat Dieu. Et ne 
feilloit jamais, combien que à l'aller il 
ne s'arrestast point, de demeurer, au 
retour, long temps en oraison en l'église ; 
qui donna grande occasion aux reli- 
gieux, qui entrons et saillans de matines 
le voyoient à genoux, d'estimer que ce 
fust le plus sainct homme du monde. 

Ce Prince avoit une sœur, qui fré- 
quentoit fort ceste religion; et comme 
celle qui aimoit son frère plus que 
toutes les créatures du monde, le re- 
commandoit aux prières d'un chascun 
qu'elle pouvoit congnoistre .bon. Et, 
un jour qu'elle le recommandoit affe» 
ctueusement au prieur de ce mona- 
stère, il luy dist : a Hélas, Madame! 
» qui est-ce que vous me recomman- 
9 dez ? Vous me parlez de Thomme du 
» monde, aux prières duquel j'ay plus 
9 grande envie d'estre recommandé; car, 
» si cestuy-là n'est sainct et juste (allé** 
B gant le passaige que : Bien heureux 
» est qui peut mal &ire et ne le Ihicc 
» pas), je n'espère pas d'estre trouvé 

» tel. 9 La sœur, qui eut envie de sça» 
voir quelle congnoissance ce beau père 
avoit de la bonté de son frère, l'inter- 
rogea si fort, que, en luy baillant ce se- 
cret soub£ le voile de confession, luy 
dist : « N'est-ce pas une chose admira- 
is ble, que de veoir un Prince jeune et 
» beau 'laisser les plaisirs et son repos, 
» pour venir bien souvent ouyr nos ma- 
» tines? Non comme Prince, cherchant 
9 l'honneur du monde, mais comme un 
9 simple religieux, vient tout seul se 
9 cacher en une de noz chapelles. Sans 
» faulte, ceste bonté rend les religieux 
» et moy si confuz, que auprès de luy ne 
9 sommes dignes d'estre appeliez reli- 
9 gieux. 9 La sœur, qui entendit* ces 
paroles, ne sceut que croire ; car, nonob- 
stant que son frère fust bien mondain, si 
sçavoit-elle qu'il avoit la conscience très- 
bonne, la foy et l'amour en Dieu bien 
grande : mais de chercher superstitions 
ne cérémonies aultres que un bon Chre- 
stien doibt faire, ne l'en eust jamais 
soupsonné. Parquoy elle s'en vint à luy, 
et luy compta la bonne opinion que les 
religieux avoient de luy : dont il ne se 

II i5 

peut garder de rire ayecq un visage tel, 
qu'elle, qui le congnoissoit comme son 
propre cueur, congneut qu'il y avoit 
quelque chose cachée soubz sa dévotion; 
et ne cessa jamais qu'il ne luy eust dict 
la venté : ce que elle m'a faict mettre ici 
en escript, à fin que vous congnoissiez, 
mes Dames, qu'il n'y a malice. d!advocat 
ne finesse de religieux (qui sont coutu- 
miers de tromper tous autres), que 
Amour, en cas de nécessité, ne £ace 
tromper par ceulx qui n'ont aultre expé- 
rience que de bien aymer. 

€ Et, puis qu'Amour sçait tromper les 
trompeurs, nous aultres simples et ignorans 
le devons bien craindre. — Encores, » dit 
Geburon, c que je me doubte bien qui c'est, 
si faut-il que je dye qu'il est louable en ceste 
chose ; car l'on veoit peu de grans seigneurs 
qui se soulcient de l'honneur des femmes, 
ny du scandale public, mais qu'ilz ayent leur 
plaisir; et souvent sont contens que l'on 
pense pis qu'il n'y a. — Vrayement, > dist 
Oisille, c je voudrois que tous les jeunes 
seigneurs y prinssent exemple, car le scan- 
dale est souvent pire que le péché. — Pen** 
sez,» dist Nomerûde^ c que les prières qu'il fiii« 

soit au monastère où il passoit, estoient bien 
fondées ! — Si n'en debvez-vous point juger, i 
dist Parlamente, c car peult estre, au retour, 
que la repentance en estoit telle, que le pé- 
ché lui estoit pardonné. — 11 est bien diffi- 
cile, » dist Hircan, c de se repentir d'une 
chose si plaisante. Quant est de moy, je 
m'en suis souventesfois confessé, mais non 
pas guères repenty. — Il vauldroit mieux, » 
dist Oisille, c ne se confesser point, si Ton 
n'a bonne repentance. — Or, Madame, » 
dist Hircan, c le péché me desplaist bien 
et suis marry d'offenser Dieu, mais le plaisir 
me plaist tousjours. — Vous et vos sem- 
blables, 3 dist Parlamente, c vouldriez bien 
qu'il n'y eust ne Dieu ne loy, sinon celle 
que votre affection ordonneroit? — Je vous 
confesse, » dist Hircan, c que je vouldrois 
que Dieu prinst aussi grand plaisir à mes 
plaisirs, comme je fais, car je luy donnerois 
souvent matière de se resjouir. — Si ne 
ferez-vous pas un Dieu nouveau, c dist Ge- 
buron; c parquoy fault obéir à celluy que 
nous avons. Laissons ces disputes aux théo- 
logiens, à fin que Longarine donne sa voix 
à quelqu'un. — Je la donne, » dist-elle, c à 
Saffredent. Mais je le prie qu'il nous face le 
plus beau compte qu'il se pourra adviser, et 
qu'il ne regarde point tant à dire mal des 
femmes, que, là où il y aura du bien, il 

en yeulle monstrer la vérité.— *Vniyement,i 
dist Saffredent, c Je l'accorde, car j'ay en 
main l'histoire d^une folle et d'une sage : 
vous prendrez l'exemple qu'il vous plaira 
mieulx. Et congnoistrez que, tout ainsi que 
amour faict faire aux meschans des mes- 
chanceteZy en un cueur honneste faict faire 
choses dignes de louange; car amour, de 
soy, est bon, mais la malice du subject luy 
faict souvent prendre un nouveau surnom 
de fol, légier, cruel, ou villain. Toutesfois, 
par l'histoire que Je vous veulx à présent 
racompter , pourrez veoi r qu'amour xie change 
point le cueur, mais le monstre tel qu'il est, 
fol aux fols, et sage aux sages. % 




mmê^^^^^ 



XXVI» NOUVELLE 



Par le conseil et ilfection fraternelle d'une sage 
Dame, le seigneur d'Avinnes M retira de 11 folle 
■moDT qu'il ponok à une gentille femme demeu- 
rant à Pampelune. 

L y avoit, au temps du Roy 
Louys douziesme, un jeune 
seigneur, nommé monsieur 
d'Âvannes, fils du sire 
d'Albret, frère du Roy 
Jehan de Navarre, avec lequel le dict 
seigneur d'Avannes demoroit ordinaire- 
ment. Or estoit le jeune seigneur de 
Taage de quinze ans, tant beau et tant 
plain de toutes bonnes grâces, qu'il sem- 
bloit n'estre faict que pour estre aymé et 
regardé; ce qu'il estoit de tous ceulx qui 
le voyoient, et, plus que de nul autre, 
d'une Dame demorant en la ville de 
Pampelune en Navarre, laquelle estoit 
mariée à un , fort riche homme, avecq 
lequel vivoit si honnestement, que, com- 
bien qu'elle ne fust aagée que de vingt- 
trois ans, pour ce que son mary appro- 
choit le cinquantiesme , s'habilloit si 
honnestement qu'elle sembloit plus vefve 
que mariée. Et jamais à nopces ny à 
festes homme ne la veit aller sans son 
mary ; duquel elle estimoit tant la bonté 
et la vertu, qu'elle le préféroit à la beaulté 
de tous les autres. Et le mary. Payant 
expérimentée si sage, y print telle seureté, 

qu'il luy commettoit toutes les affaires de 
sa maison. Un jour, fut convié ce riche 
homme avecq sa femme à une nopce de 
leurs parentes. Auquel lieu, pour ho- 
norer les nopces, se trouva le jeune sei- 
gneur d'Avannes, qui naturellement 
aymoyt les danses comme celluy qui en 
son temps ne trouvoit son pareil. Et, 
après le disner que les danses commen- 
cèrent, fut prié le dict seigneur d'Avan- 
nes, par le riche homme, de vouloir 
danser. Le dict seigneur luy demanda 
qu'il vouloit qu^il menast? Il lui respon- 
dit : — « Monseigneur, s'il y en avoit 
» une plus belle et plus à mon comman- 
» dément que ma femme, je la vous 
» présenterois, vous suppliant de me 
» faire cest honneur de la mener dan- 
» ser. » Ce que feit le jeune prince, du- 
quel la jeunesse estoit si grande, qu'il 
prenoit plus de plaisir à saulter et dan- 
ser, que à regarder là beaulté des Dames. 
Et celle qu'il menoit au contraire regar- 
doit plus la grâce et beaulté du dict sei- 
gneur d'Avannes, que la danse où elle 
estoit, combien que, par sa grande pru- 
dence, elle n'en fîst un seul semblant. 

L'heure du souppé venue, monseigneur 
d'Avannes, disant adieu à la coxnpaignie, 
se retira au chasteau où le riche homme 
sur sa mulle Taccompaigna, et, en aUant, 
luy dist : ^ Monseigneur, vous avez ce 
» jourd'huy tant faict d'honneur à mes 

8 parens et à ii^oy, que ce me seroit 
» grande ingratitude si je ne m'ofifrois 
» avec toutes mes facultés à vous faire 
» service. Je sçay, Monseigneur, que tel 

9 seigneur que vous, qui avez pères 
» rudes et avaritieux, avez souvent plus 
» faulte d'argent que nous, qui par petit 
8 train et bon mesnaige ne pensons que 
» d'en amasser. Or est-il ainsi, que Dieu, 
» m'ayant donné une femme selon mon 
» désir, ne m'a voullu donner en ce 
» monde totalement mon paradis, m'o- 
» stant la joie que les pères ont des en- 
» fans. Je sçay, Monseigneur, qu'il ne 
» m'appartient pas de vous adopter pour 
» tel; mais, s'il vous plaist de me recep- 
» voir pour serviteur et me déclarer yoz 
» petites affaires, tant que cent mil es- 
» cuz de mon bien se pourront estandre, 
» je ne fauldray vous secourir en voz 
» nécessitez, » Monseigneur d'Avannes 

fut fort joyeulx de ceste offre, cm* il 
ayoit un père tel que l'autre luy avoit 
déchiffré y et après l'aroir merdé, le 
nomma par alliance son père. 

De ceste heure -là, le dict riche 
homme print tel amour au seigneur 
d'Âvannes, que matin et soir ne cessoit 
de s'enquérir s'il luy feUoit quelque 
chose; et ne cela à sa femme la dévotion 
qu'il avoit au dict seigneur et à son ser» 
vice, dont elle l'ayma doublement; et, 
depuis ceste heure, le dict seigneur d*A* 
vannes n'a voit faultede chose qu'il dési-* 
rast. Il alloit souvent veoir ce riche 
homme, boire et manger avecq luy, et, 
quand il ne le trouvoit point, sa femme 
bailloit tout ce qu'il demandoit; et da* 
vantage parloit à luy si sagement, Tad» 
monestant d'estre sage et vertueux, 
qu'il la craingnoit et aymoit plus que 
toutes les femmes de ce monde. Elle, 
qui avoit Dieu et honneur devant les 
oeilz, se contentoit de sa veue et parolle 
où gist la satisfaction d'honneste et bon 
amour. En sorte que jamais ne luy feit 
signe pourquoy il peust)Uger qu'elle eust 
autre affection à luy que fraternelle et 

Chrestienne. Durant ceste amitié cou» 
verte, monseigneur d^Âvannes, par l'aide 
des dessus dictz, estoit fort gorgias et 
bien en ordre. Commencea à venir en 
l'aage de dix-sept ans et de chercher les 
Dames plus qu'il n'avoit de coustume. 
Et, combien qu'il eust plus voluntiers 
aymé la sage Dame que nulle, si est-ce 
que la paour qu'il avoit de perdre son 
amitié, si elle entendoit telz propos, le 
feit taire et se amuser ailleurs. Et s'alla 
addresser à une gentil femme, près de 
Pampelune, qui avoit maison en la ville, 
laquelle avoit espousé un jeune homme 
qui surtout aymoit les chevauix, chiens 
et oiseaulx. Et commencea, pour l'amour 
d'elle, à lever mille passetemps, comme 
tournoys, courses, luyttes, masques, fe- 
stins, et autres jeuz, en tous lesquels se 
trouvoit ceste )eune femme; mais, à 
cause que son mary estoit fort fanta- 
sticque, ses père et mère, qui la congnois* 
soient fort légière et belle, jaloux de son 
honneur, la tenoient de si près, que le 
dict seigneur d*Avannes nepouvoit avoir 
d'elle autre chose que la parolle bien 
courte en quelque bal, combien que en 

peu de propos le dict seigneur d'Avannes 
aperceut bien que autre chose ne défail- 
loit à leur amitié que le temps et le lieu. 
Parquoy il vint à son bon père le riche 
homme, et luy dist qu'il avoit grand dé- 
votion d'aller visiter Nostre . Dame de 
Montferrat, le priant de retenir en sa 
maison tout son train, parce qu'il vdul- 
loit aller seul : ce qu'il luy accorda. 
Mais sa femme, qui avoit en son cueur ce 
grand prophète amour, soupsonna incon- 
tinent la vérité du dict voiage ; et ne se 
peut tenir de dire à monseigneur d' Avan- 
nes : « Monsieur, monsieur, la Nostre 
» Ds^e que vous adorez n'est pas hors des 
9 murailles de ceste ville; parquoy je 
» vous supplie, sur toutes choses, regar- 
» der à vostre santé. » Luy, qui la crain* 
gnoit et aymoit, rougit si fort à ceste 
parolle, que, sans parler, il luy confessa 
la vérité ; et sur cela s'en alla. 

Et quand il eut achepté une couple de 
beaulz chevaulx d'Espaigne, s'habilla en 
pallefrenier et desguisa tellement son 
visaige, que nul ne le congnoissoit. Le 
gentil homme, mary de la folle *Dame, 
qui sur toutes choses aymoit les che- 

▼aulx, veit les deux que menoit monsei» 
gneur d'Avannes : incontinent les vint 
achepter; et, après les avoir acheptez, 
regarda le paliefrenier qui les menoit 
fort bien, et luy demanda s'il le voulloit 
servir? Le seigneur d'Avannes luy dist 
que ouy et qu'il estoit un pauvre paUe- 
frenier qui ne sçavoit autre mestier que 
panser les chevaulx; en quoy il s'ac- 
quitteroit si bien qu'il en seroit content. 
Le gentil homme en fut fort aise, et 
luy donna la charge de tous ses che- 
vaulx; et, en entrant en sa maison, 
dist à sa femme qu'il Juy recommandoit 
ses chevaulx et son pallefrenier, et qu'il 
s'en alioit au chasteau. La Dame, tant 
pour complaire à son mary que pour 
avoir meilleur passetemps, alla visiter 
les chevaulx; et regarda le pallefrenier 
nouveau, qui luy sembla de bonne 
grâce : toutesfois, elle ne le congnoissoit 
point. Luy, qui veit qu'il n'estoit point 
congneu, luy vint faire la révérence en 
la façon d'Espaigne et luy baisa la main, 
et, en la baisant, la serra si fort, qu'elle 
le recongneut, car, en la danse, luy 
avoit-il mainte fois faict tel tour; et, 

dès l'heure, ne cessa la Dame de cher- 
cher lieu où elle peust pader à luy à 
part. Ce que elle feit dès le soir mesmes, 
car elle, estant conviée en un festin où 
son mary la vouUoit mener, faingnit 
estre mallade et n'y pouvoir aller. Le 
mary, qui ne vouUoit faillir à ses amys, 
luy dist : a M'amye, puisqu'il ne vous 
» plaîst y venir, je vous prie avoir re- 
8 gard sur mes chiens et chevaulx, affin 
V qu'il n'y faille rien. » La Dame trouva 
ceste commission très-agréable, mais, 
sans en faire autre semblant, luy re* 
spondit, puis que en meilleure chose ne 
la vouUoit emploier, qu'elle luy donneroit 
à congnoistre par les moindres combien 
elle désiroit luy complaire. Et n^estoit 
pas encores à peine le mary hors la 
porte, qu'elle descendit en Testable, où 
elle trouva que quelque chose défailloit : 
et, pour y donner ordre, donna tant de 
commissions aux varletz de cousté et 
d'autre, qu'elle demora toute seuile 
avecq le maistre pallefrenier ; et, de 
paour que quelqu'un survinst, luy dist : 
« AUez^vous-en dedans nostre jardin, et 
» m'attendez en un cabinet qui est au 

ti i6 

» bout de l'allée. » Ce qu'il feit si dili- 
gemment, qu'il n'eut loisir de la mer- 
cier. Et, après qu'elle eut donné ordre à 
toute l'escurie, s'en alla veoir ses chiens 
où elle feit pareille diligence de les faire 
bien traicter, tant qu'il sembloit que de 
maistresse elle fust devenue chamberière; 
et, après, retourna en sa chambre où 
elle se trouva si lasse, qu'elle se meit 
dedans le lict, disant qu'elle vouloit re- 
poser. Toutes ses femmes la laissèrent 
seulle, fors une à qui elle se fyoit, à 
laquelle elle dist : « Allez-vous-en * au 
» jardin, et me faictes venir celluy que 
» vous trouverez au bout de l'allée. » 
La chamberière y alla et trouva le palle- 
frenier qu'elle amena incontinent à sa 
Dame, laquelle feit sortir dehors ladicte 
chamberière pour guetter quand son 
mary viendroit. Monseigneur d'Avannes, 
se voyant seul avecq la Dame, se de- 
spouilla des habillemens de pallefrenier, 
osta son faulx nez et sa faulse barbe, et, 
non comme craintif pallefrenier, mais 
comme bel seigneur qu'il estoit, sans 
demander congé à la Dame, audatieuse- 
ment se coucha auprès d'elle où il fut 

receu, ainsi que le plus beau filz qui 
fust de son temps debvoyt estre de la 
plus belle et folle Dame du pays; et de- 
mora là jusques ad ce que le sei- 
gneur retournast : à la venue duquel, 
reprenant son masque, laissa la place 
que par finesse et malice il usurpoit. 
Le gentil homme, entrant -en sa court, 
entendit la diligence qu'avoit faict sa 
femme de bien luy obéyr, dont la 
mercia très-fort : — « Mon amy, » dist 
la Dame, « je ne fais que mon deb« 
» voir. Il est vray, qui ne prendroit 
» garde sur ces meschans garsons, vous 
» n'auriez chien qui ne fust galleux, 
» ne cheval qui ne fust bien maigre; 
» mais, puis que je congnois leur pa- 
» resse et vostre bon voulloir, vous 
9 serez mieulx servy que ne fustes onc- 
» ques. » Le gentil homme, qui pensoit 
bien avoir choisy le meilleur pallefre- 
nier de tout le monde, luy demanda que 
luy en sembloit : — « Je vous confesse, 
» Monsieur, » dist-elle, « qu'il faict 
» aussy bien son mestier, que serviteur 
» qu'eussiez peu choisir, mais si a-il 
» besoing d'estre sollicité, . car c'est le 

» plus endormy varlet que je veiz ja- 
» mais. » 

Ainsi longuement demeurèrent le sei-* 
gneur et la Dame en meilleure amitié 
que auparavant ; et perdit tout le soupson 
et la jalousie qu'il avoit d'elle; pour ce 
que aultant qu'elle avoit aymé les fe- 
stins, danses et compaignies, elle estoit 
ententive à son mesnaige : et se con- 
tentoit bien souvent de ne porter sur 
sa chemise que une chamarre, en lieu 
qu'elle avoit accoustumé d'estre quatre 
heures à s'accoustrer : dont elle estoit 
louée de son mary et d'un chascun, qui 
n'entendoient pas que le pire diable 
chassoit le moindre. Ainsi vesquit ceste 
jeune Dame, soubz l'hypocrisie et habit 
de femme de bien, en telle volupté, que 
raison, conscience, ordre ne mesure 
n'avoient plus de lieu en elle. Ce que ne 
peut porter longuement la jeunesse et 
délicate complexion du seigneur d'Avan* 
nés, mais commencea à devenir tant 
pasle et maigre, que sans porter masque 
on le pouvoyt bien descongnoistre : mais 
le fol amour qu'il avoit à ceste femme 
luy rendit tellement les sens hébétez, 

qu'il présumoit de sa force ce qui eust 
défailly en celle d'Hercules; dont, à la 
fin, contrainct de maladie, et conseillé 
par la Dame qui ne l'aymoit tant ma- 
lade que sain, demanda congé à son 
maistre de se retirer chez ses parens : 
qui le luy donna à grand regret, luy fai- 
sant promettre que, quand il seroit sain, 
il retourneroit en son service. Ainsi s^en 
alla le seigneur d'Âvannes à beau pied, 
car il n*avoit à traverser que la longueur 
d'une rue; et, arrivé en la maison du 
riche homme son bon père, n'y trouva 
que sa femme, de laquelle l'amour ver- 
tueuse qu'elle luy portoit n'estoit point 
diminuée pour son voyage. Mais, quant 
elle le veit si maigre et descoloré, ne se 
peut tenir de luy dire : « Je ne sçay, 
» Monseigneur, comme il va de vostre 
9 conscience, mais vostre corps n'a point 
9 amendé de ce pellerinaige ; et me 
9 doubte fort que le chemin que vous avez 
9 faict la nuict vous ayt plus faict de 
9 mal que celluy du jour : car, si vous 
9 fussiez allé en Jhérusalem à pied, vous 
9 en fussiez venu plus haslé, mais non pas 
» si maigre et foyble. Or comptez ceste-cy 

» pour une, et ne servez plus telles 
9 imaiges, qui, en lieu de resusciter les 
» mortz, font mourir les vivans. Je vous 
» en dirois davantage; mais, si vostre 
» corps a péché, il en a telle pugnition, 
» que j'ay pitié d'y adjouster quelque 
fascherie nouvelle. » Quand le seigneur 
d'Avannes eut entendu tous ces propos, 
il ne fut pas moins marry que honteux, 
et luy dist : — « Ma Dame, j'ay aultres* 
» fois^ouy dire que la repentence suyt le 
» péché ; et, maintenant je Tesprouve à 
» mes despens, vous priant excuser ma 
» jeunesse qui ne se peut chastier, que 
» par expérimenter le mal qu'elle ne 
» veult croire. » 

La Dame, changeant ses propos, le 
feit coucher en un beau lict, où il fut 
quinze jours, ne vivant que de restau- 
rantz; et luy tindrent le mary et la Dame 
si bonne compaignie, qu'il en avoit tous* 
)Ours l'un ou l'autre auprès de luy. Et, 
combien qu'il eust faict les foUies que 
vous avez ouyes, contre la volunté et 
conseil de la sage Dame, si ne diminua- 
elle jamais l'amour vertueuse qu'elle luy 
portoit, car elle espéroit tousjours que, 

après avoir passé ses premiers jours en 
foliies, il $e retireroit et contraindroit 
d'aymer honnestement, et par ce moien 
seroit en tout à ell«. Et, durant ces 
quinze jours qu'il fut en sa maison, elle 
luy tint tant de bons propos tendant à 
amour de vertu, qu'il commencea avoir 
horreur de la foUye qu'il avoit faicte ; et, 
regardant la Dame qui en beaulté passoit 
la folle, congnoissant de plus en plus les 
grâces et vertuz qui estoient en elle, il 
ne se peut garder, un jour qu'il faisoit 
assez obscur, chassant toute craincte 
dehors, de luy dire : « Ma Dame, je ne 
» voy meilleur moyen pour estre tel et 
» vertueulx que vous me preschez et dé- 
» sirez, que de mettre mon cueur et 
» estre entièrement amoureux de la 
» vertu ; je vous supplie, ma Dame, me 
» dire s'il ne vous plaist pas m'y donner 
» toute aide et faveur à vous possible? » 
La Dame, fort joyeuse de luy veoir tenir 
ce langaige, luy dist : — « Et je vous pro- 
» mets. Monseigneur, que, si vous estes 
» amoureux de la vertu comme il appar- 
» tient à tel seigneur que vous, je vous 
» serviray pour y parvenir de toutes les 

» puissances que Dieu a mises en moy. 
» — Or, ma Dame, » dist monseigneur 
d'Avannes, c( souvienne-vous de vostre 
» promesse, et entendez que Dieu, in- 
» congneu de l'homme, sinon par la 
» foy, a daigné prendre la chair sem- 
» blable à celle de péché, afin que, en 
» attirant nostre chair à l'amour de son 
» humanité, tirast aussi nostre esprit à 
» Tamour de sa divinité; et s'est voulu 
» servir des moyens visibles, pour nous 
» faire aymer par foy les choses invisi- 
» blés. Aussy ceste vertu que je désire 
» aymer toute ma vie, est chose invisi- 
» ble, sinon par les efifectz du dehors ; 
» parquoy est besoing qu'elle prenne 
9 quelque corps pour se faire congnoistre 
» entre les hommes : ce qu'elle a faict, se 
» revestant du vostre pour le plus par- 
» faict qu'elle a pu trouver; parquoy, je 
» vous recongnois et confesse non seulie- 
» ment vertueuse, mais la seule vertu; 
» et, moy, qui la vois retenue soubz le 
» voile du plus parfaict corps qui onc- 
» ques fut, la veulx servir et honnorer 
» toute ma vie, laissant pour elle toute 
» autre amour vaine et vicieuse. » La 

Dame, non moins contente que esmer- 
veillée d'ouyr ces propos, dissimula si 
bien son contentement, qu'elle luy dist : 
— « Monseigneur, je n'entrepréndz pas 
» de respondre à vostre théologie; mais, 
9 comme celle qui est plus craignant le 
» mal que croyant le bien, vous voul- 
» drois bien supplier de cesser en mon 
» endroict les propos dont vous estimez 
» si peu celles qui les ont creuz. Je sçay 
très-bien que je suis femme, non seul- 
9 lement comme une aultre, mais im- 
9 parfaicte; et que la vertu feroit plus 
grand acte de me transformer en elle, 
9 que de prendre ma forme, sinon quand 
9 elle vouldroit estre incongneue en ce 
monde, car, soubz tel habit que le mien, 
» ne pourroit la vertu estre congneue 
9 telle qu'elle est. Si est-ce, Monsei- 
j» gneur, que pour mon imperfection, 
9 je ne laisse à vous porter telle affection 
9 que doibt et peut faire femme crain- 
» gnant Dieu et son honneur. Mais ceste 
9 affection ne sera déclarée jusques ad 
9 ce que vostce cueur soit susceptible de 
9 la patience que l'amour vertueux corn- 
9 mande. Et à Theure, Monseigneur, je 

» sçay quel langaige il fiiult tenir, mais 
» pensez que vous n'aymez pas tant 
» vostre propre bien, personne et hon- 
9 neur, que je Tayme. » Le seigneur 
d'AvanneSy crainctif, ayant la larme à 
l'œil, la suplia très-fort, que, pour seu- 
reté de ses parolles, elle le voulsist 
baiser : ce qu'elle refusa, luy disant que 
pour luy elle ne romproit point la cou- 
stume du pays. Et, en ce débat, survint 
le mary, auquel dist monseigneur d'Avan- 
nes : « Mon père, je me sens tant tenu 
» à vous et à vostre femme, que je 
» vous supplie pour jamais me répu- 
» ter vostre filz. » Ce que le bon homme 
feit très-voluntiers. « Et, pour seureté 
» de ceste amitié, je vous prie, » dist 
monseigneur d'Avannes, « que je vous 
» baise. » Ce qu'il feit. Après, luy dist : 
« Si ce n'estoit de paour d'ofifencer la 
D loy, j'en ferois autant à ma mère 
» vostre femme. » Le mary, voyant cela, 
commanda à sa femme de le baiser : 
ce qu'elle feit, sans faire semblant de 
vouUoir ne non voulloir ce que son 
mary luy commandoit. A l'heure, le feu 
que la parolle avoyt commencé d'allu- 

mer au cueur du pauvre seigneur, com- 
mencea à se augmenter par le baiser, 
tant par estre si fort requis que cruelle- 
ment refusé. 

Ce £iict, s'en alla ledit seigneur d'Avan- 
nés au chasteau, pour veoir le Roy son 
frère, où il feit fort beaulx comptes de 
son voiage de Montferrat. Et là entendit 
que le Roy son frère s'en vouloit aller à 
Oly et Ta&res; et, pensant que le voiage 
seroit long, entra en une grande tristesse, 
qui le meit jusques à délibérer d'essayer, 
avant partir, si la sage Dame luy portoit 
point meilleure volunté qu'elle n'en fai- 
soit le semblant. Et s'en alla loger en une 
maison de la ville, en la rue où elle 
estoit, et print un logis vieil, mauvais et 
faict de boys, auquel, environ minuict, 
mit le feu : dont le bruict fut si grand 
par toute la ville, qu'il vint à la maison 
du riche homme, lequel, demandant par 
la fenestre où c'estoit qu'estoit le feu, 
entendit que c'estoit chez monseigneur 
d'Avannes, où il alla incontinent avecq 
tous les gens de sa maison ; et trouva le 
jeune seigneur tout en chemise en la rue, 
dont il eut si grand pitié, qu'il le print 

entre ses bras, et le couvrant de sa robbe, 
le mena en sa maison le plus tost qu'il 
luy fut possible ; et dist à sa femme qui 
estoit dedans le lict : «c M'amye, je vous 
» donne en garde ce prisonnier, traictez-le 
» comme moy-mesmes ; » et, sitost qu'il 
fut party, ledict seigneur d'Avannes, qui 
eust bien voulu estre traicté en mary, 
saulta légièrement dedans le lict, espé- 
rant que l'occasion et le lieu aussi feroient 
changer propos à cette sage Dame ; mais 
il trouva le contraire, car, ainsi qu'il 
saillit d'un costé dedans le lict, elle 
sortit de l'autre; et print son chamarre, 
duquel estant vestue, vint à luy au che- 
vet du lict, et luy dist : a Monseigneur, 
» ave2*vous pensé que les occasions 
» puissent muer un chaste cueurPCroiez 
que ainsy que l'or s'esprouve en la four- 
» naise, aussy un cueur chaste au millieu 
» des tentations s'y trouve plus fort et 
» vertueux; et se refroidit tant plus il 
» est assailly de son contraire. Parquoy 
» soïez seur que, si j'avois aultre volunté 
» que celle que je vous ay dicte, je 
» n'eusse failly à trouver des moyens, 
9 desquelz, n'en voulant user, je ne tiens 

> compte, vous priant que, si vous vou- 
» lez que je continue TafTection que je 
» vous porte, ostiez non seuliement la 
» volunté, mais la pensée de jamais, pour 
» chose que sceussiez faire, me treuver 
» aultre que je suis. 9 Durant ces pa- 
rolles, arrivèrent ses femmes, et elle 
commanda qu'on apportast la collation 
de toutes sortes de confitures; mais il 
n'avoit pour l'heure ne faim ne soif, 
tant estoit désespéré d'avoir failly à son 
entreprinse, craingnant que la démon- 
stration qu'il avoit faicte de son désir luy 
feist perdre la privaulté qu'il avoit envers 
elle. 

Le mary, ayant donné ordre au feu, 
retourna et pria tant monseigneur d'Avan- 
nes, qu'il demora pour ceste nuyct en sa 
maison. Et fut la dicte nuyct passée en 
telle sorte, que ses œilz furent plus 
exercez à pleurer que à dormir; et, bien 
matin, leur alla dire adieu dedans le lict, 
où, en baisant la Dame, congneut bien 
qu'elle avoit plus de pitié de son ofFence, 
que de mauvaise volunté contre luy : 
qui fust un charbon adjousté davantaige 
à son amour. Après disner, s'en alla 

avecq le Roy àTaifares, mais, avant par- 
tir, s'en alla encores redire adieu à son 
bon père et à sa Dame, qui, depuis le 
premier commandement de son mary, ne 
feit plus de difficulté de le baiser comme 
son filz. Mais soyez seur que plus la 
vertu empeschoit son œil et contenance 
de monstrer la flamme cachée, plus elle 
se augmentoît et devenoit importable, 
en sorte que, ne pouvant*porter la guerre 
que l'amour et Thonneur faisoient en son 
cueur, laquelle toutesfois avoit délibéré 
de jamais ne monstrer, ayant perdu la 
consolation de la veue et parolle de cel- 
luy pour qui elle vivoit, tumba en 
une fièvre continue , causée d'une 
humeur mélencolique, tellement que les 
extrémitez du corps luy vindrent tputes 
froides, et au dedans brusloit incessam- 
ment. Les médecins, en la main desquels 
ne pend pas la santé des hommes, com- 
mencèrent à doubter si fort de sa. malladie 
à cause d'une opilation qui la rendoit 
mélencolicque en extrémité, qu'ilz dirent 
au mary et conseillèrent d'advertir sa 
dicte femme de penser à sa conscience 
et qu'elle estoit en la main de Dieu, 

comme si ceulx qui sont en santé n'y 
estoient point. Le mary, qui aymoit sa 
femme parfaictement, fut si triste de leurs 
paroUes, que pour sa consolation escrip- 
vit à monseigneur d'Avannes, le supliant 
de prendre la peyne de les venir visiter, 
espérant que sa veue proÔiteroit à la 
mallade. A quoy ne tarda le dict seigneur 
d'Avannes, incontinent les lettres receues, 
mais s^en vint en poste en la maison de 
son bon père; et à l'entrée trouva les 
femmes et serviteurs de céans menans 
tel deuil que méritoit leur maistresse; 
dont le dict seigneur fut si estonné, qu'il 
demeura à la porte, comme une personne 
transie" et jusques ad ce qu'il veid son 
bon père, lequel, en l'embrassant, se 
print à plorer si fort, qu'il ne peut mot 
dire. Et mena le seigneur d'Avannes où 
estoit la pauvre mallade ; laquelle, tour- 
nant ses œilz languissans vers luy, le 
regarda et luy bailla la main en le tirant 
de toute sa puissance à elle ; et, en le 
baisant et embrassant, feit un merveil- 
leux plainct et luy dist : a O Monseigneur, 
» l'heure est venue qu'il fault que toute 
dissimulation cesse, et que je confesse 

» la vérité que j'ay ^nt mis de peyne à 
» vous celer : c'est que, si m'avez porté 
» grande affection, croyez que la myenne 
» n'a esté moindre; mais ma peyne a 
» passé la vostre, d'aultant que j'ay eu la 
» douleur de la celer contre mon cueur 
» et volunté ; car entendez, Monseigneur, 
» que Dieu et mon honneur ne m'ont 
B jamais permis de vous la déclairer, 
» craignant d'adjouster en vous ce que 
9 je désiroys de diminuer; mais sçachez 
» que le non que si souvent je vous ay 
D dict m'a faict tant de mal au prononcer, 
» qu'il est cause de ma mort, de laquelle 
» je me contente, puis que Dieu m'a faict 
» la grâce de mourir, premier que la vio- 
» lence de mon amour ayt mis tache à 
» ma conscience et renommée; car de 
» moindres feux que le mien ont ruyné 
» plus grandz et plus fortz édifices. Or 
» m'en voys-je contente, puisque, devant 
» mourir, je vous ay peu déclarer mon 
» affection esgalle à la vostre, hors mis 
» que l'honneur des hommes et des 
» femmes n'est pas semblable ; vous 
9 supliant, Monseigneur, que doresna- 
» vant vous ne craingnez vous adresser 

9 aux plus grandes et vertueuses Daines 
» que vous pourrez, car en telz cueurs 
» habitent les plus grandes passions et 
» plus sagement conduictes : et la grâce, 
» beaulté et honnesteté qui sont en vous 
» ne permettent que vostre amour sans 
9 fruict travaille. Je ne vous prieray point 
» de prier Dieu pour moy, car je sçay 
que la porte de paradis n'est point 
» refusée aux vraiz amans ; et que amour 
9 est un feu qui punyt si bien les amôu- 
B reux en ceste vie, qu'ilz sont exemptz 
» de Taspre torment de purgatoire. Or 
adieu. Monseigneur; je vous recom- 
9 mande vostre bon père mon mary, 
» auquel je vous prie compter à la vérité 
» ce que vous sçavez de moy, affin qu'il 
» congnoisse combien j'ay aymé Dieu et 
» luy; et gardez-vous de vous trouver 
» devant mes œilz, car doresnavant ne 
» veulx penser que à aller recepvoir les 
» promesses qui me sont promises de 
» Dieu avant la constitution du monde. » 
Et, en ce disant, le baisa et l'embrassa 
de toutes les forces de ses foibles bras. 
Le dict seigneur, qui avoit le cueur 
aussi mort par compassion qu'elle par 

douleur, sans avoir puissance de luy 
dire un seul mot, se retira hors de 
sa veue sus un lict qui estoit dedans 
la chambre, où il s'esvanouyt plusieurs 
foys. 

A rheure, la Dame appella son mary, 
et, après luy avoir faict plusieurs remon- 
strations honnestes, luy recommanda 
monseigneur d'Avannes, l'asseurant que 
après luy c'estoit la personne du monde 
qu'elle avoit le plus aymée. Et, en baisant 
son mary, luy dist adieu. Et à Theure luy 
fut apporté le sainct Sacrement de Tautel, 
après Textrème unction, lesquelz elle 
receut avec telle joye comme celle qui 
est seure de son salut ; et, voiant que la 
veue luy diminuoit et les forces luy 
défailloient, commencea à dire bien hault 
son In inanus. A ce cry se leva le sei- 
gneur d'Avannes de dessus le lict et, en 
la regardant piteusement, lui veit rendre 
avecq un doulx soupir sa glorieuse ame 
à Celluy dont elle estoyt venue. Et 
quant il s'apperceut qu'elle estoit morte, 
il courut au corps mort, duquel vivant 
en craincte il approchoit, et le vint em- 
brasser et baiser de telle sorte, que à 

grand pcyne le luy peut-on oster d'entre 
les bras; dont le mary en fut fort estonné, 
car jamais n'avoit estimé qu'il lui portast 
telle affection. Et en luy disant : « Mon- 
» seigneur, c'est trop! » se retirèrent 
tous deux. Et après avoir ploré longue- 
ment, monseigneur d'Avannes compta 
tous les discours de son amitié; et comme 
jusques à sa mort elle ne luy avoyt 
jamais faict un seul signe où il trouvast 
autre chose que rigueur, dont le mary, 
plus content que jamais, augmenta le 
regret et la douleur qu'il avoit de l'avoir 
perdue; et toute sa vie feit service à 
monseigneur d' A vannes. Mais, depuis 
ceste heure, le dict seigneur d'Avannes, 
qui n'avoit que dix-huict ans, s'en alla 
à la Court où il demeura beaucoup d'an- 
nées, sans vouloir ne veoir ne parler à 
femme du monde, pour le regret qu'il 
avoit de sa Dame ; et porta plus de dix 
ans le noir. 

c Voylà, mes Dames, la différence d*une 
folle et sage Dame, auxquelles se monstrent 
différens les effectz d'amour, dont -l'une en 
receut mort glorieuse et louable, et l'autre, 

renommée honteuse et infâme, qui feit sa 
vie trop longue : car autant que la mort du 
sainct est précieuse devant Dieu, la mort 
du pécheur est très-mauvaise. — Vrayement, 
Saffredent, » ce dist Oisille c vous nous 
avez racompté une histoire autant belle qu'il 
en soit point; et qui auroit congneu le per- 
sonnage comme moy, la trouveroit encores 
meilleure ; car je n*ay point veu un plus 
beau gentil homme ne de meilleure grâce, 
que le dict seigneur d*Avannes. ^- Pensez, b 
ce dist Saffredent, c que voylà une sage 
femme, qui, pour se monstrer plus ver- 
tueuse par dehors qu'elle n'estoit au cueur, 
et pour dissimuler un amour que la raison 
de nature voulloit qu'elle portas t à un si 
honneste seigneur, s'alla laisser mourir, par 
faulte de se donner le plaisir qu'elle désiroit 
couvertement ! — Si elle eust eu ce désir, i 
dist Parlamente, c elle avoit assez de lieu et 
occasion pour luy monstrer; mais sa vertu 
fut si grande, que jamais son désir ne passa 
sa raison. — Vous me le peindrez, > dist 
Hircan, c comme il vous plaira, mais je 
sçay bien que tousjours un pire diable met 
l'autre dehors, et que Torgueil cherche plus 
la volupté entre les Dames, que ne faict la 
craincte, ne l'amour de Dieu. Aussi, que leurs 
robbes sont si longues et si bien tissues de 
dissimulation, que Ton ne peult congnoistre 

ce qui est dessoubz, car, si leur honneur 
n'en estoyt non plus taché que le nostre, 
vous trouveriez que Nature n'a rien oublyé 
en elles non plus que en nous ; et, pour la 
contraincte que elles se font de n^oser pren- 
dre le plaisir qu'elles désirent, ont changé 
ce vice en un plus grand qu'elles tiennent 
plus honneste. C'est une gloire et cruaulté, 
par qui elles espèrent acquérir nom d'im- 
mortalité, et ainsy se gloriffians de résister 
au vice de la loy de Nature (si Nature est 
vicieuse), se font non-seullement semblables 
aux bestes inhumaines et cruelles, mais aux 
diables, desquelz elles prenent Porgueil et 
la malice. — Cest dommaige, > dist No« 
merfide, c dont vous avez une femme de 
bien, veu que non-seullement vous désesti- 
mez la vertu des choses, mais la voulez 
monstrer estre vice. ^ Je suis bien ayse, » 
dist Hircan, c d'avoir une femme qui n'est 
point scandaleuse, comme aussi je ne veux 
point estre scandaleux; mais, quant à la 
chasteté de cueur, je croy qu'elle et moy 
sommes enfans d'Adam et d'Eve : par- 
quoy, en bien nous mirant, n'aurons be- 
soing de couvrir nostre nudité de feuilles, 
mais plustost confesser nostre fragilité. — 
Je sçay bien, > ce dist Parlamente, c que 
nous avons tous besoing de la grâce de 
Dieu, pour ce que nous sommes tous en- 

doz en péché ; si est-ce que noz tentations 
ne sont pareilles aux vostres, et si nous pé- 
chons par orgueil, nul tiers n'en a dom- 
mage, ny nostre corps et noz mains n'en 
demeurent souillées. Mais vostre plaisir gist 
à déshonorer les femmes, et vostre honneur 
à tuer les hommes en guerre : qui sont 
deux poinctz formellement contraires à la 
loy de Dieu. — Je vous confesse, » ce dist 
Geburon, c ce que vous dictes, mais Dieu a 
dict : Quiconques regarde par concupiscence 
est desjà adultère en son cueur, et qui- 
conques hayt son prochain est homicide. 
A vostre advis, les femmes en sont-elles 
exemptes non plus que nous? — Dieu qui 
juge le cueur, » dist Longarine, c en donnera 
sa sentence, mais c'est beaucoup que les 
hommes ne nous puissent accuser, car la 
bonté de Dieu est si grande, que sans accu- 
sateur il ne nous jugera point ; et congnoist 
si bien la fragilité de nos cueurs, que en- 
cores nous aymera-il de ne l'avoir point 
mise à exécution. — Or je vous prie, > dist 
Saffredent, c laissons ceste dispute, car elle 
sent plus sa prédication que son compte; et 
je donne ma voix à Ennasuitte, la priant 
qu^elle n'oublye point à nous faire rire. — 
Vrayement, » dist-elle, c je n*ay garde d*y 
faillir ; et vous diray que, en venant icy d^ 
libérée pour vous compter une belle hi- 

stoire pour ceste Journée, l'on m'a faict un 
compte de deux serviteurs d'une princesse, 
si plaisant, que, de force de rire, il m'a 
fait oublyer la mélencolye de la piteuse hi- 
stoire que je remettray à demain, car mon 
visage seroyt trop joyeulx pour la vous faire 
trouver bonne. > 




XXVII" NOUVELLE 

Un secréttirc, pourchassaal par amour, dishoo- 

paignon, pour ce qu'elle faisait semblant de luy 
preslïT ïolootiers l'sureille, se pcrauida l'aaoir 
gtigûét; mais elle fut si vertueuse, que louz celte 
diesimuiatlDD le tronipt de aon espérance et dé- 
clara son Tice à ion mary. 



I la ville d'Ambotze où de- 
meuroit l'un des serviteurs 
ceste Princesse, qui la 
ïoit de varlet de cham- 
bre, homme honoeste et 
qui voluntîers festoyoit les gens qui ve- 
noient en sa maison et principalement 
ses compaignons, il n'y a pas long temps 
que l'un des serviteurs de sa matsiresse 
vint loger chez luy et y demoura dix 
ou douze jours- Le dict serviteur estoyt 
si laid, qu'il sembloit mieuU un roy de 

cannibales que Chrestien; et combien 
que son hoste le traictast en frère et amy 
et le plus honnestement qui luy estoit 
possible, si lui feit-il un tour d'un 
homme qui non seuUement oublye toute 
honnesteté, mais qui ne l'eut jamais en 
son cueur : c'est de pourchasser par 
amour déshonneste et illicite la femme 
de son compaignon, qui n'avoyt en elle 
chose aimable que le contraire de la vo- 
lupté; c'est qu'elle estoit autant femme 
de bien, qu'il y en eust point en la ville 
où elle demouroit. Et elle, congnoissant 
la meschante volunté du serviteur, aymant 
mieubc par une dissimulation déclairer 
son vice que par un soubdain refuz le 
couvrir, feit semblant de trouver bons 
ses propos : parquoy luy, qui cuydoit 
l'avoir gaingnée, sans regarder à l'aage 
qu'elle avoit de cinquante ans, et qu'elle 
n'estoyt des belles, sans considérer le bon 
bruyct qu'elle avoit d'estre femme de 
bien et d'aymer son mary, la pressoit 
incessamment. 

Un jour entre aultres, son mary estant 
en la maison, et eulx en une salle, elle 
faingnyt qu'il ne tenoit que à trouver 

II i8 



206 l'hEPTAMÉRON — III* JOURiréE 

lieu seur pour parler à luy seuUe ainsy 
qu'il désiroit, mais incontinent luy dist 
qu'il ne falloit que monter au galletas. 
Soubdain, elle se leva et le pria d'aller 
devant et qu'elle iroit après. Luy, en 
riant avec une doulceur de visage sem- 
blable à un grand magot ^ quand il fe- 
stoyé quelqu'un, s'en monta légèrement 
par les degrez; et, sur le poinct qu'il 
attendoit ce qu'il avoit tant désiré, brus- 
lant d'un feu non cler comme celuy de 
genèvre, mais comme un gros charbon 
de foi^, escoutoyt si elle viendroit après 
luy ; mais en lieu d'ouyr ses piedz, il ouyt 
sa voix disant : « Monsieur le secrétaire, 
» attendez un peu, je m'en voys sçavoir 
» à mon mary, s'il luy plaist bien que fe 
» voise après vous. » Pensez, mes Dames, 
quelle myne peut Êiire en pleurant 
celluy qui en riant estoit si layd, lequel 
incontinent descendit les larmes aux. 
œilz, la priant pour l'amour de Dieu, 
qu'elle ne voulsist rompre par sa paroUe 
l'amitié de luy et de son compaignon. 
Elle luy respond : — « Je suis seure que 
» vous l'aymez tant, que vous ne me 
» vQuldriez dire chose qu'il ne peust en« 

» tendre, parquoy je luy voys dire. % Ce 
qu'elle feit, quelque prière ou contrain- 
cte qu'il voulsist mettre au devant. 
Dont il fut aussi honteux en s'enfuyant, 
que le mary fut content d'entendre 
l'honneste tromperie dont sa femme 
avoyt usé; et luy pleut tant la vertu de 
sa femme, qu'il ne tint compte du vice 
de son compaignon, lequel estoit assez 
pugny d'avoir emporté sur luy la honte 
qu'il vouloit faire en sa maison. 



( 11 me semble que par ce compte les gens 
de bien doibvent apprendre à ne retenir chez 
eulx ceulx desquelz la conscience, le cueur 
et l'entendement ignorent Dieu, l'honneur 
et le vray amour. — Encores que vostre 
compte soit court, 1 dist Oisille, c si est-il 
aussi plaisant que j'en ay point ouy et en 
Phonneur d'une honneste femme. — Par 
Dieu, • dist Simontault, c ce n'est pas grand 
honneur à une honneste [femme de refuser 
un si laid homme que vous peingnez ce se- 
crétaire, mais s'il eust esté beau et honneste, 
en cela se fut monstrée la vertu; et, pour 
ce que je me doubte qui il est, si j'estois en 
mon rang, je vous en ferois un compte qui 
est aussi plaisant que cestuy-cy. — A cela ne 

tienne, i dist Ennasuitte, c car je vous donne 
ma voix. » Et à l'heure Simontault com- 
mencea ainsy : c Geulx qui ont accoustumé 
de demeurer en la Court ou en quelques 
bonnes villes estiment tant le scavoir, qu*il 
leur semble que tous autres hommes ne 
sont rien au prix d'eulx; mais si ne reste-il 
pourtant^ que en tout pays et de toutes con- 
ditions de gens, n'y en ayt tous jours assez 
de fins et malicieux. Toutesfois, à cause de 
Torgueil de ceulx qui pensent estre les plus 
fins, la mocquerie quand ilz font quelque 
faulte, en est beaucoup plus agréable, comme 
je désire vous monstrer par un compte na- 
guères advenu. » 





XXVIII» NOUVELLE 



Bernard du Ha trompa subtilement un secrétaire 
qui le cuydoit tromper. 




STANT le Roy Françoys pre- 
mier de ce nom, en la ville 
de Paris, et sa sœur la 
Royne de Navarre en sa 
compaignye, elle avoit un 
secrétaire nommé Jehan, qui n'estoit 
pas de ceulx qui laissent tumber le bien 
en terre sans le recueillir, en sorte qu'il 
n'y avpit président ne conseiller qu'il 
ne congneust, marchant ne riche homme 
qu'il ne fréquentast et auquel il n'eust 
intelligence. En ce temps aussy, vint en 
ladicte ville de Paris un marchant de 
Bayonne, nommé Bernard du Ha, lequel, 



II 

tant pour ses affaires que à cause que le 
lieutenant-criminel estolt de son païs, 
s'addressoit à luy pour avoir conseil et 
secours à ses affaires. Ce secrétaire de la 
Royne de Navarre alloit aussi souvent 
visiter ce lieutenant, comme bon servi- 
teur de son maistre et maistresse. Un 
jour de feste, allant ledit secrétaire chez 
le lieutenant, ne trouva ne luy ne sa 
femme, mais ouy bien Bernard du Ha, 
qui, avecq une vielle ou aultre instru- 
ment, apprenoit à danser aux cham- 
berières de céans les bransles de Gasco- 
gne. Quant le secrétaire le veit, luy 
voulut faire accroyre qu'il faisoit le plus 
mal du monde et que, si la lieutenande 
et son mary le sçavoient, ilz seroient 
très-mal contens de luy. Et après luy 
avoir bien peinct la craincte devant les 
œilz jusques à se faire prier de n'en 
parler point, luy demanda : « Que me 
» donnerez-vous et je n'en parleray 
» point? » Bernard du Ha, qui n'avoit 
pas si grand paour qu'il en faisoit sem- 
blant, voyant que le secrétaire le cuydoit 
tromper, luy promist de luy. bailler un 
pasté du meilleur jambon de Pasques 

qu'il mangea jamais. Le secrétaire, qui 
en fut très-content, le pria qu'il peust 
avoir son pasté le dimanche ensuivant 
après disner, ce qu'il luy promist. Et 
asseuré de ceste promesse, s'en alla veoir 
une Dame de Paris qu'il désiroit sur 
toutes choses espouser, et luy dist : 
« Ma Damoiselle, je viendray dimanche 
» soupper avecq vous, s'il vous plaist, 
» mais il ne vous fault soulcier que 
» d'avoir bon pain et bon vin, car j'ay si 
» bien trompé un sot Bayonnois, que le 
» demeurant sera à ses despens ; et par 
» ma tromperie, vous feray manger le 
» meilleur jambon de Pasques qui fut 
» jamais mangé dans Paris. » La Da- 
moiselle, qui le creut, assembla deux ou 
trois des plus honnestes de ses voysines, 
et les asseura de leur donner une viande 
nouvelle et dont jamais elles n'avoient 
tasté. 

Quand le dimanche fut venu, le secré- 
taire, cherchant son marchant, le trouva 
sur le pont au Change ; et, en le saluant 
gracieusement, luy dist : « A tous les 
» diables soyez-vous donné, veu la peyne 
que vous m'avez faict prendre à vous 

» chercher! » Bernard du Ha luy re- 
spondit que assez de gens avoient prins 
plus de peine que luy, qui n'avoient pas 
à la fin esté récompensez de telz mor- 
ceaulx. Et, en disant cela, luy monstra 
le pasté qu'il avoit soubz son manteau, 
assez grand pour nourrir un camp. Dont 
le secrétaire fut si joieulx, que, encores 
qu'il eust la bouche parfaictemeiit laide 
et grande, en faisant le doulx, la rendit 
si petite, que Ton n'eust pas cuydé qu'il 
eust sceu mordre dedans le jambon. 
Lequel il print hastiveraent, et, sans 
convoyer le marchant, s'en alla le porter à 
la Damoiselle qui avoit grande envye de 
sçavoir si les vivres de Guyenne estoient 
aussi bons que ceulx de Paris. Et quant 
le souppé fut venu, ainsy qu'ilz man- 
geoient leur potaige, le secrétaire leur 
dist : a Laissez là ces viandes fades, et 
» tastons de cest esguillon d'amour de 
» vin. » En disant cela, ouvre ce grand 
pasté, et cuydant trouver le jambon, le 
trouva si dur qu'il n'y pouvoit mettre le 
Cousteau ; et, après s'y estre esforcé plu- 
sieurs foys, s'advisa qu'il estoit trompé 
et trouva que c'estoit un sabot' de bois, 

qui sont des souliers de Gascoigne. Il 
estoit emmanché d*un bout de tizon, et 
pouldré pardessus de pouldre de fer 
avecq de l'espice qui sentoit fort bon. 
Qui fut bien pesneux, ce fut le secré- 
taire, tant pour avoir esté trompé de 
celluy qu'il cuydoit tromper, que pour 
avoir trompé celle à qui il voulloit et 
pensoit dire vérité ; et d'autre part, luy 
faschoit fort de se contenter d'un potaige 
pour son souper. Les Dames, qui en 
estoient aussi marries que luy, l'eussent 
accusé d'avoir faict la tromperie, sinon 
qu'elles congneurent bien à son visage 
qu'il en estoit plus marry qu'elles. Et, 
après ce léger souper, s'en alla ce secré- 
taire bien collère; et voyant que Ber- 
nard du Ha luy avoit failly de promesse, 
luy voulut aussi rompre la sienne. Et 
s'en alla chez le lieutenant -criminel, 
délibéré de luy dire le pis qu'il pour- 
roit du dict Bernard. Mais il ne peut 
venir si tost que le dict Bernard n'eust 
desjà compté tout le mistère au lieu- 
tenant, qui donna sa sentence au se- 
crétaire, disant qu'il avoit aprins à 
ses despens à tromper les Gascons; et 

n'en rapporta autre consolacion que sa 
honte. 



€ Cecy advient à plusieurs, lesquelz, cuy- 
dans estre trop fins, se oublient en leurs fi- 
nesses; parquoy il n'est tel que de ne faire 
à aultruy chose qu'on ne voulsist estre 
fiaicte à soy-mesmes. — Je vous asseure, » 
dist Geburon, c que j'ay veu souvent adve- 
nir de pareilles choses : et de ceulx que Ton 
estimoyt sotz de villaiges tromper bien de 
fines gens, car il n'est rien plus sot que 
celluy qui pense estre fin, ne rien plus saige 
que celluy qui congnoist son rien. — En- 
cores, » ce dist Parlamente, t sçayt-il quel- 
que chose, qui. congnoist ne se congnoistre 
pas. — Or, 1 dist Simontault, c de paour que 
Pheure ne satisfasse à nostre propoz, je 
donne ma voix à Nomerfide, car je suis seur 
que par sa rhétoricque elle ne noua tiendra 
pas longuement. — Or bien, i dist-elle, c je 
vous en voys bailler un tour tel que vous 
Pespérez de moy. Je ne m*esbahys point, 
mes Dames, si amour baille à un prince un 
moien de se saulver du dangier, car ilz 
sont nourriz avecq tant de gens sçavans, que 
je m'esmerveilleroys beaucoup plus s'ils 
estoient ignorans de quelques choses; mais 
Pinvention d'amour se monstre plus claire- 

ment que moins il y a d'esperit aux sub- 
jectz. Et pour cela, vous veulx-je racompter 
un tour que feit un prestre espris seuUe- 
ment d'amour, car de toutes aultres choses 
estoyt-il si ignorant, que à peyne sçavoit-il 
lire sa messe, v 

Ud curt, »urpriDi psr k trop soudain retoi 
■ ■ ïec ta femme duquel il faisoi 

a pramplement malcn de se 
, du bon homme, qui 'iamaia 



^n la conté du Maine, en un 
^ villaige nommé Carrelles, 
■| y avoit un riche laboureur 
x| qui en sa vieillesse espousa 
M une belle jeune femme, et 
n'eut de luy nulz enfans; mais de ceste 
perte se réconforta à avoir plusieurs 
amys. El quand les gentîlz hommes et 
gens d'apparence luy faillirent, elle re- 
tourna à son dernier recours qui estoit 
l'église; et print pour compaignon de 
son péché celluy qui l'en pouvoit ab- 
souldre : ce fut son curé qui : 

noit visiter sa brebis. Le mary, vieulx et 
pesant, n'en avoit nulle doubte ; mais à 
cause qu'il estoit rude et robuste, sa 
femme jouoit son mistère le plus secrè« 
tement qu'il luy estoit possible, crain- 
gnant que si son mary l'appercevoit, 
qu'il ne la tuast. Un jour, ainsy qu'il 
estoit dehors, sa femme, pensant qu'il ne 
revinst si tost, envoya quérir monsieur 
le curé qui la vint confesser. Et ainsy 
qu'ilz faisoient bonne chère ensemble, 
son mary arriva si soubdainement, qu'il 
n'eut loisir de se retirer de la maison ; 
mais, regardant le moïen de se cacher, 
monta par le conseil de la femme dedans 
un grenier et couvrit la trappe, par où 
il monta, d'un van à vanner. Le mary 
entra en la maison, et elle, de paour 
qu'il eust quelque soupson, le festoya si 
bien à son disner, qu'elle n'espargna 
point le boyre : dont il print si bonne^ 
quantité, avecq la lassette qu'il avoit du 
labour des champs, qu'il luy print envye 
de dormir estant assis en une chaise 
devant son feu. Le curé, qui s'ennuyoit 
d^estre si longuement en ce grenier, 
n'oyant point de bruict en la chambre, 

" 19 

s'advancea sur la trappe et en eslongeant 
le col le plus qu'il luy fut possible, ad- 
visa que le bon homme dormoit; et, en 
le regardant, s^appuya par mesgarde sur 
le van si lourdement que van et homme 
tresbuchèrent à bas auprès du bon 
homme qui dormoit, lequel se resveilla 
à ce bruict ; et le curé, qui fut plus tost 
levé, que Tautre ne Teust apperceu, luy 
dist : « Mon compère, voylà vostre van, 
» et grand mercy. » Et, ce disant, s'en- 
fuyt. Et le pauvre laboureur, tout estonné, 
demanda à sa femme : a Qu'est cela? » 
Elle luy respondit : — « Mon amy, c'est 
» vostre van que le curé avoyt em- 
» pruncté, lequel il vous est venu ren- 
» dre. » Et luy, tout en grondant, luy 
dist : — a C'est bien rudement rendre 
» ce qu'on a empruncté, car je pensois 
» que la maison tumbast par terre. » Par 
ce moïen se saulva le curé aux dèspens 
du bon 'homme, qui n'en trouva rien 
mauvays que la rudesse dont il avoit 
usé, en rendant son van. 

c Mes Dames, le maistre qufil servoit le 
saulva pour ceste heure-là, afin déplus Ion- 

guement lé posséder et tormenter. — N'esti- 
mez pas, 9 dist Geburon, c que les gens 
simples et de bas estât soient exempts de ma- 
lice non plus que nous ; mais en ont bien 
davantaige,car regardez-moy larrons, meur- 
driers, sorciers, faux monoyers, et toutes 
ces manières de gens, desquelz l'esperit n'a 
jamais repos : ce sont tous pauvres gens et 
mécanicques. — Je ne trouve point estrange, » 
dist Parlamente, < que la malice y soit plus 
que aux autres, mais ouy bien, que Tamour 
les tourmente parmi le travail qu*ilz ont 
d'autres choses, ny que en un cueur villain 
une passion si gentille se puisse mettre. — 
Ma Dame, » dist SafTredent, c vous sçavez que 
maistre Jehan de Mehun a dict que 

Anssi bien sont amourettes 
Soubz bureau que soubz brunettes. 

Et aussi Tamour de qui le compte parle, 
n'est pas de celle qui faict porter les har- 
noys; car, tout ainsy que les pauvres gens 
n'ont les biens et les honneurs, aussy ont- 
ilz leurs commoditez de nature plus à leur 
ayse que nous n'avons. Leurs viandes ne 
sont si friandes, mais ilz ont meilleur appé- 
tit, et se nourrissent mieuix de gros pain, 
que nous de restaurans. Hz n'ont pas les 
lictz si beaulx ne si bien faictz que les no- 

stres, mais ilz ont le sommeil meilleur que 
nous et le repos plus grand. Ils n'ont point 
les Dames peinctes et parées dont nous ydo- 
lastrons, mais ilz ont la jouissance de leurs 
plaisirs plus souvent que nous et sans 
craincte de parolles, sinon des bestes et des 
oiseaulz qui les voyent. En ce que nous 
avons, ilz défaillent, et, en ce que nous 
n'avons, ilz abondent. — Je vous prie, • dist 
Nomerfide, c laissons là ce palsant avecq sa 
palsante, et avant vespres, achevons nostre 
Journée à laquelle Hircan mettra la fin. — 
Vrayement, » dist-il, c je vous en garde une 
aussy piteuse et estrange que vous en avez 
point ouy. Et combien qu'il me fasche fort 
de racompter chose qui soit à la honte d'une 
d'entre vous, sçachant que les hommes tant 
plains de malice font tousjours conséquence 
de la faulte d'une seulle pour blasmer tou- 
tes les aultres, si est-ce que l-*estrange cas 
me fera oublyer ma craincte; et aussy, 
peut estre, que l'ignorance d'une descou- 
verte fera les autres plus sages; et jediray 
doncques ceste nouvelle sans craincte. > 

Un jeune gentil homme, aagé de quatorze à quinze 
ans, pensant coucber avec Tune des Damoiselles 
de sa mère, coucha avec elle-mesme, qui au bout 
de neuf moys accoucha, du faict de son filz, d'une 
fille, que douze ou treize ans après il espousa, ne 
sachant qu'elle fust sa fille et sa sœur, ny elle, 
qu'il fust son père et son frère. 




u temps du Roy Louys dou- 
ziesme, estant lors légat 
d'Avignon un de la maison 
d'Âmboise, nepveu du légat 
de France nommé Georges, 
y avoit au païs de Languedoc une Dame 
de laquelle je tairay le nom pour Tamour 
de sa race, qui avoit mieulx de quatre 
mille ducatz de rente. Elle demeura 
vefve fort jeune, mère d'un seul filz ; 
et, tant pour le regret qu'elle avoit de 
son mary que pour Tamour de son enfant, 

délibéra de n6 se jamais remarier. Et, 
pour en fuyr l'occasion, ne voulut plus 
fréquenter sinon toutes gens de dévo- 
tion, car elle pensoit que l'occasion fai- 
soit le péché, et ne sçavoit pas que le 
péché forge l'occasion. La jeune Dame 
vefve se donna du tout au service divin, 
fuyant entièrement toutes compaignies 
de mondanité, tellement qu'elle faisoit 
conscience d'assister à nopces ou d'ouyr 
sonner les orgues en une église. Quand 
son fîlz vint en l'aage de sept ans, elle 
print un homme de saincte vie pour son 
maistre d'escolle, par lequel il peust 
estre endoctriné en toute saincteté et 
dévotion. Lors que le filz commencea à 
venir en l'aage de quatorze à quinze 
ans, Nature qui est maistre d'escolle 
bien secret, le trouvant bien nourry et 
plain d'oisiveté, luy aprint autre leçon 
que son maistre d'escolle ne faisoit. 
Commencea à regarder et désirer les 
choses qu'il trouvoit belles : entre autres, 
une Damoiselle qui couchoit en la 
chambre de sa mère, dont ne se doubtoit, 
car on ne se gardoit non plus de hiy 
que d'un enfant; et aussy qu& en toute 

la maison on n'oyoit parler que de Dieu. 
Ce jeune gallant commencea à pourchas- 
ser secrettement ceste fille, laquelle le 
vint dire à sa maistresse, qui aymoit et 
estimoit tant de son filz, qu'elle pensoit 
que ceste fille luy dist pour le faire hayr ; 
mais elle en pressa tant sa dicte mai-v 
stresse, qu'elle luy dist : « Je sçauray s'il 
» est vray et le chastieray, si je le 
congnois tel que vous dictes; mais 
» aussy, si vqus luy mettez assus un tel 
B cas et il ne soit vray, vous en por- 
» terez la peyne. » Et, pour en sçavoir 
l'expérience, luy commanda de bailler 
assignation à son iîlz de venir à minuict 
coucher avecq elle en 'la chambre de la 
Dame, en un lict auprès de la porte où 
ceste fille couchoit toute seuUe. La 
Damoiselle obéyt à sa maistresse; et 
quand ce vint au soir, la Dame se meit 
en la place de sa Damoiselle, délibérée, 
s'il estoit vray ce qu'elle disoit, de cha- 
stier si bien son filz qu'il ne coucheroit 
jamais avecq femme, qu'il ne luy en 
souvynst. 

En ceste pensée et collère, son filz s'en 
vint coucher avecq çlle; et elle, qui, 



224 l'HEPTAMÉRON — IIP JOURNÉE 

•encores pçur le veoir coucher, ne pouvoit 
croyre qu'il voulsist faire chose dés- 
honneste, attendit à parler à luy jus- 
ques ad ce qu'elle congneust quelque 
signe de sa mauvaise volunté, ne pouvant 
croyre par choses petites que son désir 
peust aller jusques au criminel; mais sa 
patience fùst si longue et sa nature si 
fragille, qu'elle convertyt sa collère en un 
plaisir trop abominable, oubliant le nom 
de mère. Et, tout ainsy que l'eau par 
force retenue court avecq plus d'impé- 
tuosité quand on la laisse aller, que celle 
qui ordinairement court, ainsy ceste 
pauvre Dame tourna sa gloire à la con- 
traincte qu'elle donnoit à son corps. 
Quant elle vint à descendre le premier 
degré de son honnesteté, se trouva soub- 
dainement portée jusques au dernier. 
Et, en ceste nuict-là, engrossa de celluy 
lequel elle vouloit garder d'engrossir 
les autres. Le péché ne fut pas plus tost 
faict, que le remors de conscience l'e»- 
meut à un si grand torment, que la 
repentence ne la laissa toute sa vie : qui 
fut si aspre à ce commencement, qu'elle 
se leva d'auprès de son filz, lequel avoit 

tous)ours pensé que ce fust sa Damoi- 
selle ; et entra en un cabinet, où, remé- 
morant sa bonne délibération et sa 
meschante exécution, passa toute la nuict 
à pleurer et crier toute seule. Mais, en 
lieu de se humillier et recongnoistre 
l'impossibilité de nostre chair, qui sans 
l'ayde de Dieu ne peult faire que péché, 
voulant par elle-mesme et par ses larmes 
satisfaire au passé et par sa prudence 
éviter le mal de l'advenir, donnant tous- 
jours l'excuse de son péché k l'occasion 
et non à la malice, à laquelle n'y a 
remède que la grâce de Dieu, pensa de 
faire chose par quoy à l'advenir ne 
sçauroitplus tumber en tel inconvénient. 
Et, comme s'il n'y avoit que une espèce 
de péché à damner la personne, mist 
toutes ses forces à éviter cestuy-là seul. 
Mais la racine de l'orgueil que le péché 
extérieur doibt guérir, croissoit tousjours, 
en sorte que, en évitant un mal elle en 
feit plusieurs aultres; car le lendemain 
au matin, sitost qu'il fut jour, elle envoya 
quérir le gouverneur de son filz et luy 
dist : <r Mon fils commence à croistre, il 
» est temps de le mettre hors de la 

» maisoh. J'ay un mien parent qui est 
» delà les montz avecq monseigneur le 
» grand-maistre de Chaulmont, lequel 
» se nomme le cappitaine Monteson, 
» qui sera très-aise de le prendre en sa 
» compaignye. Et pour ce, dès ceste 
» heure icy, emmenez-le, et, afin que )e 
» n'aye nul regret à luy, gardez qu'il ne 
» me vienne dire adieu. » En ce disant, 
lui bailla argent nécessaire pour faire 
son voiage. Et dès le matin, feit partir 
le jeune homme, qui en fut fort ayse, 
car il ne dësiroit autre chose que, après 
la jouyssancede s'amye, s'en aller à la 
guerre. 

La Dame demoura longuement en 
grande tristesse et mélencolye; et n'eust 
esté la craincte de Dieu, eust maintesfois 
désiré la fin du malheureux fruict dont 
elle estoyt pleine. Elle faingnyt d^estre 
mallade, afin qu'elle vestist son manteau, 
pour couvrir son imperfection, et quant 
elle fut preste d'accoucher, regarda qu'il 
n'y avoit hommeau mondeenqui elle eust 
tant de fiance que en un sien frère bastard, 
auquel elle avoit faict beaucoup de biens ; 
et luy compta sa fortune, mais elle ne 

dist pas que ce fust de son filz, le priant 
de vouloir donner services à son honneur; 
ce qu'il feit; et, quelques jours avant 
qu'elle deust accoucher, la pria de vou- 
loir changer Fair de sa maison et qu'elle 
recouvreroyt plus tost sa santé en la 
sienne. Alla en bien petite compaignye, 
et trouva là une saige femme venue pour 
la femme de son frère, qui, une nuict, 
sans la congnoistre, receut son enfant; 
et se trouva une belle fille. Le gentil 
homme la bailla à une nourrisse et la feit 
nourrir soubz le nom d'estre sienne. La 
Dame, ayant là demeuré un mois, s'en 
alla toute saine en sa maison où elle 
vesquit plus austèrement que jamais, en 
jeusnes et disciplines. Mais, quand son 
filz vint à estre grand, voyant que pour 
l'heure n'y avoit guerre en Italye, envoya 
supplier sa mère luy permettre de 
retourner en sa maison. Elle, craingnant 
de retomber en tel mal dont elle venoit, 
ne le voulut permettre, sinon qu'en la 
fin il la pressa si fort, qu'elle n^avoit 
aucune raison de luy refuser son congé; 
mais elle luy manda qu'il n'eust jamais 
à se trouver devant elle, s'il n'estoit 

marié à quelque femme qu'il aymast 
bien fort, et qu'il ne regardast point aux 
biens, mais qu'elle fust gentil-feinme, 
c'estoit assez. Durant ce temps, son frère 
bastard, volant la fille qu'il avoyt en 
charge devenue grande et belle en par- 
fection, pensa de. la mettre en quelque 
maison bien loing où elle seroit incon- 
gneue, et, par le conseil de la mère, la 
donna à la Royne de Navarre, nommée 
Catherine. Geste fille vint à croistre 
jusques à l'aage de douze à treize ans; 
et fut si belle et honneste, que la Royne 
de Navarre luy portoit grande amityé, et 
désiroit fort -de la marier bien et haulte- 
ment. Mais, à cause qu'elle estoit pauvre, 
se trouvoit trop de serviteurs, mais point 
de mary. Un jour, advint que le gentil 
homme qui estoit son père incongneu, 
retournant delà les montz, vint en la 
maison de la Royne de Navarre, où, 
sitost qu'il eust advisé sa fille, il en fiit 
amoureux. Et, pour ce qu'il avoit congé 
de sa mère d'espouser telle femme, qu'il 
luy plairoit, ne s'enquist, sinon si elle 
estoit gentil -femme; et sçachant que 
ouy, la demanda pour femme à la dicte 

Royne, qui, très-voluntiers la luy bailla, 
car elle sçavoyt bien que le gentil 
homme estoit riche et avecq la richesse 
beau et honneste. 

Le mariage consommé, le gentil homme 
rescripvit à sa mère, disant que doresn- 
avant ne luy pouvoyt nyer la porte de 
sa maison, veu qu'il luy menoit une belle 
fille aussi parfaicte que Ton sçauroit 
désirer. La Dame, qui s'enquist quelle 
alliance il avoit prinse, trouva que c'e- 
stoit la propre fille d'eulx deux, dont elle 
eut un deuil si désespéré, qu'elle cuyda 
mourir soubdainement, voyant que tant 
plus donnoit d'empeschement à son 
malheur, et plus elle estoit le moïen dont 
augmentoit. Elle, qui ne sceut autre 
chose faire, s'en alla au légat d'Avignon, 
auquel elle confessa Ténormité de son 
péché, demandant conseil comme elle se 
debvoît conduire.-Le légat, satisfaisant h 
sa conscience, envoia quérir plusieurs 
docteurs en théologie, auxquels il com- 
municqua l'affaire, sans nommer les 
personnaiges ; et trouva, par leur conseil, 
que la Dame ne debvoyt jamais rien dire 
de ceste afiaire à ses enfans, car, quant 

II 30 

à eulx, veue rignorance, ilz n'avoient 
point péché, mais qu'elle en debvoit 
toute sa vie faire pénitence, sans leur en 
faire un seul semblant. Âinsy s*en re- 
tourna la pauvre Dame en sa maison ; où 
bientost après arrivèrent son fîlz et sa 
belle-fille, lesquelz s'entre-aymoient si 
fort que jamais mary ny femme n'eurent 
plus d'amitié et seml^nce, car elle estoit 
sa fille, sa sœur et sa femme, et luy à 
elle, son père, frère et mary. Ilz conti- 
nuèrent tousjours en ceste grande amitié, 
et la pauvre Dame, en son extrême 
pénitence, ne les voyoit jamais faire 
bonne chère, qu'elle ne se retirast pour 
pleurer. . 

c Voylà, mes Dames, comme il en prend 
à celles qui cuydent par leurs forces et vertu 
vaincre amour et nature avecq toutes les 
puissances que Dieu y a mises. Mais le 
meilleur seroyt, congnoissant sa foiblesse, 
ne jouster point contre tel ennemy, et se 
retirer au vray Amy et luy dire avecq le 
Psalmiste : Seigneur, je souffre force, 
respondez pour moi! — Il n'est pas pos- 
sible, • dist Oisille, c d'ouyr racompter un 
plus estrange cas que cestuy-ci. Et me 

semble que tout homme et femme doibt 
icy baisser la teste soubz la craincte de Dieu, 
voyant que, pour cuyder bien faire, tant 
de mal est advenu. — Sçachez, » dist Parla- 
mente, c que le premier pas que l'homme 
marche en la confiance de soy-mesmes 
s'esloigne d'autant de la confiance de Dieu. 
— Celluy est saige, i dist Geburon, « qui 
ne congnoist ennemy que soy-mesmes et qui 
tient sa volunté et son propre conseil pour 
suspect. — Quelque apparence de bonté et 
de saincteté qu'il y ayt, > dist Longarine, c il 
n'y a apparence de bien si grand qui doibve 
faire bazarder une femme de coucher avecq 
un homme, quelque parent qu'il luy soit, 
car le feu auprès des estouppes n'est point 
seur. — Sans point de faulte, • dist Enna- 
suitte, « ce debvoit estre quelque glorieuse 
folle, qui, par sa resverie des Cordeliers, 
pensoyt estre si sainçte qu'elle estoit impe- 
cable, comme plusieurs d'entre eulx veul- 
lent persuader à *croire que par nous- 
mesmes le pouvons estre, qui est un erreur 
trop grand. — Est-il possible, Longarine, » 
dist Oisille, c qu'il y en ayt d'assez folz pour 
croyre cette opinion ? — Hz font bien 
mieulx, • dist Longarine, c car ilz disent 
qu'il se fault habituer à la vertu de cha- 
steté, et, pour esprouver leurs forces, parlent 
avecq les pli^ belles qui se peuvent trouver 

et qu'iiz ayment le mieulx ; et, avecq bai- 
sers et attouchemens de mains, expérimen» 
tent si leur chair est en tout morte. Et quand 
par tel plaisir ilz se sentent esmouvoir, ilz 
se séparent, jeusnent et prennent de grandes 
disciplines. Et quand ilz ont matté leur 
chair jusques là, et que pour parler ne bai- 
ser, ilz n'ont point dévotion, ilz viennent 
à essayer la forte tentation qui est de cou- 
cher ensemble et -s'embrasser sans nulle 
concupiscence. Mais, pour un qui en est 
eschappé, en sont venuz tant d'inconvéniens, 
que Tarchevesque de Millan, où ceste reli- 
gion s'exerceoit, fut contrainct de les sépa- 
rer et mettre les femmes au couvent des 
femmes et les hommes au convent des 
hommes. — Vrayement, » dist Geburon, 
c c'est bien l'extrémité de la folye de se voul- 
loir rendre de soy-mesmes impecable et 
chercher si fort les occasions de pécher ! > 
Ce dist Sa&edent : — « Il y en a qui font 
au contraire, car ilz fujrent tant qu'ilz peu- 
vent les occasions : encores la concupiscence 
les suict. Et le bon sainct Jhérosme, après 
s'estre bien fouetté et s'estre caché dedans 
les déserts, confessa ne pouvoir éviter le feu 
qui brusloit dedans ses moelles. Parquoy 
se fault recommander à Dieu, car, s'il ne 
nous tient à force, nous prenons grand plai- 
sir à tresbucher. — Mais vou.s ne regardez 

pas ce que je voy ? » dist Hircan : c c^est que 
tant que nous avons racompté noz histoires, 
les moynes derrière ceste haye n'ont point 
ouy la cloche de leurs vespres, et mainte- 
nant, quand nous avons commencé à parler 
de Dieu, ilz s'en sont allez et sonnent à ceste 
heure le second coup. — Nous ferons bien 
de les suyvre, » dist Oisille, c et d'aller louer 
Dieu, dont nous avons passé ceste Journée 
aussi joyeusement qu'il est possible. » Et, 
en ce disant, se levèrent et s'en allèrent à 
l'église où ilz ouyrent dévotement vespres. 
Et après, s'en allèrent soupper, débattans 
des propos passez, et remémorans plusieurs 
cas advenuz de leur temps, pour veoir les- 
quelz seroient dignes d'estre retenuz. Et 
après avoir passé joyeusement tout le soir, 
allèrent prendre leur doulx repoz, espérans 
le lendemain ne faillir à continuer l'entre- 
prinse qui leur estoyt si agréable. Âinsy fut 
mis fin à la tierce Journée. 




II 30. 




•QUATRIESME JOURNÉE 

En la quatriesme Journée, on devise prin- 
cipalement de la vertueuse patience et 
longue attente des Marnes pour gaigner 
leurs marys; et de la prudence dont ont usé 
les hommes envers les femmes, pour conser- 
ver Vhonneur de leurs maisons et lignage. 



PROLOGUE 




A Dame Oisille, selon sa bonne 
coustume, se leva le lende- 
main beaucoup plus matin 
que les autres, et, en médi- 
tant son livre de la Saincte 
Escripture, attendit la compaignye, qui peu 
à peu se rassembla. Et les plus paresseux 

s'excusèrent sur la parolle de Dieu, di- 
sans : J'ay une femme, \t ny puis aller si 
tost. Parquoy, Hircan et sa femme Par- 
lamente trouvèrent la leçon bien commen- 
cée. Mais Oisille sceut très-bien chercher le 
passaige où PEscripture reprent ceulz qui 
sont négligens d'ouyr ceste saincte parolje : 
et non seullement lisoyt le texte, mais aussi 
leur faisoit tant de bonnes et sainctes expo- 
sitions qu'il n'estoit possible de s'ennuyer à 
Pouyr. La leçon finye, Parlamente luy dist : 
f J'estois marrye d'avoir esté paresseuse 
quand je suis arrivée icy, mais puisque ma 
faulte est occasion de vous avoir faict si bien 
parler à moy, ma paresse m'a doublement 
proffîté, car j'ay eu repos de corps à dormir 
davantaige et d*esperit à vous ouyr si bien 
dire. » Oisille luy dist : — c Or, pour péni- 
tence, allons à la messe prier Nostre Sei- 
gneur nous donner la volunté et le moyen 
d'exécuter ses commandemens; et puis, qu'il 
commande ce quMl luy plaira. » En disant 
ces parolles, se trouvèrent à l'église où ilz 
ouyrent la messe dévotement; et après se 
mirent à table, où Hircan n'oublia point à 
se mocquer de la paresse de sa femme. 
Après le disner, s'en allèrent reposer pour 
estudier leur rolle; et quand l'heure fut 
venue, se trouvèrent au lieu accoustumé. 
Oisille demanda à Hircan à qui il donnojrt 

sa voix pour commencer la Journée : c Si 
ma femme, » dist-il, c n'eust commencé 
celle d'hier, je luy eusse donné mar voix, 
car, combien que j'ay tousjours pensé qu'elle 
m'ayt aymé plus que tous les hommes du 
monde, si est-ce que à ce matin elle m'a 
monstre m'aymer mieulx que Dieu ne sa 
parolle, laissant vostre bonne leçon pour 
me tenir compaignye; mais puisque )e ne la 
puys bailler à la plus sage de la compai- 
gnie, je la bailleray au plus sage d'entre 
nous, qui est Geburon. Mais je le prie qu^il 
n^espargne point les Religieux, t Geburon 
luy dist : — t II ne m'en falloyt point prier; 
je les avois pour bien recommandés, car il 
n'y a pas long temps que j'en ay ouy faire un 
compte à Monsieur de Saint Vincent, am- 
bassadeur de l'Empereur, qui est digne de 
n'estre mis en oubly, et je le vous voys 
racompter. 9 

Un monastère de Cordeliers fut bruslé arec les 
moynes qui estoyent dedan^y en mémoire per- 
pétuelle de la cruaulté dont nsa un Cordelier 
amoureux d'une Damoyselle. 




ux terres subjectes â TEm- 
pereur Maximilian d'Au- 
triche y aVoyt un convent 
de Cordeliers fort estimé, 
auprès duquel un . gentil 
homme avoit sa maison. Et avoît prins 
telle amitié aux Religieux de céans, qu'il 
n'avoit bien qu'il ne leur donnast pour 
avoir part en leurs bienfaicts, jeusnes et 
disciplines. Et, entre autres, y avoit léans 
un grand et beau Cordelîer que le dict 
gentil homme avoit prins pour son 
confesseur, lequel avoit telle puissance de 
commander en la maison du dict gentil 



XXXI — LE MESCHANT CORDELIEJt iSg 

homme, comme luy-mesmes. Ce Corde- 
lier, voyant^ la femme de ce gentil 
homme tant belle et sage qu'il n'estoit 
possible de plus, en devint si fort amou- 
reux, qu'il en perdit boyre, manger et 
toute raison naturelle. Et, un jour, déli- 
bérant d'exécuter son entreprinse, s'en 
alla tout seul en la maison du gentil 
homme, et, ne le trouvant point, de- 
manda à la Damoiselle où il estoit allé. 
Elle luy dist qu'il estoit allé en une 
terre où il debvoyt demeurer deux ou 
trois jours, mais que, s'il avoit affaire 
à luy, qu'elle luy en voyroit homme exprès. 
Il dit que non et commencea à aller et 
venir par la maison, comme homme qui 
avoit quelque affaire d'importance en 
son entendement. Et, quand il fut sailly 
hors de la chambre, elle dist â l'une de 
ses femmes, dont elle n'avoit que deux : 
« Allez après le beau père et sçachez que 
» c'est qu'il veult, car je luy trouve le 
» visage d'un homme qui n'est pas 
» content. » La chamberière s'en va à la 
court, luy demander s'il voylloit riens; 
il luy dist que ouy, et, la tirant en un 
coing, print un poignart qu'il avoyt en 

sa manche, et luy mist dans la gorge. 
Âinsy quUl eut achevé, arriva en la court 
un serviteur à cheval, lequel venoit de 
quérir la rente d'une ferme. Incontinent 
qu'il fut à pied, ^alua le Cordelier, qui, 
en l'embrassant, luy mist par derrière le 
poignart en la gorge et ferma la porte du 
chasteau sur luy. La Damoiselle, voyant 
que sa chamberière ne revenoit point, 
s'esbahit pourquoy elle demeuroit tant 
avecq ce Cordelier; et dist à l'autre 
chamberière : « Allez veoir à quoy il 
» tient que vostre compaigne ne vient? » 
La chamberière s'en va, et, si tost que 
le beau père la veyt, il la tira à part en 
un coing, et feit comme de sa compai- 
gne. Et, quand il se veid seul en la mai- 
son, s'en vint à la Damoiselle et luy dist 
qu'il y avoit longtemps qu'il estoit amou- 
reux d'elle et que l'heure estoit venue 
qu'il falloit qu'elle luy obéisL La Damoi- 
selle, qui ne s'en fust jamais doubtée, 
luy dist : — « Mon père, je croy que si 
» j'avois une volunté si malheureuse, 
» que me vouldriez lapider le premier. » 
Le Religieux luy dist : — « Sortez en ceste 
» court, et vous verrez ce que j'ay faict. » 

Quand elle veid ses deux chamberières 
et son varlet mortz, elle fut si très- 
effrayée de paour, qu'elle demeura 
comme une statue sans sonner mot. A 
l'heure, le meschant, qui ne vouloit 
point jouyr pour une heure, ne la voulut 
prendre par force, mais luy dist : a Ma 
n Damoiselle, n'ayez paour; vous estes 
» entre les mains de l'homme du monde 
» qui plus vous ayme. » Disant cela, il 
despouilla son grand habit, dessoubz le- 
quel en avoit vestu un petit, lequel il 
présenta à la Demoiselle, en luy disant 
que, si elle ne le prenoit, il la mettroyt 
au rang des trespassez qu'elle voyoit 
devant ses œilz. 

La Damoiselle, plus morte que vive, 
délibéra de faindre luy vouloir obéyr, 
tant pour saulver sa vie que pour gain- 
gner le temps qu'elle espéroit que son 
mary reviendroit. Et, par le comman- 
dement du dict Cordelier, commencea à 
se descouefifer le plus longuement qu'elle 
peut; et quand elle fut en cheveulx, le 
Cordelier ne regarda à la beaulté qu'ilz 
avoient, mais les couppa hastivement ; et 
ce faict, la feit despouiller tout en che- 

II ai 

mise et luy vestit le petit habit quHl 
portoit, reprenant le sien accoustumé; 
et le plus tost qu'il peut, s'en part de 
léans, menant avecq luy son petit Cor- 
delier que si long temps il avoit désiré. 
Mais Dieu, qui a pitié de l'innocent en 
tribulation, regarda les larmes de ceste 
pauvre Damoiselle, en sorte que le mary, 
ayant faict ses affaires plus tost qu'il ne 
cuydoit, retourna en sa maison par le 
mesme chemyn où sa femme s'en alloit. 
Mais, quand le Cordelier l'apperceut de 
loing, il dist à la Damoiselle : ce Voicy 
» votre mary que je voy venir. Je sçay 
» que, si vous le regardez, il vous voul- 
» dra tirer hors de mes mains; parquoy 
» marchez devant moy et ne tournez la 
» teste nullement du cousté de là où il 
» yra, car, si vous faictes un seul signe, 
» j'auray" plus tost mon poignart en 
» vostre gorge, quUl ne vous aura déli- 
» vrée de mes mains. » En ce disant, le 
gentil homme approcha et luy demanda 
dont il venoit ; il luy dist : — « De vostre 
» maison, où j'ay laissé ma Damoiselle 
» votre femme qui se porte très-bien et 
» vous attend. » 

Le gentil homme passa oultre^ sans 
appercevoir sa femme; mais un servi- 
teur, qui estoit avecq^ luy, lequel avoit 
tousjours accoustumé d'entretenir le 
compaignon du Cordelier, nommé frère 
Jehan, commencea à appeler sa mai- 
stresse, -pensant que ce fust frère Jehan. 
•La pauvre femme, qui n^osoit tourner 
rœil du costé de son mary, ne luy re- 
spondit mot; mais son varlet, pour le 
veoir au visage, traversa le chemyn, et, 
sans respondre rien, la Damoiselle luy 
feit signe de l'œil qu'elle avoit tout plain 
de larmes. Le varlet s'en va après son 
maistre et luy dist : « Monsieur, en tra- 
» versant le chemin, j'ay advisé le com- 
» paignon du Cordelier, qui n'est point 
» frère Jehan, mais ressemble tout à 
» faict à ma Damoiselle vostre femme, 
s qui avec un œil plain de larmes m'a 
» jette un* piteux regard. » Le gentil 
homme luy dit qu'il resvoit et n'en tint 
compte; mais le varlet, persistant, le 
supplia luy donner congé d'aller après et 
qu'il attendist au chemyn veoir si c'estoit 
ce qu'il pensoit. Le gentil homme luy 
accorda et demeura pour veoir que son 

varlet luy apporteroit. Mais, quand le 
Cordelier ouyt derrière luy le varlet qui 
appelloit frère Jehan, se doublant que la 
Damoiselle eust esté congneue, vint avecq 
un grand baston ferré qu'il tenoit, et en 
donna un si grand coup par le cousté au 
varlet, qu'il Pabbattit du cheval à terre; 
incontinent saillit sur son corps et luy 
couppa la gorge. Le gentil homme, qui 
de loing veit tresbucher son varlet, pen- 
sant qu41 fust tumbé par quelque for- 
tune, court après pour le relever. Et, si 
tost que le Cordelier le veit, il luy donna 
de son baston ferré comme il avoit faict 
à son varlet, et le portant par terre, se 
jetta sur luy. Mais le gentil homme, qui 
estoit fort et puissant, embrassa le Cor- 
delier de telle sorte, qu'il ne luy donna 
pouvoir de luy faire mal, et luy feit 
saillir le poingnart des poingz, lequel sa 
femme incontinent alla prendre et le 
bailla à son mary, et de toute sa force 
tint le Cordelier par le chapperon. Et le 
mary luy donna plusieurs coups de poin- 
gnart, en sorte qu'il luy requist pardon 
et confessa sa meschanceté. Le gentil 
homme ne le voulut point tuer, mais 

' pria sa femme d'aller en sa maison quérir 
ses gens et quelque charrette pour le 
mener, ce qu'elle feit : despouillant son 
habit, courut tout en chemise, la teste 
raze, jusques en sa maison. Incontinent 
accoururent tous ses gens pour aller à 
leur maistre luy aider à admener le loup 
qu'il avoit prins ; et le trouvèrent dans le 
chemyn, où il fut prins, lyé et mené en 
la maison du gentil homme ; lequel après 
le feit conduire en la justice de l'Empe- 
reur en Flandres, où il confessa sa mau- 
vaise volunté. Et fut trouvé, par sa con- 
fession et preuve qui fut faicte par 
commissaires, sur le lieu, que en ce mo- 
nastère y avoit esté mené un grand 
nombre de gentilz femmes et autres 
belles filles, par les moïens que ce Cor* 
délier y vouloit mener ceste Damoi- 
selle : ce qu'il eust faict, sans la grâce de 
Nostre Seigneur, qui ayde tous jours à 
ceulx qui ont espérance en luy. Et fut 
le dit monastère spolyé de ses larcins et 
des belles filles qui estoient dedans, et 
les moynes y enfermez dedans bruslè- 
rcnt avecq le dit monastère, pour per- 
pétuelle mémoire de ce crime : par lequel 

II 21. 

se peult congnoistre qu'il n'y a rien plus 
dangereux qu'amour, quand il est fondé 
sur vice, comme il n'est rien plus hu- 
main ne louable, que quand il habite en 
un cueur vertueulx. 

c Jesuys bien marry, mesDames^ dequoy 
la vérité ne nous amène des comptes autant 
à Padvantaige des Cordeliers, comme elle 
faict à leur désadvantaige, car ce me seroit 
grand plaisir, pour Pamour que je porte à 
leur ordre, d*en sçavoir quelqu'un où je 
les puisse bien louer; mais nous avons 
tant juré de leur dire vérité, que je suis 
contrainct, après le rapport de gens si dignes 
de foy, de ne la celer, vous asseurant quand 
les Religieux feront acte de mémoire à leur 
gloire, que je mettray grand peyne à leur 
faire trouver beaucoup meilleur que je n'ay 
faict à dire la vérité de ceste-cy. — En bonne 
foy, Geburon, » dit Oisille, c voilà un amour 
qui se debvoit nommer cruaulté. — Je 
m'esbahys >, dist Simontault, c comment il 
eut la patience, la voyant en chemise et au 
lieu où il en pouvoit estre maistre, quMl ne 
la prinst par force. — Il n'estoit friant, > 
dist SafFredent, c mais il estoit gourmant, 
car, pour Tenvye qu'il avoit de s'en soulier 
tous les jours, il ne se vouUoit point amu- 

ser d'en taster. ^ Ce n'est point cela, » dist 
Parlamente, c mais entendez que tout 
homme furieux est tousjours paoureux, et 
la crainte qu'il avoit d'estre surprins et 
qu'on lui ostast sa proye, lui faisoit empor- 
ter son aîgneau, comme un loup sa brebis 
pour la manger à son ayse. — Toutesfois, » 
dist Dagoucin^ « je ne sçaurois croyre qu'il 
luy portast amour, et aussy que, en un 
cueur si villain que le sien, ce vertueux 
dieu y eust sceu habiter. — Quoy que ce 
soit, > dist Oisille, f il en fiit bien pugny. 
Je prie à Dieu que de pareilles entreprinses 
puissent saillir telles pugnitions. Mais à 
qui donnerez-vous vostre voix ? — A vous, 
ma Dame, » dist Geburon : c vous ne faul- 
drez de nous en dire quelque bonne. — 
Puis que je suis en mon ranc, > dist Oisille, 
f je vous en racompteray une bonne, pour 
ce qu'elle est advenue de mon temps et que 
celluy-mesmes qui l'a veue me l'a comptée. 
Je suis seure que vous ne ignorez point 
que la fin de tous noz malheurs est la mort, 
mais, mettant fin à nostre malheur, elle se 
peut nommer notre félicité et seur repos. 
Le malheur doncques de Thomme, c'est dé- 
sirer la mort et ne la pouvoir avoir; parquoy 
la plus grande punicion que l'on puisse 
donner à un malfaiteur n'est pas la mort, 
mais c'est de donner un tourment conti- 

nuel et si grand, que il la face désirer, et 
si petit, qu'il ne la puisse avancer, ainsy 
que un mary bailla à sa femme comme 
vous oirez. » 




XXXII" NOUVELLE 



Bcmage, ajant coddq en qoclte patience el bumiliM 

piniience que son mary luy faisait faire pour ton 
inconliaence, gaingna ce point sur luy, qu'ou- 
bliant le passé, eut pitié de sa femme, la reprint 
avec aoy e( en eut depuis de fort beaulx enbna. 

B Roy Charles, huictiesme 
de ce nom, envoya en AUe- 
maigne un gentil homme, 
nommé Bernage, sieur de 
Sivray, près Amboise, le- 
quel, pour faire bonne diligence, n'épar- 
gnoit jour ne nuict pour advancer son 
chemyn, en sorte que, un soir bien tard, 
arriva en un chasteau d'un gentil homme 
où il demanda logis : ce que à grant 
peyne peut avoir. Toutesfois, quant le 
gentil homme entendyt qu'il estoit ser- 
viteur d'un tel Roy, s'en alla au devant 
de liiy, et le pria de ne se mal contenter 
de la rudesse de ses gens, car, à cause de 
quelques parens de sa femme qui luy 
vouloient mal, il estoit contrainct tenir 
ainsy la maison fermée. Aussi, le dict 
Bernage luy dist l'occasion de sa léga- 
tion : en quoy le gentil homme s'ofTryt 
de faire tout service à luy possible au 
Roy son maistre, et le mena dedans sa 
maison où il le logea et festoya honora- 
blement. 

Il estoit heure de soupper; le gentil 
homme le mena en une belle salle tendue 
de belle tapisserye. Et, ainsy que la 

viande fut apportée sur la table, veid 
sortir de derrière la tapisserye une femme, 
la plus belle qu'il estoit possible de 
regarder, mais elle avoit sa teste toute 
tondue, le demeurant du corps habillé 
de noir à TÂlemande. Après que le 
gentil homme eut lavé avecq le seigneur 
de Bernage, l'on porta l'eaue à ceste 
Dame, qui lava et s'alla seoir au bout de 
la table, sans parler à nulluy, ny nul à 
elle. Le seigneur de Bernage la regarda 
bien fort, et luy sembla une des plus 
belles Dames qu'il avoit jamais veues, 
sinon qu'elle avoit le visaige bien pasle 
et la contenance bien triste. Après 
qu'elle eut mengé un peu, elle demanda 
à boyre, ce que luy apporta un serviteur 
de léans dedans un esmerveillable vais- 
seau, car c'estoit la teste d'un mort, 
dont les oeilz estoient bouchez d'argent : 
et ainsy beut deux ou trois foys. La Da- 
moiselle, après qu'elle eut souppé et 
faict laver les mains, feit une révérence 
au seigneur de la maison et s'en retourna 
derrière la tapisserye, sans parler à per- 
sonne. Bernage fut tant esbahy de veoir 
chose si estrange, qu'il en devint tout 

triste et pensif. Le gentil homme, qui 
s'en apperceut, luy dit : « Je voy bien 
» que vous vous estonnez de ce que 
» avez veu en ceste table ; mais, veu 
» rhonnesteté que je treuve en vous, je 
» ne vous veulx celer que c'est, afin que 
» vous ne pensiez qu'il y ayt en moy 
» telle cruaulté sans grande occasion. 
» Ceste Dame que vous avez veu est ma 
» femme, laquelle j'ay plus aymée que 
» jamais homme pourroit aymer femme, 
» tant que, pour Tespouser, je Qubliay 
» toute craincte, en sorte que je l'amenay 
» icy dedans, maulgré ses parens. Elle 
» aussy, me monstroit tant de signes 
» d'amour, que j'eusse hazardé dix mille 
» vies pour la mettre céans à son ayse 
» et à la mienne ; où nous avons vescu 
un temps à tel repos et contentement, 
» que je me tenois le plus heureux 
» gentil homme de la Chrestienté. Mais, 
» en un voiage que je feis où mon hon- 
» neur me contraingnit d'aller, elle oublia 
» tant son honneur, sa conscience et 
» Tamour qu'elle avoit en moy, qu'elle 
» fut amoureuse d'un jeune gentilhomme 
» que j'avois nourry céans; dont, à mon 

» retour, je me cuida/ apercevoir. Si 
» est-ce que l'amour que je luy portois 
» estoit si grand, que je ne me pouvois 
desfier d'elle jusques à la fin que 
» l'expérience me creva les oeilz, et veiz 
» ce que je craingnois plus que la mort. 
» Parquoy l'amour que je luy portois 
9 fut convertie en fureur et désespoir, 
» en telle sorte que je la guettay de si 
» près, que, un jour, faingnant aller de- 
» hors, me cachay en la chambre où 
» maintenant elle demeure, où, bientost 
» après mon partement, elle se retira et 
» y feit venir ce jeune gentil homme, 
» lequel je veiz entrer avec la privaulté 
» qui n'appartenoyt que à moy avoir à 
» elle. Mais, quant je veiz qu'il vouloit 
» monter sur le lict auprès d'elle, je 
» saillys dehors et le prins entre ses bras, 
9 où je le tuay. Et, pour ce que le crime 
9 de ma femme me sembla si grand que 
» une mort n'estoit suffisante pour la 
» punir, je luy ordonnay une peyne 
» que je pense qu'elle a plus désagréable 
» que la mort : c'est de l'enfermer en 
» une chambre où elle se retiroit pour 
> prendre ses plus grands délices et en 

» la compagnie de celluy qu'elle aymoit 
» trop mieulz que moy; auquel lieu je 
» luy ay mis dans une armoyre tous les 
» oz de son amy, tenduz comme chose 
» prétieuse en un cabinet. Et, affin 
» qu'elle n'en oublye la mémoire, en 
9 beuvant et mangeant, luy fais servir à 
» table, au lieu de couppe, la teste de 
» ce meschant : et là, tout devant moy, 
» afin qu'elle voie vivant celluy qu^eUe 
» a faict son mortel ennemy par sa 
» faulte, et mort pour l'amour d'elle 
» celluy dont elle avoit préféré l'amitié 
à la mienne. Et ainsy elle voit à 
» disner et à soupper les deux choses 
» qui plus luy doibvent desplaire : l'en- 

• nemy vivant et l'amy mort, et tout, 
» par son péché. Au demorant, je la 
» traicte comme moy-mesmes, sinon 
» qu'elle va tondue, car Tarraiement 
» des cheveulx n'appartient à l'adultère, 
9 ny le voyle à l'impudicque. Parquoy 
» s'en va rasée, monstrant qu'elle a 
9 perdu l'honneur de la virginité et pu- 
» dicité. S'il vous plaist de prendre la 
» peyne de la veoir, je vous y mè- 

• neray. » 

Ce que feit voluntiers Bernage : les- 
qiielz descendirent à bas et trouvèrent 
qu'elle estoit en une très-belle cham- 
bre, assise toute seuUe devant un feu. Le 
gentil homme tira un rideau qui estoyt 
devant une grande armoyre, où il veid 
penduz tous les oz d'un homme mort. 
Bernage avoit grande envie de parler à 
la Dame, mais de paour du mary, il 
n'osa. Le gentil homme, qui s'en apper- 
ceut, luy dist : « S'il vous plaist luy 
dire quelque chose, vous verrez quelle 
» grâce et paroUe elle a. » Bernage luy 
dist à l'heure : « Ma Dame, vostre pa- 
» tience est ëgalle au torment. Je vous 
» tiens la plus malheureuse femme du 
' » monde. » La Dame, ayant la larme à 
l'œil, avecq une grâce tant humble qu'il 
n'estoit possible de plus, luy dist : — 
« Monsieur, je confesse ma faulte estre 
» si grande, que tous les maulx que le 
» seigneur de céans (lequel je ne suis 
» digne de nommer mon mary) me 
9 sçauroit faire, ne me sont riens au 
» prix du regret que j'ay de Tavoir 
A offensé. » En disant cela, se print fort 
k pleurer. Le gentil homme tira Ber* 

nage par le bras et remmena. Le len- 
demain au matin, s'en partyt pour aller 
faire la charge que le Roy luy avoit 
donnée. Toutesfois, disant adieu au 
gentil homme, ne se peut tenir de luy 
dire : « Monsieur, l'amour que je vous 
» porte et l'honneur et privaulté que 
» vous m'avez faicte en vostre maison, 
» me contraignent à vous dire qu'il me 
j». semble, veu la grande repentance de 
» vostre pauvre femme, que vous luy 
» debvez user de miséricorde; et aussy, 
» vous estes jeune, et n'ave^ nulz en- 
» fans; et seroit grand dommaige de 
» perdre une si belle maison que la 
» vostre, et que àeulx qui ne vous ayment 
» peut-estre point, en fussent héritiers. • 
Le gentil homme, qui avoit délibéré de ne 
parler jamais à sa femme, pensa longue- 
ment aux propos que luy tint le seigneur 
de Bernage ; et enfin congneut qu'il di- 
soit vérité, et luy promist que, si elle 
persévéroit en ceste humilité, il en au- 
roit quelquesfois pitié. Ainsy s'en alla 
Bernage faire sa charge. Et quand il fut 
retourné devant le Roy son maistre, luy 
feit tout au long le compte, que le Prince 

trouva tel comme il disoit; et, entre au- 
tres choses, ayant parlé de la beaulté de 
la Dame, envoya son peinctre, nommé 
Jehan de Paris, pour luy rapporter ceste 
Dame au vif. Ce qu'il feit après le consen- 
tement de son mary, lequel, après longue 
pénitence, pour le désir qu'il avoit 
d'avoir enfans et pour la pitié qu'il eut 
de sa femme qui en si grande humilité 
recepvoit ceste pénitence, il la reprint 
avecq soy, et en eut depuis beaucoup de 
beaulx enfens. 



c Mes DameSy si toutes celles à qui pareil 
cas est advenu beuvoient en telz vaisseaulx, 
i'aurois grand paour que beaucoup de coupes 
dorées seroient converties en testes de 
mortz. Dieu nous en veulle garder, car, si 
sa bonté ne nous retient, il n*y a aucun 
d'entre nous qui ne puisse faire pis; mais, 
ayant confiance en luy, il gardera celles qui 
confessent ne se pouvoir par elles-mesmes 
garder; et celles qui se confient en leurs 
forces sont en grand dangier d'estre tentées 
jusques à confesser leur infirmité. Et en ay 
veu plusieurs qui ont tresbuché en tel cas, 
dont l'honneur saulvoit celles que Ton esti- 
moit les moins vertueuses; et dist le vieil 

II 33. 

proverbe :Ctf que Dieu garde est bien gardé. 
•^ Je trouve, » dist Parlamente, t ceste 
pugnition autant raisonnable qu'il est pos- 
sible; car, tout ainsy que Poffence est 
pire que la mort, aussy est la pugnition 
pire que la mort. > Dist Ennasuitte : — c Je 
ne suis pas de vostre opinion, car j^aymeroys 
mieulx toute ma vie veoir les oz de tous 
mes serviteurs en mon cabinet, que de mou- 
rir pour eulx, veu qu'il n^ a mesfeict qui 
ne se puisse amender, mais, après la mort, 
n'y a point d'amendement. — Comment 
sçauriez-vous amender la honte î j dist 
Longarine, c car vous sçavez que, quelque 
chose que puisse faire une femme après un 
tel mesfaict, ne sçauroit réparer son hon- 
neur? •— Je vous prie, t dist Ennasuitte, 
f dictes-4noy si la Magdeleine n'a pas plus 
d'honneur entre les hommes maintenant,* 
que sa sœur qui estoyt vierge? — Je vous 
confesse, » dist Longarine, f qu'elle est 
louée entre nous de la grande amour qu'elle 
a portée à Jésus Christ, et de sa grande pé- 
nitence, mais si luy demeure le nom de 
Pécheresse. -^ Je ne me soulcie, > dist En- 
nasuitte, € quel nom les hommes me don- 
nent : mais que Dieu me pardonne et mon 
mary aussy, il n'y a rien pourquoy îe voul- 
sisse mourir. ^ Si ceste Demoiselle Aymoit 
son mary comme elle debvoit, f dist Dagou^ 



XXXII — LA VENGEANCE DU UARY 259 

cin, € je m'esbahys comme elle ne mouroh 
de deuil, en regardant les oz de celluy à 
qui, par son péché, elle arcHt donné la 
mort. — Comment, Dagoucin, » dist Simon* 
tault, c estes-vous encores à sçavoir que let 
femmes n'ont amour ny regret ? — Je suis 
encores à le sçavoir, » dist Dagoucin, c car 
je n'ay jamais osé tenter leur amour, de 
paour d'en trouver moins que j'en désire* 

— Vous vivez donc de fsy et d'espérance, » 
dist Nomerfide, c comme le pluvier du vent? 
vous estes bien aisé à nourrir! — Je me 
contente, » dist-il, c de l'amour que je sens 
en moy et de l'espoir qu'il y a au cueur 
des Dames; mais, si je le sçavois, comme je 
l'espère, j'aurois si extrême contentement, 
que je ne le sçaurois porter sans mourir^ — 
Gardez-vous bien de la peste, > dist Gebu- 
ron, c car, de ceste maladie-là, je vous en 
asseure. Mais je vouidrois sçavoir à qui 
ma Dame Oisille donnera sa voix? — Je la 
donne, > dit-elle, c à Simontault, lequel 
je sçay bien qu'il n'espargnera personne. 

— Autant vault, > dit-il, € que vous mettiez 
à sus que je suis un peu mesdisant. Si ne 
lairrai-je à vous monstrer que ceulx que 
l'on disoit mesdisants ont dict vérité. Je croy, 
mes Dames, que vous n'estes pas si sottes 
que de croire en toutes les Nouvelles que 
Ton vous vient compter, quelque apparence 

qu'elles puissent avoir de saincteté, si la 
preuve n'y est si grande qu'elle ne puisse 
estre remise en double. Aussy, sous telles 
espèces de miracles, y a souvent des abuz ; 
et, pour ce, j'ay eu envie de vous racompter 
un miracle, qui ne sera moins à la louange 
d'un prince fidelle, que au déshonneur du 
meschant ministre d'église. » 

L'hypocrisie d'un Curé^ qai sous le manteau de 
saincteté avoit engrossée sa sœur, fut descouverte 
par la sagesse du Comte d'Angoulesme, par le 
commandement du quel la justice en feit pu- 
gnition. 




E Comte Charles d'Angou- 
lesme, père du Roy Fran- 
çois, prince fidelle et crain- 
gnant Dieu,estoità Coignac, 
que Ton luy racompta que, 
en un villaige près de là nommé Cherves, 
y avoit une fille vierge vivant si austère- 
ment que c'estoit chose admirable, la^ 
quelle toutesfois estoit trouvée grosse. 
Ce que elle ne dissimuloit point et 
asseuroit tout le peuple que jamais elle 
n'avoit congneu homme et qu'elle ne 
sçavoit comme le cas luy estoit advenu, 



:i62 l'kEPTAK^ON — IV* JOURTCéS 

sinon que ce fust œuvre du Sainct Espe^ 
rit ; ce que le peuple croyoit facillement, 
et la tenoient et réputoient entre eulx 
comme pour une seconde vierge Marie : 
car chascun congnoissoit que dès son 
enfance elle estoit si sage, que jamais 
n'eut en elle un seul signe de mondanité. 
Elle jeusnoit non seuUement les jeusnes^ 
commandes de TEglise, mais plusieurs 
foys la sepmaine à sa dévotion. Et tant 
que Ton disoit quelque service en l'église, 
elle n'en bougeoit ; parquoy sa vie estoit 
si estimée de tout le commun, que cha- 
cun par miracle la venoit veoir ; et estoit 
bien heureux qui luy pouvoit toucher 
la robbe. Le Curé de la paroisse istoit 
son frère, homme d'aage et de bien 
austère vie , aymé et estimé de ses par- 
roissiens et tenu pour un sainct homme : 
lequel tenoit de si rigoureux propos à sa 
dicte sœur, qu'il la feit enfermer en une 
maison : dont tout le peuple estoit mal 
content ; et en fut le bruict si grand, que, 
comme je vous ay dict, les nouvelles en 
vindrent à Toreille du Comte. Lequel, 
voyant Tabus où tout le peuple estoit, 
désirant les en oster, envoya un maistre 

des requestes et un aulmosnier, deux fort 
gens de bien, pour en sçavoir la vérité. 
Lesquelz allèrent sur le lieu et se infor- 
mèrent du cas le plus dilligemment 
qu'ilz peurent, s'adressans au Curé qui 
estoit tant ennuyé de cest affaire, qu'il 
les pria d'assister à la vérification, la- 
quelle il espéroit faire le lendemain. 

Ledict curé, dès le matin, chanta la 
messe où sa sœur assista, tousjours à 
genoulx, bien fort grosse. Et, à la fin de 
la messe, le Curé print le Corpus Dominiy 
et, en la présence de toute l'assistance, 
dist à sa sœur : a Malheureuse, que tu 
» es, voicy Celluy qui a souffert mort et 
» passion pourtoy; devant lequel je te 
» demande si tu es vierge, comme tu 
» m^as tousjours asseuré ? » Laquelle 
hardiment luy respondit que ouy. — « Et 
» comment doiicques est-il possible que 
» tu sois grosse et demeurée vierge? » 
Elle respondit : — « Je n'en puis rendre 
9 autre raison, sinon que ce soit la grâce 
» du Sainct Esperit, qui faict en mpy ce 
» qu'il lui plaist ; mais si, ne puis-je nier 
» la graee que Dieu m'a faîcte, de me 
» conserver vierge ; et n'euz jamais 

» volume d'estre œaryée. » A l'heure 
son frère luy dist : — « Je te bailleray 
» le corpâ précieux de Jésus Christ, 
» lequel tu prendras à ta damnation, s'il 
» est autrement que tu me le dis, dont 
» Messieurs qui sont îcy présens de par 
» Monseigneur le Comte seront tes- 
» moings. » La fille, aagée de près de 
trente ans, jura par tel serment : — « Je 
v prendz le corps de Nostre Seigneur, 
» ici présent devant vous, à ma dam- 
» nation, devant vous, Messieurs, et 
» vous, mon frère, si jamais homme 
» m'atoucha non plus que vous. » Et, 
en ce disant, receut le corps de Nostre 
Seigneur. Le maistre des requestes et 
aulmosnier du Comte, ayans veu cela, 
s'en allèrent tous confiiz, croyans que 
avecq tel serment mensonge ne sçauroit 
avoir lieu. Et en feirent le rapport au 
Comte, le voulant persuader à croire ce 
qu'ilz croyoient. Mais luy, qui estoit sage, 
après y avoir bien pensé, leur fit dere- 
chef dire les paroUes du jurement, les- 
quelles ayant bien pensées : — « Elle 
» vous a dict vérité, et si vous a trompés, 
9 car elle a dict que jamais homme ne 

» luy toucha, non plus que son frère ; et 
» je pense, pour vérité, que son frère 
» luy a faict cest enfant, et veult couvrir 
» sa meschanceté soubz une si grande 
» dissimulation. Mais nous, qui croyons 
» un Jésus Christ venu, n'en debvons 
» plus attendre d'autre. Parquoy allez- 
» vous-en et mettez le Curé en prison. 
9 Je suis seur qu^il confessera la vérité. » 
Ce qui fut faict selon son commande- 
ment, non sans grandes remontrances 
pour le scandalle qu'ilz faisoient à cest 
homme de bien. Et si tost que le Curé 
fut prins, il confessa sa meschanceté, et 
comme il avoit conseillé à /sa sœur de 
tenir les propos qu'elle tenoit, pour cou- 
vrir la vie qu'ilz avoient menée ensemble, 
non seullement d'une excuse légière, mais 
d'unfaulx donné à entendre, par lequel ilz 
demoroient honorez de tout le monde. 
Et dist, quant on luy meit au devant 
qu'il avoit esté si meschant de prendre le 
corps de Nostre Seigneur pour la faire 
jurer dessus, qu'il n'estoit pas si hardy, 
et qu'il avoit prins un pain non sacré, ny 
bénist. Le rapport en fut faict au Comte 
d'Ângoulesme, lequel commanda à la 

II 33 

justice de iûre ce qu'il appartenoit. L'oa 
attendit que sa sœur fîist accouchée; et, 
après avoir faict un beau filz, furent 
bruslez le frère et la sœur ensemble, 
dont tout le peuple eut un merveilleux 
esbahissement, ayant veu soubz si sainct 
manteau un monstre si horrible, et soubz 
une vie tant louable et saincte régner 
un si détestable vice« 

c Yoyik, mes Dames, comme la £oy du 
bon Comte ne fut vaincue par signes ne mi- 
racles extérieurs , sçachant très-bien que 
nous n'avons que un Saulveur, lequel, en 
disant : Consummatum est, a monstre qu'il 
ne laissoit point de lieu à un aultre succès* 
aeur pour hM nostre salut. — Je vous pro« 
metz », dist Oisille, c que voyià une grande 
hardiesse pour une extrême hypocrisie, de 
couvrir du manteau de Dieu et des vrais 
Ghrestiens, un péché si énorme. — Tay 
ouy dire, » dist Hircan, c que ceulx qui 
soubz couleur d'une commission de Roy 
font cruaultez et tirannies, sont puniz dou- 
blement pour ce quHlz couvrent leur iniu- 
stice de la justice Roiale : aussi, voyez-vous 
que les hypocrites, combien qu'ils prospè* 
rent quelque temps soubz le manteau de 
Dieu et de saincteté, si est-ce que, quand le 

Seigneur Dieu liève soa manteau, il les des» 
couvre et les met tous nudz. Et à Pheure, 
leur nudité, ordure et villenye, est d'autant 
trouvée plus layde, que la couverture est 
dicte honnorable. — Il n'est rien plus plai- 
sant, 1 dist Nomerfide, c que de parler 
naifVement ainsy que le cueur le pense. — 
Cest pour engresser, » respondit Lon* 
garine, c et je croy que vous donnez vostre 
opinion selon vostre condition. — Je vous 
diray, i dist Nomerfide, c je voy que les folz, 
si on ne les tue, vivent plus longuement 
que les sages, et n^ entendz que une raison, 
c'est qu'ilz ne dissimuUent point leurs pas- 
sions. S'ilz sont courroucez, Hz frappent; 
s'ils sont joieuz, ilz rient; et ceulx qui 
cuydent estre saiges dissimuUent tant leurs 
imperfections, qu'ilz en ont tous les cueurs 
empoisonnez. — Et je pense, t dist Gebu- 
ron, c que vous dictes vérité et que l'hypo* 
crisie, soit envers Dieu, ou envers les 
hommes ou la Nature, est cause de tous les 
maulx que nous avons. — Ce seroit belle 
chose, 1 dist Farlamente, c que nostre 
cueur fust si remply, par foy, de Celluy qui 
est toute vertu et toute joye, que nous le 
puissions librement monstrer à chascun. — 
Ce sera à l'heure », dist Hircan, c qu'il n'y 
aura plus de chair sur nos oz. — Si est-ce, » 
dist Oisille, c que l'esperit de Dieu, qui est 

plus fort que la mort, peut mortiffier nostre 
cueuif, sans mutation ne ruyne de corps. — 
Ma Dame, i dist Saffredent, c vous parlez 
d*un don de Dieu, qui n'est encores com- 
mun aux homijaes. — Il est commun, » dist 
Oisille, c à ceulx qui ont la foy, mais, pour 
ce que ceste matière ne se laisseroit enten- 
dre à ceulx ()ui sont charnelz, sçachons à 
qui Simontault donne sa voix. — Je la 
donne, i dist Simontault, c à Nomerfide; 
car, puis qu'elle a le cueur joieulx, sa pa- 
rolle ne sera point triste. -^ Et vrayement, » 
dist Nomerfide, c puisque vous avez envie 
de rire, je vous en voys prester l'occasion, 
et, pour vous monstrer combien la paour 
et l'ignorance nuyst, et que faulte d'enten- 
dre un propos est souvent cause de beau- 
coup de mal, je vous diray ce qui advint 
à deux Cordeliers de Nyort, lesquelz, pour 
mal entendre le langaige d'un boucher, 
cuydèrent mourir. » 

Deux Cordeliers, escoutans le secret où Ton ne les 
avoit appelez, pour avoir mal entendu le langage 
d*un boucher meirent leur vie en danger. 




L y a ua villaige entre 
N yx>rt et Fors, nommé Qrip, 
lequel est au seigneur de 
Fors< Un jour advint que 
deux Cordeliers, venans de 
Nyort, arrivèrent bien tard en ce lieu 
de Grip et logèrent en la maison d'un 
boucher. Et, pour ce que entre leur cham- 
bre et celle de Thoste n'y avoit que 
des aiz bien mal joincts, leur print 
envie d'escouter ce que le mary disoit à 
sa femme estans dedans le lict; et vin^ 
drent mettre leurs oreilles tout droict 
au chevet du lict du mary, lequel, ne 
se doubtant de ses hostes, parloit à sa 

femme privément de son mesnaige, eu 
luy disant : « M'amye, il me fault de- 
» main lever matin pour aller veoir noz 
» Cordeliers, car il y en a un bien gras, 
» lequel il nous fault tuer; nous le sal- 
» lerons incontinent et en ferons bien 
1^ nostre proffict. » Et combien qu'il 
entendoit de ses pourceaux, lesquelz il 
appelloit cordeliers, si est-ce que les 
deux pauvres frères, qui oyoient ceste 
conjuration, se tindrent tout asseurez 
que c'estoit pour eulx, et, en grande 
paour et craincte, attendoient Taube du 
jour. Il y en avoit un d'eulx fort gras et 
l'autre assez maigre. Le gras se vouloit 
confesser à son compaignon, disant que 
un boucher, ayant perdu Tamour et 
craincte de Dieu, ne feroit non plus de 
cas de l'assommer, que un beuf ou autre 
beste. Et, veu qullz estoient enfermez en 
leur chambre, de laquelle ilz ne pou- 
voient sortir sans passer par celle de 
rhoste, ilz se debvoient tenir bien seurs 
de leur mort, et recommander leurs 
âmes à Dieu. Mais le jeune, qui n'estoit 
pas si vaincu de paour que son compai- 
gnon, luy dist que^ puis que la porte leur 

estoit fermée, fàlloit essayer à passer par 
la fenestre, et que aussy bien ilz ne 
sçauroient avoir pis que la mort. A 
quoy le gras s'accorda. Le jeune ouvrit 
la fenestre, et, voyant qu'elle n'estoit 
ti^op haulte de terre, saulta lëgièrement 
en bas et s'enfuyst le plus tost et le plus 
loing qu'il peut, sans attendre son com- 
paignon, lequel essaya le dangier. Mais 
la pesanteur le contraingnit de demeurer 
en bas; car, au lieu de saulter, il tumba 
si lourdement, qu'il se blessa fort en une 
jambe. 

Et, quand il se veid abandonné de son 
compaignoh et qu'il ne le pouvolt suyvre, 
regarda à l'entour de luy où il se pour* 
roit cacher, et ne veit rien que un tect à 
pourceaulx où il se traîna le mieulx 
qu'il peut. Et, ouvrant la porte pour se 
cacher dedans, en eschappa deux grands 
pourceaulx, en la place desquels se metst 
le pauvre Cordelier et ferma le petit huys 
sur luy, espérant, quant il orroit le 
bruict des gens passans, qu'il appelleroit 
et trouveroit secours. Mais si tost que 
le matin fut venu, le boucher appresta 
ses grands cousteaulx et dist à sa femme 

qu'elle luy tinst compaignie pour aller 
tuer soa pourceau gras. Et quand il ar- 
riva au tect auquel le Cordelier s'estoit 
cachéi commencea à cryer bien hault, 
en ouvrant la petite porte : « Saillez dé- 
ni hors, maistre Cordelier, saillez dehors, 
» car au^urd'huy j'auray de vos bou- 
» dins ! » Le pauvre Cordelier, ne se 
pouvant soustenir sur sa jambe, saillyt 
à quatre piedz hors du tect, criant tant 
qu'il pQUvoit miséricorde. Et si le pau- 
vre frère eust grand paour, le boucher et 
sa femme n'en eurent pas moins, car ik 
pensoient que Sainct François fust cour^ 
roucé contre euix de ce qu'ilz nom- 
moient une beste Cordelier, et se mei- 
rent à genoulx devant le pauvre frère, 
demandans pardon à Sainct François et 
à sa religion : en sorte que le Cordelier 
cryoit d'un costé miséricorde au bou- 
cher, et le boucher à luy d'aultre, tant 
que les uns et les aultres furent un quart 
d'heure sans se pouvoir asseurer. A la 
fin le beau père, congnoissant que le 
boucher ne lui vouloit point de mal) lui 
compta la cause pourquoy il s'estoit 
caché en ce tect, dont leur paour tourna 

incontinent en ris, sinon que le pauvre 
Cordeller, qui avoit mal en la jambe, ne 
se pouvoit resjouyr. Mais le boucher le 
mena en sa maison où il le feit très-bien 
panser. Son compaignon, qui Tavoit 
laissé au besoing, courut toute la nuict 
tant que au matin il vint en la maison 
du seigneur de Fors, où il se plaingnit 
de ce boucher, lequel il soupsonnoit 
d'avoir tué son compagnon, veu qu'il 
n'estoit point venu après luy. Ledict 
seigneur de Fors envoia incontinent au 
lieu de Grip, pour en sçavoir la vérité, 
laquelle sceue ne se trouva point matière 
de pleurer, mais ne faillyt à le racompter 
à sa maistresse, ma Dame la Duchesse 
d'Angoulesme, mère du Roy Françoys, 
premier de ce nom. 



c Voylà, mes Dames, comment il ne faut 
pas bien escouter le secret là où on n'est 
point appelé, et entendre mal les paroUes 
d'aultruy. — Ne sçavois-je pas bien, i dist 
Simontault, c que Nomerfide ne nous feroit 
point pleurer, mais bien fort rire? en quoy 
il me semble que chaacun de nous s'est bien 
acquitté. — Et qu'est<e à dire, i dist Oi« 

sillei f que nous sommes ptus enclins à rire 
d'une follye, que d'une chose sagement 
faicte? •— Pour ce, > dist Hircan, c qu'elle 
nous est plus agréable, d'autant qu'elle est 
plus semblable à nostre nature, qui de soy 
n^est jamais sage; et chascun prent plaisir à 
son semblable : les folz aux follyes, et les 
sages à la prudence. Je croy, » dist-il, c quMi 
n'y a ne sages ne folz, qui se sceussent gar- 
der de rire de ceste histoire. — U y en a, b 
dist Geburon, c qui ont le cueurtant adonné 
à l'amour de sapience, que, pour choses que 
sceussent ouyr, on ne les sçauroit faire rire, 
car ilz ont une joye en leurs cueurs et un 
contentement si modéré que nul accident 
ne les peut muer. — Où sont ceux-là? • dist 
Hircan. — c Les philosophes du temps passé, i 
respondit Geburon, c dont la tristesse et la 
joye n*est quasi point sentie; au moins, n'en 
monstroient-ilz nul semblant, tant ilz esti- 
moient grand vertu se vaincre eulx-mesmes 
et leur passion. Et je trouve aussi bon, 
comme ilz font, de vaincre une passion vi- 
cieuse; mais d'une passion naturelle qui 
ne tend à nul mal, ceste victoire-là me seni« 
ble inutile. — Si est*ce, i dist Geburon, 
c que les anciens estimoient ceste vertu 
grande. ^^ Il n'est pas dict aussy, » re- 
spondit Saffredent, t qu'ilz fussent tous 
sages, mais y en avoit plus d'apparence de 

sens et de vertu, qu'il n'y avoit d'efFect. — 
Toutesfois, vous verrez qu'ilz reprennent 
toutes choses mauvaises, > dist Geburon, 
c et inesmes Diogenes marche sur le lict de 
Platon qui estoit trop curieux à son gré, 
pour monstrer qu'il desprisoit et vouloit 
mettre soubz le pied la vaine gloire et con* 
voytise de Platon, en disant : Je conçu Ique 
et desprise l'orgueil de Platon. — Mais vous 
ne dictes pas tout, » dist SafFredent, c car 
Platon luy respondit que destoit par un 
aultre orgueil. — A dire la vérité, i dist 
Parlamente, c il est impossible que la vi- 
ctoire de nous^mesmes se face par nous- 
mesmes, sans un merveilleux orgueil qui 
est le vice que chacun doibt le plus crain- 
dre, car il s'engendre de la mort et ruyne 
de toutes les aultres vertuz. — Ne vous 
ay-je pas leu au matin, » dist Oisille, c que 
ceulx qui ont cuydé estre plus sages que les 
aultres hommes, et qui. par une lumière 
de raison sont venuz jusques à congnoistre 
un Dieu créateur de toutes choses, toutes- 
fois, pour s'attribuer ceste gloire et non 
à Celluy dont elle venoit, estimans par 
leur labeur avoir gaingné ce sçavoir, ont 
esté faictz non seullement plus ignorans et 
desraisonnables que les aultres hommes, 
mais que les bestes brutes ? Car, ayans erré 
en leurs esperitz, s'attribuans ce que à Dieu 

seul appartient, ont monstre leurs erreurs 
par le désordre de leurs corps, oublians et 
pervertissans Tordre de leur sexe, comme 
Sainct Pol aujourd'huy nous monstre en 
l'épistre qu'il escripvoit aux Romains. — Il 
n'y a nul de nous », dist Parlamente, c qui, 
par ceste épistre, ne confesse que tous les 
péchez extérieurs ne sont que les fruictz de 
l'infélicité intérieure, laquelle plus est cou- 
verte de vertu et de miracles, plus est dan- 
gereuse à arracher. — Entre nous hommes, » 
dist Hircan, c sommes plus près de nostre 
salut que vous autres, car, ne dissimulans 
point noz fruictz, congnoissons facillement 
nostre racine; mais, vous qui ne les osez 
mettre dehors et qui faictes tant de belles 
œuvres apparentes, à grand peyne congnois- 
trez-vous ceste 'racine d'orgueil, qui croist 
soubs si belle couverture. — Je vous con- 
fesse, I dist Longarine, c que si la parolle 
de Dieu ne nous monstre, par la foy, la 
lèpre d'infidélité cachée en nostre cueur. 
Dieu nous faict grand grâce quand nous 
tresbuchons en quelque offense visible, par 
laquelle nostre peste couverte se puisse 
clairement veoir. Et bien heureux sont 
ceulx que la foy a tant humiliiez, qu'ils 
n'ont point besoing d'expérimenter leur 
nature pécheresse, par les effectz du dehors! 
— Mais regardons, » dist Simontault, c de là 

OÙ nous sommes venuz : en partant d'une 
très-grande foUye, nous sommes tombez 
en la philosophie et théologie. Laissons ces 
disputes à ceulx qui sçavent mieulx resver 
que nous, et sçachons de Nomerâde à qui 
elle donne sa voix ? — Je la donne 9, dist- 
elle, c à Hircan, mais je luy recommande 
l'honneur des Dames. — Vous ne le pouvez 
dire en meilleur endroict, > dist Hircan, c car 
l'histoire que j'ay apprestée est toute telle 
qu'il la fault pour vous obéir ; si est-ce que, 
par cela, je vous aprendray à confesser 
que la nature des femmes et des hommes 
est de soy encline à tout vice, si elle n'est 
préservée de Celluy à qui l'honneur de toute 
victoire doibt estre rendu; et, pour vous 
abbatre l'audace que vous prenez, quand 
on en dit à vostre honneur, je vous en diray 
une aultre, une très-véritable, i 

«'Mloil cHorcte d'entrer ea la bonne grâce d^U 
Cordelier, fut tellement vtincue pu la prudence 
de son mary, que, sans lui dâcUrer qu'il entendist 
rien de son alhire, lui feil marlellement hajr ce 
que plus elle avoil Ijntf, et l'addonna entitre- 
ment i mu mar;. 



la ville de Pampelune, 
^ avoit une Dame esiimée, 
belle et vertueuse, et la 
plus chaste et dévote qui 
fiist au pays. Elle aymoit 
son mary et luy obéissoit si bien, que 
entièrement il se conâoit en elle. Geste 
Dame fréquencoit incessamment le ser- 
vice divin et les sermons, et persuadoit 
son mary et ses enfans à y demeurer 
comme elle. Laquelle, estant en l'aage 

de trente ans, que les femmes ont accou- 
stumé de quitter le nom de belles pour 
estre nommées sages, en un premier 
jour de caresme alla à Téglise prendre 
la mémoire de la mort, où elle trouva le 
sermon que commençoit un Cordelier, 
tenu de tout le peuple un sainct homme, 
pour sa très-grande austérité et bonté de 
vie, qui le rendoit maigre et pasle, mais 
non tant, qu'il ne fust un des beaulx 
hommes du monde. La Dame escouta 
dévotement son sermon, ayant les œilz 
fermes à regarder ceste vénérable per- 
sonne, et Toreille et Tesprit prestz à 
l'escouter. Parquoy la doalceur de ses 
parolles pénétra les oreOles de ladicte 
Dame jusques au cueur, et la beaulté et 
grâce de son visage passa par les œilz et 
blessa si fort l'esperit de la Dame, qu'elle 
fut comme une personne ravie. Après le 
sermon, regarda soigneusement où le 
prescheur diroit la messe; et là assista 
et print les cendres- de sa main, qui estoit 
aussi belle et blanche que Dame la sçau- 
roit avoir. Ce que regarda plus la dé- 
vote, que la cendre qu'il luy bailloit. 
Croyant asseurément que un tel amour 

spirituel et quelques plaisirs qu'elle en 
sentoit n'eussent sceu blesser sa con- 
science, elle ne failloit point tous les 
jours d'aller au sermon et d'y mener son 
mary; et l'un et l'autre donnoient tant 
de louange au prescheur, que en tables 
et ailleurs ilz ne tenoient aultres propos. 
Ainsy ce feu, soubz tiltre de spirituel, 
fut si charnel, que le cueur qui en fut si 
embrasé brusla tout le corps de ceste 
pauvre Dame ; et tout ainsy qu'elle estoit 
tardive à sentir ceste flamme, ainsy elle 
fut prompte à enflamber, et sentyt plus 
tost le contentement de sa passion qu'elle 
ne congneut estre passionnée ; et, comme 
toute surprinse de son ennemy Amour, 
ne résista plus à nul de ses commande- 
mens. Mais le plus fort estoit que le 
médecin de ses doulleurs estoit ignorant 
de son mal. Parquoy, ayant mis dehors 
toute la craincte qu'elle debvoit avoir de 
monstrer sa follye devant un si saige 
homme, son vice et sa meschanceté à un 
si vertueux et homme de bien, se meit à 
luy escripre l'amour qu'elle luy portoit 
le plus doulcement qu'elle peut pour le 
commencement; et bailla ses lettres à 

un petit paige, lui disant ce qu'il y avoit 
à faire, et que surtout il se gardast. que 
son mary ne le veist aller aux Cordeliers. 
Le paige, cherchant son plus direct che- 
myn, passa par la rue où son maistre 
estoit assis en une boutique. Le gentil 
homme, le voyant passer, s'advancea pour 
regarder où il alloit; et, quand le paige 
Tapperceut, tout estonné se cacha dans 
une maison. Le maistre, votant ceste 
contenance, le suivyt, et, en le pre- 
nant par le bras, luy demanda où il 
alloit. Et, voiant ses excuses sans propos, 
et son visage efifrayé, le menassa de le 
bien battre, s'il ne luy disoit où il alloit. 
Le pauvre paige luy dist : — a Hélas, 
» Monsieur, si je le vous dis, ma Dame 
» me tuera. » Le gentil homme, doub- 
lant que sa femme feist un marché sans 
luy, asseura le paige qu'il n'auroit nul 
mal s'il luy disoit vérité, et qu'il luy fe- 
roit tout plain de bien; aussy, que s'il 
mentoit, il le mettroit en prison pour 
jamais. Le petit paige, pour avoir du 
bien et pour éviter le mal, luy compta 
tout le faict et luy monstra les lettres 
que sa maistrçsse escripvoit au presçheur : 

II 34. 

dont le mary fut autant esmervcillé çt 
œarry, comme il avoit esté tout asseuré, 
toute sa vie, de la loyaulté de sa femme, 
où jamais n'avoit congneu faulte. Mais 
luy, qui estoit sage, dissimula sa collère : 
et, pour congnoistre du tout l'intention 
de sa femme, va faire une response, 
comme si le prescheur la mercioit de sa 
bonne volunté, luy déclarant qu'il n'en 
avoit moins de son costé. Le paige, ayant 
yixré à son maistre de mener sagement 
cest affaire, alla porter à sa maistresse la 
lettre contrefaicte : qui en eut telle 
joye que son mary s'apperceut bien 
qu'elle avoit changé son visage, car, en 
lieu d'enmagrir pour le jeusne du 
karesme, elle estoit plus belle et plus 
fresche que à karesme prenant. 

Desjà estoit la my karesme, que 
la Dame ne laissa, ne pour Passion, 
ne pour Sepmaine saincte, sa manière 
accoustumée de mander par lettres au 
prescheur sa furieuse fantaisie. Et luy 
sembloit, quand le prescheur toumoit 
les œilz du costé où elle estoit, ou qu'U 
parloit de Tamour de Dieu, que tout 
estoit pour Tamour d'elle; et, tant que 

ses œilz pouvoîent monstrer ce qu'elle 
pensoit, elle ne les espargnoit pas. Le 
mary ne failloit point à luy faire pareille 
response. Après Pasques, il luy rescrip- 
vit, au nom du prescheur, qui la prioit 
luy enseigner le moyen qu41 la peust 
veoir secrettement. Elle, à qui l'heure 
tardoit, conseilla à son mary d'aller vi- 
siter quelques terres qu'ilz avoient de- 
hors; ce qu'il luy promist^ et demeura 
caché en la maison d'un sien amy. La 
Dame ne faillyt point d'escripre au 
prescheur, qu'il estoit heure de la venir 
veoir, parce que son mary estoit dehors. 
Le gentil homme, voulant expérimenter 
jusques au bout le cueur de sa femme, 
s'en alla au prescheur, le priant pour 
Tamour de Dieu luy vouloir prester son 
habit. Le prescheur, qui estoit homme 
de bien, luy dist que leur reigle le dé- 
fendoit, et que pour rien ne le presteroit 
pour servir en masques. Le gentil homme 
l'asseura qu'il n'en vouloit point abuser 
et que c'estoit pour chose nécessaire à 
son bien et salut. Le Cordelier, qui le 
congnoissoit homme de bien et dévot, 
luy presta; et, avecq cest habit qui cou- 

vroit tout le visaige, en sorte que l'on 
ne pouvoit veoir les œilz, print le gentil 
homme une fausse barbe et un faulx nez 
semblables à ceulx du prescheur; aussy, 
avecq du liège en ses souliers, se feit de 
la propre grandeur du prescheur. Ainsy 
habillé, s'en vint au soir en la chambre 
de sa femme qui l'attendoit en grand 
dévotion. La pauvre sotte n'attendit pas 
quUl vinst à elle, mais, comme femme 
hors du sens, le courut embrasser. Luy, 
qui tenoit le visage baissé, de paour 
d'estre congneu, commencea à faire le 
signe de la croix, £eiisant semblant de 
la fuyr, en disant tousjours, sans 
aultre propos : « Tentation! tentation! » 
La Dame luy dist : « Hélas! mon 
» père, vous avez raison ; car il n'en est 
» point de plus forte que celle qui vient 
» d'amour, à laquelle vous m'avez promis 
» donner remède, vous priant, mainte- 
» nant que nous en avons le temps et 
» loisir, avoir pitié de moy. w Et en ce 
disant, s'esforceoit de Tembrasser, lequel, 
fuyant par tous les costez de la chambre 
avecq grands signes de croix, cryoit 
tousjours : a Tentation 1 tentation 1 » Mais, 

quand il veit qu'elle le cherchoit de trop 
près, print un gros baston qu'il avoit 
soubz son manteau et la battit si bien, 
qu'il luy feit passer sa tentation, sans 
estre congneu d'elle. S'en alla inconti- 
nent rendre les habita au prescheur, 
l'asseurant qu'ilz luy avoient porté 
bonheur. 

Le lendemain, faisant semblant de re- 
venir de loing, retourna en sa maison 
où il trouva sa femme au lict ; et, comme 
ignorant sa maladie, luy demanda la. 
cause dé son mal, qui luy respondit que 
c^estoit un caterre, et^ qu'elle ne se pou- 
yoit aider de bras ne 4e jambes. Le 
mary, qui avoit belle envie de rire, feit 
semblant d'en estre biep marry ; et, pour 
la resjouir, luy dist, sur le soir, qu'il 
avoit convié à soupper le sainct homme 
prédicateur. Mais elle luy dist soubdain : 
— « Jamais ne vous advienne, mon 
» amy, de convier telles gens, car ilz 
9 portent malheur en toutes les maisons 
» où il2 vont. — Comment? m'amye, » 
dist le mary, « vous m'avez tant loué 
» cestuy-cy 1 Je pense, quant à moy, s'il 
» y a un sainct homme au monde, que 

» c'est luy, » La Dame luy respondit : — 
c llz sont bons en l'église et en la pré- 
» dkation, mais aux maisons sont Ante- 
» christ. Je vous prie, mon amy, que 
9 je ne le voye point, car ce seroit 
» assez, avec le mal que j'ay, pour me 
9 faire mourir. » Le mary luy dist : — 
c Puisque vous ne le voulez veoir, vous 
» ne le verrez point, mais si luy don- . 
» neray-je à soupper céans. — Faictes, > 
dist-elle, c ce qu'il vous plaira, mais que 
» je ne le voye point, car je hay telles 
» gens comme diables. > Le mary, après 
avoir baillé à soupper au beau père, luy 
dist : « Mon père, je vous estime tant 
» aymé de Dieu, qu'il ne vous refusera 
» aucune requeste; parquoy je vous sup- 
9 plie avoir pitié de ma pauvre femme, 
» laquelle depuis huict jours en çà est 
» possédée du malin esperit, de sorte 
» qu'elle veult mordre et esgratiner 
» tout le monde. Il n'y a croix ne eaue 
» benoiste, dont elle face cas. J'ay ceste 
» foy, que, si vous mettez la main sur 
» elle, que le diable s'en ira, dont je 
» vous prie autant que je puis. » Le beau 
père dist : «^ « Mon fils, toute chose est 

» possible au croyant. Croiez-vons pas 
» fermement que la bonté de Dieu ne 
» refuse nul qui en foy luy demande 
» grâce ? — Je le croy, mon père, » dist 
le gentil homme. — « Asseurez-vous 
aussy, mon filz, » dist le Cordelier, 
a qu'il peut ce qu'il veut et qu'il n'est 
9 moins puissant que bon. Allons , fortz 
» en foy, pour résister à ce lyon rugis- 
» sant,- et luy arracher la proye qui est 
9 acquise à Dieu par le sang de son filz 
o Jésus Christ. » Ainsy le gentil homme 
mena cest homme de bien, oii estoit sa 
femme couchée sur un petit lict ; qui fut 
si estonnée de le veoir, pensant que ce 
fîist celluy qui l'avoit battue, qu'elle entra 
en merveilleuse collère, mais, .pour la 
présence de son mary, baissa les œilz 
et devint muette. Le mary dist au sainct 
homme : <r Tant que je suis devant elle, 
le diable ne la tormente guères ; mais, 
» si tost que je m'en iray, vous luy get- 
» terez de l'eau benoiste, vous verrez à 
» l'heure le malin esperit faire son of- 
» fice. 9 Le mary le laissa tout seul 
avecq sa femme et dempra à la porte, 
pour veoir leur contenance. Quand elle 

ne veid plus personne que le beau 
père, elle commencea à cryer comme 
femme hors du sens, en l'appelant me- 
schant, villaîn, meurtrier, trompeur. Le 
beau père, pensant pour vray qu'elle fust 
possédée d'un malin esperit, luy vou- 
loit prendre la teste pour dire dessus 
les oraisons, mais elle Tesgratina et 
mordit de telle sorte qu'il fut contrainct 
de parler de plus loing; et, en gettant 
force eaue benoiste, disoit beaucoup de 
bonnes oraisons. Quand le mary veid 
qu'il en avoit bien faict son debvoir, 
entra en la chambre et le mercya de la 
peyne qu'il en avoit prinse; et, à son 
arrivée, sa femme cessa ses injures et 
malédic^ons, et baisa la croix bien doul- 
cément, pour la craincte qu'elle avoit de 
son mary. Mais le sainct homme, qui 
l'avoit veue tant enragée, croyoit ferme- 
ment que à sa prière Nostre Sei^eur 
eust getté le diable dehors, et s'en alla 
louant Dieu de ce grand miracle. Le 
mary, voyant sa femme bien chastiée de 
sa folle fantaisie, ne luy voulut point 
déclairer ce qu'il avoit faict, car il se 
contentoit d'avoir vaincu son opinion 

par sa prudence et l'avoir mise en telle 
sorte, qu'elle hayoit mortellement ce 
qu'elle avoit aymé, et, détestant sa foUye, 
se adonna du tout au mary et au mes- 
naige mieulx qu'elle n'avoit faict para- 
vant. 

€ Par çecy, mes Dames, pouvez-vous con- 
gnoistre le bon sens d'un mary et la fragilité 
d'une femme de bien; et je pense, quand 
vous ayez bien regardé en ce mirouer, au 
lieu de vous fier à vos propres forces, vous 
aprendrez à vous retourner à Celluy en la 
main duquel gist vostre honneur. — Je suys 
bien ayse, » dist Parlamente, € de quoy 
vous estes devenu prescheur des Dames; et 
le serois encores plus, si vous vouliez con* 
tinuer ces beaulx sermons à toutes celles à 
qui vous parlez. — Toutes les foys, » dist 
Hircan, c que vous me vouldrez escouter, 
je vous.asseure que je n'en diray pas moins. 

— C'est à dire, » dist Simontault, c que, 
quand vous n'y serez pas, il dira aultrement 

— Il en fera ce qu'il luy plaira, » dist Par- 
lamente, c mais je veulx croire, pour mon 
contentement, qu'il dict tousjours ainsy. — 
A tout le moins, l'exemple qu'il a alléguée 
servira à celles qui cuydent que l'amour 
spirituelle ne soit point dangereuse. Mais il 

Il 35 

me semble qu'elle Test plus que toutes les 
aultres. — Si me semble-il, » dist Oisille, 
c queaymer un homme de bien vertueux et 
craingnant Dieu, n'est point chose à despri- 
scr, et que l'on n'en peult que mieulx val- 
loir. -^ Ma Dame, » dist ParlamentCi c je 
vous prie croire qu'il n'est rien plus sot, ne 
plus aysé à tromper, que une femme qui 
n'a jamais aymé. Car amour de soy est une 
passion qui a plus tost saisy le cueur, que 
i'on ne s'en ad vise; et est ceste passion si 
plaisante, que, si elle se peut ayder de la 
vertu, pour luy servir de manteau, à grand 
peyne sera-elle congneue, qu'il n'en vienne 
quelque inconvénient. — Quel inconvénient 
sçauroit-il venir, > dist Oisille, c d'aymer 
\in honune de bien? — Ma Dame, » r&- 
spondit Par lamente, c il y a assez d'hommes 
estimez hommes de bien; tnais estre homme 
de bien envers les Dames, garder leur hon- 
neur et conscience, je croy que de ce temps 
ne s'en trouveroit point jusques à un; et 
celles qui se fient, le croyant autrement, 
s'en trouvent enfin trompées, et entrent en 
ceste amitié de par Dieu, dont bien souvent 
elles en saillent de par le diable ; car j'en ay 
assez veu qui, soubz couleur de parler de 
Dieu, commençoient une amitié, dont à la 
fin se vouloient retirer, et ne pouvoient, 
pour ce que Thonneste couverture lestenoit 

en subjection; car une amour vitieuse de 
soy-mesmes se défai.ct, et ne peut durer en 
un bon cueur ; mais la vertueuse est celle 
qui a les liens de soie si desliez, que l'on en 
est plus tost prins que Ton ne les peut 
veoir. — Ad ce que vous dictes, » dist En- 
nasuitte, c jamais femme ne vouldroit aymer 
homme ? Mais vostre loy est si aspre qu'elle 
ne durera pas. — Je le sçay bien, i dist 
Parlamente, c mais je ne lairray pas, pour 
cela, désirer que chascun se contentast de 
son mary, comme je faiz du mien. » Enna« 
suitte, qui par ce mot se sentyt touchée, en 
changeant de couleur, luy dist : — € Vous 
debvez juger que chascun a le cueur comme 
vous, ou vous pensez estre plus parfaicte 
que toutes les autres ? — Or, » ce dist Par- 
lamente, c de paour d'entrer^ en dispute, 
sçachons à qui Hircan donnera sa voix. — 
Je la donne, > dist-il, c à Ennasuitte, pour 
la récompenser contre ma femme. — Or, 
puisque je suis en mon rang, » dist Enna- 
suitte, c je n^espargneray homme ne femme, 
afin de faire tout esgal, et voy bien que vous 
ne pouvez vaincre vostre cueur à confesser 
la vertu et bonté des hommes : qui me 
faict reprendre le propos dernier par une 
semblable histoire. » 




. XXXVI» NOUVELLE 

• » 

Par le moyen d*ane salade, un Président de Gre- 
noble se vengea d'an sien clerc, duquel sa femme 
B*estoit amourachée et saulva ^honneur de sa 
•maison. 




'est que en la ville de Gre- 
noble y. avoit un Président, 
dont je ne diray pas le 
nom, mais il n'estoit pas 
François. Il avoit une bien 
belle femme, et vivoient ensemble en 
grande paix. Geste femme, volant que 
son mary estoit vieil, print en amour un 
jeune clerc, nommé Nicolas. Quand le 
mary alloit au matin au Palais, Nicolas 
entroit en sa chambre et tenoit sa place; 
de quoy s'apperceut un serviteur du 
Président, qui Tavoit bien servy trente 
ans; et, comme loyal à son maistre, ne 

se peut garder de le luy dire. Le Prési- 
dent, qui èstoit sage, ne le voulut croire 
légièrement, mais dist qu'il avbit envie 
de mettre division entre luy et sa fehime, 
et que, si la chose estoit vraie comme il 
disoit, il la luy pourroit bien monstrer, 
et, s'il ne la luy monstroit, il estimefoit 
qu'il auroit controuvé ceste mensonge 
pour séparer l'amitié de luy et de sa 
femme. Le varlet l'asseura qu'il luy fe- 
roit veoir ce qu'il luy disoit; et, un 
matin, sitost que le Président fut allé à 
la Court et Nicolas entré en la chambre^ 
le serviteur envoya l'un de ses compai- 
gnons mander à sod maistre quil pou- 
voit bien venir, et se tint tousjours à la 
porte, pour guetter que Nicolas ne sail- 
list. Le Président, sitost qu'il veid le 
signe que luy feit un de ses serviteuts^ 
faingnant se trouver mal, laissa la Court 
et s'en alla hastivemeht en sa maison 
où il trouva son vieil serviteur à la porte 
de la chambre, l'asseurant pour vray 
que Nicolas estoit dedans, qui ne faisoit 
guères que d'entrer. Le seignçur luy 
dist : « Ne bouge de ceste porte, car tu 
» sçais bien qu'il n'y a autre entrée, ne 

II 25. 

» yssue en ma chambre, que ceste*cy, si 
» non un petit cabinet, duquel moy seul 
» porte la clef, a Le Président entra 
dans la chambre et trouva sa femme el 
Nicolas couchez ensemble, lequel, en 
chemise, se getta. à genoux à ses piedz 
et luy demanda pardon : sa femme, de 
l'autre costé, se print à plorer. Lors 
dist le Président : — « Combien que le 
» cas que vous avez faict soit tel que 
» vous pouvez estimer, si est-ce que )e 
» ne veulx, pour vous,, que ma maison 
» soit déshonorée et les filles que î'ay 
9 eu de vous désavancées. Parquoy, » 
dist-il, « je vous commande que vous 
» ne plorez point, et oyez ce que je 
x> feray; et vous, Nicolas, cachezrvous 
» en mon cabinet et ne faictes un seul 
» bruict. » Quand il eut ainsy faict, va 
ouvrir la porte et îjppela son vieil ser- 
viteur, et luy dist : « Ne m'as-tu pas 
» asseuré que tu me monstrerois Nico- 
» las avec ma femme ; et, sur ta paroUe, 
» je suys venu icy en dangier de tuer 
» ma pauvre femme ; je n'ay rien trouvé 
» de ce que tu m'as dict. J'ay cherché 
» par toute ceste chambre, comme je te 

9 veulx montrer. » Et, en ce disant, feit 
regarder son varlet soubz les lîctz et par 
tous coustez. Et quant le varlet ne trouva 
rien, tout estonné^ dist à son maistre : 
— «Il fault que le diable Tait emporté, 
» car je Tay veu entrer icy, et si n'est 
» point sailly par la porte, mais je voy 
» bien qu'il n'y est pas. » A l'heure, le 
maistre luy dist : — < Tu es bien mal- 
» heureux serviteur, de vouloir mettre 
n entre ma femme et moy une telle 
«division : parquoy je te donne congé 
de t'en aller, et, pour tous les services 
» que tu m'as faictz, te veulx paier ce 
» que je te doibz et davantage ; mais va 
t'en bien tost et te garde d'estre en 
» ceste ville vingt-quatre heures pas- 
» sées. » Le Président luy donna cinq 
ou six paiemens des années à advenir, 
et, sçachant qu'il estoit loyal, espéroit 
luy faire autre bien. Quand le serviteur 
s'en fut allé plorant, le Pre'sident feit 
saillir Nicolas de son cabinet, et, après 
avoir dict à sa femme et à luy ce quUl 
luy sembloit de leur meschanceté, leur 
défendit de faire aucun semblant à per- 
sonne; et commanda à sa femme de 

s'habiller plus gorgiasement qu'elle n'a- 
voit accoustumé et se trouver en toutes 
compaignies^ danses et festes, et à Nico- 
las, qu'il eust à faire meilleure chère 
quUl n'avoit faict auparavant, mais que, 
si tost qu'il luy diroit à Toreille : Va 
t'en! qu'il se gardast bien de demeurer 
à la ville trois heures après son com- 
mandement. Et, ce faict, s'en retourna 
au Palais, sans faire semblant db rien. 
Et durant quinze jours, contre sa cou- 
stume, se meit à festoier ses amys et 
voisins. Et, après le bancquet, avoit des 
tabourins pour faire dancer les Dames. 
Un jour, voyant que sa femme ne 
dansoit point, commanda à Nicolas de 
la mener dancer, lequel, cuydant qu'il 
eust oublyé lés faultes passées, la mepa 
danser joieusement. Mais, quand la 
danse fut achevée, le Président, fain- 
gnant luy commander quelque chose en 
sa maison, luy dist à Toreille : a Va t'en 
» et ne retourne jamais l » Or, fut Ni- 
colas bien màrry de laisser sa Dame, 
mais non moins joieulx d'avoir la vie 
saulve. Après que le Président eut mis 
en l'opinion de tous ses parens et amys 

et de tous le païs, la grande amour qu'il 
portoit à sa femme, un beau jour du 
moys de may, alla cuyllir en son jardin 
une sallàde de. telles herbes, que, si tost 
que sa femme en eust mangé, ne vesquit 
pas vingt^quatre heures : dont il feit si 
grand deuil par semblant, que nul ne 
pouvoit soupsonner qu'il fust occasion 
de ceste mort ; et, par ce moïen, se 
vengea de son ennemy et saulva l'hon- 
neur de sa maison. 



< Se ne veulx pas, mes Dames, par cela 
louer la conscience du Président, mais, ouy 
bien, monstrer la légièreté d^une femme^ et 
la grand patience et prudence d'un homme; 
vous suppliant, mes Dames, ne vous cour- 
roucer de la vérité qui parle quelquefois 
aUssy bien contre no\is que contre les 
hommes. Et les hommes et les femmes sont 
communs aux vices et vertuz. — Si toutes 
celles, » dist Parlamente, c qui ont aymé 
leurs varletz estoient contraînctes à manger 
de telles sallades, j'en congnois qui n*ayme- 
roient point tant leurs jardins comme elles 
font, mais en arracheroient les herbes pour 
éviter celle qui rend Thonneur à la lignée 
par la mort d'une folle mère. » Hircan, qui 

devinoit bien pourquoy elle le disoit, re- 
spondic en coUére : — « Une femme de bien 
ne doibt jamais juger un aultre de cequ^elle 
ne vouldroit faire. » Parlamente respondit : 
— c Sçavoir n'est pas jugement et sottize ; 
si est-ce que ceste pauvre femme-là porta la 
peyne que plusieurs méritent. Et croy que 
le mary, puisqu'il s'en vouloit venger, se 
gouverna avecq une merveilleuse prudence 
et sapience. — Et aussi avecques une grande 
malice, » ce dist Longarine, t et longue et 
cruelle vengeance, qui monstroit bien n'a- 
voir Dieu ne conscience devant les œilz. — 
Et que eussiez-vous doncq voulu qu'il eust 
faict, » dist Hircan, c pour se venger de la 
plus grande injure que la femme peut faire 
à l'homme? — J'eusse voulu, » dist elle, 
c qu'il l'eust tuée en sa collère, car les do- 
cteurs dient que le péché est rémissible, pour 
ce que les premiers mouvemens ne sont pas 
en la puissance de l'homme i parquoy il en 
eust peu avoir grâce. — Ouy, » dist Gebu- 
ron ; c mais ses filles et sa race eussent à 
jamais porté ceste note. — Il ne la debvoit 
point tuer, » dist Longarine, « car, puisque 
sa grande collère estoit passée, elle eust 
vescu avecq luy en femme de bien et n'en 
eust jamais esté mémoire. — Pensez-vous, i 
dist Saffredent, c qu'il fiist appaisé pour* 
tant qu'il disstmulast sa collère? Je pense, 

quant à moy, que, le dernier jour qu^l feit 
st sallade, il estoit aussi courroucé que le 
premier, car il y en a aucuns, desquelz les 
premiers mouvemens n'ont jamais intervalle 
jusques ad ce qu'ilz ayent mys à effect leur 
passion; et me faictes grand plaisir de dire 
que les théologiens estiment ces péchez-là 
facilles à pardonner, car je suis de leur 
opinion, -r- Il faict bon regarder à ses pa- 
rolles, » dist Parlamente, c devant gens si 
dangereux que vous ; mais ce que j'ay dict 
se doibt entendre, quand la passion est si 
forte, que soubdainement elle occupe tant 
les sens, que la raison n^ peut avoir Heu. 
— Aussi, » dist Saffredent, < je m'arreste à 
yostre paroUe et veulx par cela conclure 
que un homme bien fort amoureux, quoy 
qu'il face, ne peut pécher sinon de péché 
véniel; car je suis seur que, si Tamour le 
tient parfaictement lié, jamais la raison ne 
sera escoutée ny en son cueur ny en son en- 
tendement. Et, si nous voulons dire vérité, 
il n^y a nul de nous qui n'ait expérimenté 
ceste furieuse follye, que je pense non seul- 
lement estre pardonnée focillement, mais 
encores je croy que Dieu ne se courrouce 
point de tel péché, veu que c'est un degré 
pour monter à l'amour parfaicte de luy, où 
jamais nul ne monta, qu'il n'ait passé par 
l'eschelle de l'amour de ce monde. Car Sainct 

Jehan dict : Comment aymerez-vous Dieu, 
que vous ne voyez point, si vous n^aymez 
celluy que vous voyez?— Il n'y a si beau 
passaige en TEscripture, » dist Olsille, c que 
vous ne tirez à vostre propos. Mais gardez- 
vous de faire comme l'arignée qui conver- 
ty t toute bonne viande en venyn. Et si vous 
advisez qu'il est dangereux d'alléguer TE- 
scripture sans propos ne nécessité — Appe- 
lez-vous dire vérité estre sans propos ne 
nécessité ? » dist Saffredent. t Vous voulez 
doncques dire que, quand, eh parlant à vous 
aultres incrédules, nous appelions Dieu à 
nostre ayde, nous prenons son nom en yain^ 
mais, s'il y a péché, vous seules en debvez 
porter la peyne, car voz incrédulitez nous 
contraingnent à chercher tous les sermens 
dont nous nous pouvons adviser. Et en- 
cores, ne pouvons-nous allumer le feu de 
charité en voz cueurs de glace. — C'est 
signe, » dist Longarine, c que tous vous 
mentez, car, si la vérité estoit en «vostre pa- 
rolle, elle est si forte, qu'elle vous feroit 
croire. Mais il y a dangier que les filles 
d'Eve croyent trop tost ce serpent. — J'en- 
tends bien, Parlamente, » dist Sa£fredent, 
f que les femmes sont invincibles aux 
hommes; parquoy je me tairay, afin d*es» 
coûter à qui Ennasuitte donnera sa voix. — > 
Je la donne, » dist-elle^ à Dagoucin, c car |e 

croy qu'il né vouidroit point parler contre 
les Dames. — Pleust à Dieu, » dist Dagou- 
cin, < qu^elles respondissent autant à ma fa- 
veur, que je vouldrois parler pour la leur! 
Et, pour vous monstrer que je me suis estu- 
dié de honorer les vertueuses en ramente- 
vant leurs bonnes œuvres, je vous en voys 
racompter une; et ne veulx pas nier, mes 
Dames, que la patience du gentil homme 
de Pampelune et du Président de Grenoble 
n'ait esté grande, mais la vengeance n'en a 
esté moindre. Et quand il fault louer un 
homme vertueux, il ne fault point tant don- 
ner de gloire à une seulle vertu, qu'il faille 
Ift faire servir de manteau à couvrir* un 
^rès-grand vice; mais celluy est louable, 
qui pour l'amour de la vertu seule^ faict 
œuvre vertueuse, comme j'espère vous faire 
veoir par la patience de vertu d'une Dame, 
qui necherchoit aultre fin en toute sa bonne 
œuvre, que Thonneur de Dieu et le salut de 
sonmary. » 

Ma Dame de l/>m, par m grand' patience et longoe 
attente, gaingna si bien son mary, qa'dle le retira 
de it miuvaiae vie, et Tncurent depuis en plu 

grande amidâ qu'auparavant. 



5|L y avoit une Dame en la 
fA maison de Loue, unt saige 
N et vertueuse qu'elle estok 
aymée et estimée de tous 
I ses voisins. Son mary, 
cgmme il debvoit, se fioit en elle de 
tous ses aiTaires, qu'elle conduisoit si sa- 
gement, que sa maison, par son moyen, 
devint une des plus riches maisons et 
des mieulx meublées qui fust au pays 
d'Anjou ne de Touraine. Ayant vescu 
ainsy longuement avecq son mary, du- 
quel elle porta plusieurs beaulx eniâns, 
la félicité, à laquelle succède tousjours 

son contraire, commencea à se diminuer, 
pource que son mary, trouvant Thon- 
neste repos insuportable , l'abandonna 
pour chercher son travail. Et print une 
coustume, que, aussy tost que sa femme 
estoit endormie , se levoit d'auprès d'elle 
et ne retournoit qu'il ne fust près du 
matin. La Dame de Loue trouva ceste far 
çon de faire mauvaise, tellement que, en 
entrant en une grande jalousie de laquelle 
ne vouloit faire semblant, oublia les af- 
faires de la maison, sa personne et sa 
famille, comme celle qui estimoit avoir 
perdu le fruict de ses labeurs, qui estoit 
le grand amour de son ma ry, pour le- 
quel continuer n'y avoit peyne qu'elle 
ne portast voluntiers. Mais, l'ayant per- 
due, comme elle voyoit, fut si négligente 
de tout le demorant de la maison, que bien- 
tost l'on congneut le dommaige que son 
absence y faisoit; car son mary , d'un costé, 
despendoit sans ordre, et elle ne tenoit 
plus la main au mesnaige, en sorte que 
la maison fut bien tost rendue si em- 
brouillée, que l'on commençeoit à coup- 
per les hauts boys et engaiger les terres. 
Quelqu^un de ses parens, qui congnois-* 

soit là maladie, luy remonstra la faulte 
qu'elle faisoit et que, si Tamour de spn 
mary ne hiy faisoit aymer le proffict de 
sa maison, que au moins elle eust regard 
à ses pauvres enfans : la pitié desquelz 
lùy feit reprendre ses espritz ; et essaya 
par tous moyens de regaingner Tamour 
de son mary. Et, un jour, feit le guet 
quand il ^e levoit d'auprès d'elle, et se 
leva pareillement avec son manteau de 
nuyct; faisoit faire son lict, et, en di- 
sant ses Heures, attendoit le retour de 
son mary ; et, quand il entroît, alloit au 
devant de luy le baiser, et luy poftoit un 
bassin et de Teaue pour laver ses m^ins. 
Luy, estonné de cette nouvelle façon, luy 
dist qu'il ne venoit que du retraict, et 
que, pour cela, n'estoit mestier qu'elle 
se levast. A quoy elle respondit que, com- 
bien que ce n'estoit pas grand chose, si 
estoit-il honneste de laver ses mains, 
quand on venoit d^iin lieu ord et sale, 
désirant par là liiy faire congnoistre et 
abominer sa meschante vie. Mais, pour 
cela, il ne s'en corrigeoit point, et conti- 
nua ladicte Dame bien un an ceste façon 
de faire. Et quand elle veid que ce moïen 

ne luy servoit de rien, uii jour, attendant 
son mary qui demoroit plus qu'il n'avoit 
coustume, luy print envie de l'aller cher- 
cher. Et tant alla dé chambre en cham- 
bre, qti'elle le trouva couché en une 
arrière garderobbe et endormy avecq 
la plus layde, orde et sale chamberière 
qui fust léansr Et, lors, se pensa qu'elle 
luy apprendroit à laisser une si hon- 
neste femme pour une si sale et orde : 
print de la paille et l'alluma au milieu 
de la chambre; mais, quand elle veid 
que là fumée eust aussi tost tué son mary 
quç esveillé, le tira par le bras^ en criant : 
Au feu ! au feu I Si le mary fiit honteux 
et niarry estant trouvé par une si hon- 
neste femme avecq une telle ordure, ce 
n'estoit pas sans grande occasion. Lors, sa 
femme luy dist : « Monsieur, j'ay essayé, 
» un an durant, à vous retirer de ceste 
» malheurté par doulceur et patience, et 
» vous monstrer que, en lavant le dehors, 
» vous deviez nettoier le dedans ; mais, 
» quand j'ay veu que tout ce que je fai- 
» soisestoit dé nulle valeur, j^ay mispeyne 
« de me ayder de Pélément qui doibt met- 
* tf e fin à toutes choses, vous asseurant, 

II 36» 

» Monsieur, que si ceste-cy ne vous cor- 
9 rige, je ne sçay si une seconde fois je 
» vous pourrais retirer du dangier, comme 
» j'ay faict. Je vous supplie de penser 
» qu'il n'est plus grand désespoir que 
» l'amour, et, si . je n'eusse eu Dieu de- 
» vant les œilz, je n'eusse point enduré 
» ce que j'ay faict. » Le mary, bien ayse 
d'en eschapper à si bon compte, luy pro- 
mist jamais ne luy donner occasion de 
se tormenter pour luy, ce que très-volun- 
tiers la Dame creut ; et, du consentement 
du mary, chassa dehors ce qu'il luy des- 
plaispit. Et, depuis ceste heure-là, ves* 
quirent ensemble en si grande amitié, que 
mesmes les faultes passées, par le bien qui 
en estoit advenu, leur estoient augmen- 
tation de contentement. 



c Je vous supplie, mes Dames, si Dieu 
vous donne de telzmariz, que vous ne vous 
désespériez point jusques ad ce que vous 
ayez longuement essayé tous les moiens 
pour les réduire, car il y a vingt-quatre 
heures au jour, ésquelles Phomme peut 
changer d'opinion ; et une femme se doibt 
tenir plus heureuse d'avoir gaingné son 

mary par patience et longue attente, que si 
la fortune et les parens luy en donnoient 
un plus parfaict.— Voylà;» distOisille, < un 
exemple qui doibt servir à toutes les femmes 
mariées. — Il prendra cest exemple qui 
vouldra, » dist Parlamente; c mais, quanta 
moy, il ne me seroit possible d'avoir si 
longue patience, car, combien que en tous 
estatz patience soit une belle vertu, j'ay 
opinion que en mariage elle ameine enfin 
inimitié, pour ce que, en souffrant injure 
de son semblable, on est contrainct de s'en 
séparer le plus que Ton peut; et, de ceste 
estrangeté-là, vient un despris de la faulte 
du desloyal; et, en ce despris, peu à peu 
l'amour diminue, car, d'autant ayme-Fon 
la chose, que l'on en estime la valleur. — 
Mais il y a danger, » dist Ennasuitte, c que 
la femme impatiente trouve un mary fu- 
rieux qui luy donnera douleur en lieu de 
patience. — Et que sçauroit faire un mary, » 
dist Parlamente, ( que ce qui a esté ra- 
compté en ceste histoire ? — Quoy ? » dist 
Ennasuitte ; < battre très-bien sa femme, la 
faire coucher en la couchette, et celle qu'il 
aymeroit au grand lict. — Je croy, » dist 
Parlamente, c que une femme de bien ne 
seroit point si marrie d'estre battue par 
coUère, que d'estre desprisée pour une qui 
ne la vault pas; et, après avoir porté la 

peyne de la séparation d'une telle amitié, 
ne sçauroit faire le mary chése dont elle se 
Sceust plus soulcier. Et aussy dict le compte, 
que la peyne qu^elIe print à le retirer fut 
pour Pamour qu'elle avoit à ses enfans, ce 
que je croy. — Et trouvez-vous grand pa- 
tience à elle, » dt^t Nomeriide, c d'aller 
mettre le feu soubz le lict où son mary dor- 
moit? — Ouy, » dist Longarîne; c car, 
quand elle veid la fumée, elle Pesveilla, et, 
par aventure, ce fut où elle feit plus de 
faulte, car, de telz marys que ceulx-là^ le& 
cendres en seroient bonnes à faire la buée. 
— Vous estes cruelle, Longarine, ^ ce dist 
OisiUe, f mais si n'avez-yous pas aipsy 
vescu avecq le vostre? — Non, » dist Lon- 
garine, f car Dieu mercy ne m*en a pas 
donné l'occasion, mais de le regreter toute 
ma vie, en lieu de m'en plaindre. — Et si 
vous eùst esté tel, » dist Nomerfide,' c qu^eus- 
siez*vou6 faict ? -^ Je l'aymois tant, > dist 
Longarine, c que je croy qut je l'eusse tué 
et me fusse tuée, car mourir après telle 
vengeance m'eust esté chose plus agréable, 
que vivre loyaulment avecq un desloyal. — 
Ad ce que je voy, » dist Hircan, t vous n'a3rmez 
voz maryz^ que pour vous. S^ilz vous sont 
selon vostre désir, vous les aymez bien, et, s'ilz 
vous font la moindre faul te du monde, il2 
ont perdu le labeur d& leur sepniaine .pour 

un sabmedy. Par ainsy voulez-vous estre 
maistresse; dont, quant à moy, j'en suis 
d'opinion, mais que tous les mariz s'y 
accordent. — C'est raison, » dist Parlamente, 
f que l'homme nous gouverne comme nostre 
chef, mais non pas qu'il nous abandonne 
ou traicte mal. — Dieu a mis si bon ordre, » 
dist Oîsille, c tant à l'homme que à la 
femme, que, si l'on n'en abuse, je tiens 
mariaige le plus beau et le plus seur estât 
qui soit au monde; et suis seure que tous 
ceulx qui sont icy, quelque myne qu'ils en 
facent, en pensent autant. Et d'autant que 
rhomme se dict plus sage que la femme, il 
sera plus reprins, si la faulte vient de son 
costé. Mais, ayans assez mené ce propos, 
sçachons à qui Dagoucin donne sa voix? — 
Je la donne, » dist-il, c à Longarine. — Vous 
me faictes grand plaisir, » dist-elle, « car 
j'ay un compte qui e^t digne de suivre le 
vostre. Or, puisque nous sommes à louer la 
vertueuse patience des Dames, je vous en 
monstreray une plus louable que celle de qui 
a esté présentement parlé, et de tant plus 
est- elle à estimer, qu'elle estoit femme de 
ville, qui de leur coustume ne sont nour- 
ryes si vertueusement que les autres. > 




XXXVni* NOUVELLE 

Uae bourgeoise 4e Toars, poar tant de mauvais 
traitemens quelle avoit receus de son mary, loy 
rendit tant de biens, que, quittant sa maistresse 
qu*il entretenoit paisiblement, s*en retourna vers 
sa femme. 




N la ville de Tours, y avoit 
une bourgeoiise belle et 
honneste, laquelle pour ses 
vertuz estoit non seulle- 
ment aymée, mais craîncte 
et estimée de son mary. Si est-ce que, 
suyvant la fragilité des hommes qui s'en- 
nuyent de manger bon pain, il fut amou- 
reux d'une mestayère qu'il avoit. Et 
souvent s'en partoit de Tours pour aller 
visiter sa mestayrie, où il demeurpit 
tousjours deux ou trois jours; et, quand 
il retournoit à Tours, il estoit tousjours 
si morfondu, que sa pauvre femme avoit 

assez à faire à le guarir. Et, si tost qu'il 
estoit sain, ne failloit point à retourner 
au lieu où pour le plaisir oublioit tous 
ses maulx. Sa femme, qui surtout aymoit 
sa vie et sa santé, le voiant revenir ordi- 
nairement en si n^auvais estât, s'en alla 
en la mestayrie, où elle trouva la jeune 
femme que son mary aymoit : à laquelle, 
sans collère, mais d'un très-gratieux 
courage, dist qu'elle sçavoit bien que 
son mary la venoit véoir souvent, mais 
qu'elle estoit mal contente de ce qu'elle 
le traictoit si mal, qu'il s'en retournoit 
tous jours morfondu en la maison. La 
pauvre femme, tant pour la révérence 
de sa Dame que pour la force de la vé- 
rité, ne luy peut nier le faict, duquel elle 
luy requist pardon. La Dame voulut 
veoir le lict et la chambre où son mary 
couchoit, qu'elle trouva si froide et sale 
et mal en point, qu'elle en eut pitié. 
Incontinent envoia quérir un bon lict, 
garny de linceulx, mante et courte* 
poincte, selon que son mary l'aymoit; 
feit accoustrer et tapisser la chambre, 
luy donna de la vaisselle honneste pour 
le servir à boire et à manger ; une pippe 

de bon vin, des dragées et confitures; et 
pria la mestayère, qu'elle ne luy ren- 
voiast plus son mary si morfondu. Le 
mary ne tarda guères qu'il ne retour- 
nast, comme il avoit accoustumé, veoir 
sa mestayère; et s'esmerveilla fort de 
trouver son pauvre logis si bien en ordre^ 
et encores plus, quand elle luy donna à 
boire en une coupe d'argent ; et luy de- 
manda dont estoient venuz tous ses 
biens. La pauvre femme luy dist, en 
pleurant, que c'estoit sa femme qui avoit 
eu tant de pitié de son mauvais traicte- 
ment, qu'elle avoit ainsy meublé sa mair 
son, et luy avoit recommandé sa santé. 
Luy, voiant la grande bonté de sa 
femme, et que,pour tant de mauvais tours 
qu'il luy avoit faicts, luy rendoit tant de 
biens, estimant sa faulte aussy grande 
que l'honneste tour que sa femme luy 
avoit faict ; après avoir donné argent à 
sa mestayère, la priant pour l'advenir 
vouloir vivre en femme de bien, s'en 
retourna à sa femme : à laquelle il con- 
fessa la debte, et que, sans le moien de 
ceste grande doulceur et bonté, il estoit 
impossible qu'il eust jamais laissé la vie 

qu'il menoit; et depuis vesquirent en 
bonne paix, laissant entièrement la vie 
passée. 



c Croyez, mes Dames, qu'il y a bien peu 
de mariz, que patience et amour de la 
femme ne puisse gaingner à la longue, ou 
ilz sont plus durs qu'une pierre que Teaue 
foible et molle^ par longueur de temps^ 
vient à caver. » Ce dist Parlamente : — 
ç Voylà unç femme sans cueur, sans fiel et 
sans foie. — Que vouUez-vous ? 9 dist Lon-: 
garine; f elle expérimentoit ce que Dieu 
commande, de faire bien à ceulx qui font 
mal. -^ Je pense, 9 dist Hircan, f qu'elle 
estoit amoureuse de quelque cordelier, qui 
luy avoit donné en pénitence de faire si 
bien traicter son mary aux champs, que, ce 
pendant qu'il yroit, elle eust le loisir de le 
bien traicter en la ville. — Or çà^ » dist Oi- 
sille, c vous monstrez bien la malice en- 
vostre cueur : d^un bon acte faictes un 
mauvais jugement* Mais je croy plus tost 
qu'elle estoit si mortiffiée en l'amour de 
Dieu, qu'elle ne se soulcioit plus que du 
salut de l'ame de son mary. — Il me sem- 
ble, » dist Simontault, c qu'il avoit plus 
d'occasion de retourner à sa femme, quand 
il avoit froid en sa mestayrie, que quand il 

II il 

y estoit si bien traîcté. — A ce que je voy, » 
dist Saffredent, c vous n'estes pas de l'opi- 
nion d*un riche homme de Paris^ qui n'eust 
sceu laisser son accoustrement, quand il 
estoit couché avecq sa femme, qu'il n'eust 
esté morfondu; mats^ quand il alloit veoir 
sa chamberiére en la cav^ sans bonnet et 
sans souliers, au fons de l')nrer, il ne s'en 
trouvoit jamais mal ; et si estoit sa femme 
bien belle et sa chamberiére bien Iftyde. — 
N'avez-yous pas ouy dire, » dist Geburon, 
c que Dieu ayde tousjours aux folz, aux 
amoureux et aux jrvroignes ? Peut estre que 
cestuy-là estoit luy seul tous les trois en- 
semble. — Par cela vouldriez-vous con- 
clure, » dist Parlamente, c que Dieu nuyroit 
aux sages, aux chastes et aux sobres? Ceulx 
qui par eulx-mesmes se peuvent ayder n'ont 
point besoing d'ayde. Car Celluy qui a dict 
qu*il est venu pour les mallades, et non point 
pour les sains, est venu par la loy de sa mi- 
séricorde secourir à noz infirmitez, rom- 
pant les arrestz de la rigueur de sa justice. 
Et qui se cuyde sage est fol devant Dieu. 
Mais, pour finir nostre sermon, à qui don- 
nera sa voix Longarine? — Je la donne, » 
dist-elle, c à Saffredent. — J'espère donc- 
ques, » dist Saffredent, c vous monstrer, 
par exemple, que Dieu ne favorise pas aux 
amoureux; car, nonobstant, mes Dames, 

qu'il ait esté dict parcydevant que le vice 
est commun aux femmes et aux hommes^ 
si est-ce que Pinvention d'une finesse sera 
trouvée plus promptement et subtilement 
d'une femme que d'un homme, et je vous 
en diray un exemple. » 

L« Selgnear de Giigoiuli délivra u mtÎMm d'an 
tipttit qui ivoit Unt tormenU h femnie, qD'clle 
■>D catoil absentie l'ctpacc de deux «as. 



nN Seigneur de Grîgnaulx, 
% qui estoit chevalier d'hon- 
ul neur à la Royne de France 
^ Anne duchesse de Breta- 
^ gne, retournant en sa mai- 
son dont il avoit esté absent plus de deux 
ans, trouva sa femme en u^e autre terre 
là auprès; et, se enquérant de l'occasion, 
luy dist qu'il revenoit un esperit en sa 
maison, qui les tormentoit tant, que nul 
n'y pouvoit demorer. Monsieur de Gri- 
gnaulx, qui ne croyoit point en bourdes, 
luy dist que quand ce seroit le diable 
mesmes, qu'il ne le craingnoit; et em- 
mena sa femme en sa maison. La nuict, 

féit allumer forces chandelles poUr vedir 
plus clairement cet esperit. Et, après 
avoir veillé longuement sans rien ouyr^ 
s'èndormyt; mais, incontinent, fut res-* 
veillé par un grand 30ufilet qu'on luy 
donna sur la joue, et ouyt une voix 
criant : Brenigne, Brenigne, laquelle 
avoit esté sa grand mère. Lors appella 
sa femme qui couchoit auprès d'eulx 
pour allumer de la chandelle , parce 
qu'elles estoient toutes estainctes/mais 
elle ne s'osa lever. Incontinent sentyt le 
Seigneur de Grignaulx qu'on luy ostoit 
la couverture de dessus luy; et ouyt un 
grand bruict de tables, tresteaulx et 
escabelles, qui tomboient en la chambre, 
lequel dura jusques au jour. Et ait le 
Seigneur de Grignaulx plus fasché d^ 
perdre son repos, que de paour dé l'espe» 
rit, car jamais ne creut que ce fust un 
esperit. La nuyct ensuyvant, se délibéra 
de prendre cest esperit. Et, un peu après 
qu'il fut couché, feit semblant de ronfler 
très-fort, et meit la main toute ouverte 
près son visage. Ainsy qu'il attendoit 
cçst esperit, sentyt quelque chose appro- 
cher de luy : parquoy ronfla plus fort 

qu'il n'avoit accoustumé. Dont Tesperit 
s'csprivoya si fort, qu'il luy bailla un 
grand soufBet. Et tout à l'instant print 
ledit Seigneur de Grignaulx la main de 
dessus son visage, criant à sa femme : 
(I Je tiens l'esperit. » Laquelle inconti- 
nent se leva et alluma de la chandelle, 
et trouvèrent que c'estoit la chambe- 
rière qui couchoit en leur chambre, la- 
quelle, se mettant à genoulx, leur de- 
manda pardon, et leur promist confesser 
vérité, qui estoit que l'amour qu'elle 
avoit longuement portée à un serviteur 
de céans luy avoit faict entreprendre ce 
beau mistère, pour chasser hors de la 
maison maistre et maistresse, afin que 
eulx deux, qui en avoient toute la garde, 
eussent moien de faire grande chère : ce 
qu'ilz faisoient, quand ilz estoient tous 
seulz. Monseigneur de Grignaulx, qui 
estoit homme assez rude, commanda 
qu'ilz fussent batuz en sorte qu'il leur 
souvinst à jamais de l'esperit; ce qui 
fut faict, et puis chassez dehors. Et, par 
ce moien, fut délivrée la maison du tor- 
ment des esperitz qui deux ans durant y 
avoient joué leur rolle. 

c C'est chose esmerveillable, mes Dames, de 
penser aux efifectz de ce puissant dieu Amour, 
qui, ostant toute craincte aux femmes, leur 
aprend à faire toute peyne aux hommes 
pour parvenir à leur intention. Mais, autant 
que est vîtupérable l'intention de la cham- 
beriére, le bon sens du maistre est louable, 
qui sÇavoit très-bien que l'esperit s'en va et 
ne retourne plus. — Vrayement, » dist Ge- 
buron, c Amour ne favorisa pas à ceste 
heure le varlet et la chamberière; et con- 
fesse que le bon sens du maistre luy servyt 
beaucoup. -^ Toutesfois, • dist Ennasuitte, 
c la chamberière vesquit long temps, par 
sa finesse, à son ayse. — C'est un ayse bien 
malheureux, » dist Oisille, c quand il est 
fondé sur péché, et prent fin par honte et 
pugnition. — Il est vray, ma Dame, » dist 
Ennasuite, c mais beaucoup de gens ont de 
la douleur et de la peyne pour vivre juste- 
ment, qui n'ont pas le sens d'avoir en leur 
vie tant de plaisir que ceulx icy. — Si suis- 
je de cette opinion, » dist Oisille, c qu'il 
n'y a nul parfaict plaisir, si la conscience 
n'est en repos. — Comment? » dist Simon- 
tault : c l'Italien veult maintenir que tant 
plus le péché est grand, de tant plus il est 
plaisant. — Vrayement, celluy qui a inventé 
ce propos, » dist Oisille, c est luy-mesmes 
vray diable ; parquoy laissons-le là et sça- 



320 l'HEPTAMÉRON — IV« JOURNÉE 

chons à qui S^ffredent donnera sa voix. — 
A qui? 9 dist-iL c II n'y )bl plus que Parla- 
mente à tenir son ranc; mais, quant il y en 
auroit un ^cent d'autres, je luy donnerois 
tousjours ma voix d'estre celle de qui nous 
debvons aprendre. *— Or, puisque je suis 
pour mettre fin à ia Journée, » dist Parla- 
mente, c et que je vous promei2 hier de 
vous dire l'occasion pourquoy le père de 
Rolandine feit faire le chasteau où il la tint si 
longtemps prisonnière, je la voys doncques 
racompter. » 




XL» NOUVELLE 

La sœur du Comth de Jossebelin, après avoir 
espousé, au desceu de son frère, un gentil homme 
qu'il feit tuer, «ombien qu'il se l'eust souvent, 
«ouhaité pour beau-frère, sMl eust esté de mesme 
maison qu'elle, en grand patience et austérité de 
vie, usa le reste de ses jours eu un ermitage. . 




E seigneur père de Rolan- 
dine, qui s'appeloit le Comte 
de Jossebelin^ eut plusieurs 
sœurs, dont les unes furent 
mariées bien richement, les 
autres religieuses; et une qui demeura 
en sa maison, sans estre inaryée, plus 
belle sans comparaison que toutes les 
autres, laquelle . ay moi t tant son frère, 
que luy n'avoit femmp ny enfans qu'il 
préférast à elle, Aussy fut demandée en 
mariage de beaucoup de bons lieux,* 
mais, de paour de l'esloigner et par trop 

aymer son argent, n'y voulut jamais 
entendre ; qui fut la cause dont elle passa 
grande partie de son aage sans estre ma- 
riée, vivant très-honestement en la mai- 
son de son frère, où il y avoit un jeune 
et beau gentil homme, nourry dès son 
enfance en la dicte maison, lequel creut 
en sa croissance tant en beaulté et- vertu, 
qu'il gouvernoit son maistre tout paisi- 
blement, tellement que, quant il man- 
doit quelque chose à sa sœur, estoit 
tous jours par cestuy-là. Et luy donna 
tant d'auctorité et de privaulté, l'en- 
voyant soir et matin devers sa sœur, 
que, à la longue fréquentation, s'engendra 
une grande amitié entre eulx. Mais, 
craingnant le gentil homme sa vie, s'il 
offensoit son maistre, et la Damoiselle, 
son honneur, ne prindrent en leur amitié 
autre contentement que de la paroUe, 
jusques ad ce que le seigneur de Josse- 
belin dist souvent à sa sœur, qu'il voul- 
droit qu'il luy eust cousté beaucoup et 
que ce gentil homme eust esté de mesme 
maison qu'elle, car il n'avoit jamais veu 
homme qu'il aymast tant pour son beau« 
frère, que luy. Il luy redist tant de foys 

ces propos, que, les ayans débatuz avecq 
ie gentil homme, estimèrent que, s'ilz se 
marioient ensemble, on leur pardonne- 
roit aisément. Et Amour, qui croit vo- 
luntiers ce qu'il veult, leur feit entendre 
qu'il ne leur en pourroit que bien venir; 
et, * sur ceste espérance, conclurent et 
perfeirent le mariage, sans que personne 
en sceust rien que un prebstre et quel- 
ques femmes. 

Et, après avoir vescu quelques années 
au plaisir que homme et femme mariez 
peuvent prendre ensemble, comme l'un 
des plus beaux couples qui fust en la 
Chrestienté et de la plus grande et par- 
faicte amitié, Fortune, envieuse de veoir 
deux personnes si à leurs ayses, ne les y 
voulut souffrir, mais leur suscita un en- 
nemy, qui, espiant ceste Damoiselle, 
apperceut sa grande félicité, ignorant 
toutesfoys le mariage. Et vint dire au 
seigneur de Jossebelin, que le gentil 
homme, auquel il se fyoit tant, alloit 
trop souvent en la chambre de sa sœur, 
et aux heures où les hommes ne doib« 
vent entrer. Ce qui ne fut creu pour la 
première foys, de la fiance qu'il avoit à 

sa sœur et au gentil homme. Mais Ta^utre 
rechargea . tant de foys, comme celluy 
qui aymoit l'honneur dé la maison, 
qu'on y meist un guet tel que les pau- 
vres gens, qui n'y pensoient en nul mal, 
furent surprins : car, un soir, que le 
seigneur de Jossebelin fut adverty que le 
gentil homme estoit chez sa sœur, s'y en 
alla .incontinent, et trouva les deux pau- 
vres aveuglez d'amour couchez ensemble. 
Dont le despit luy ôsta la parolle^ et, 
en ostant son espée, courut après le 
gentil homme pour le tuer. Mais luy, 
qui estoit aysé de sa personne, s'ènfuyt 
tout en chemise, et, né pouvant eschap- 
per par la porte, se getta par une fenc* 
stre dedans un jardin. La pauvre Damoî- 
selle, tout en chemise, se getta à genoulx 
devant son frère- et luy dist : « Monsieur, 
» saulvez la vie de mon mary, car je 
» Tay espousé; et, s'il y a offense, n'en 
» pugnissez que moy, parce que ce qu'il 
» en a faict a esté à ma requeste. » Le 
frère, ôultré de courroux, ne luy respcnd, 
sinon : -^ « Quand il seroit vostre noary 
» cent mille foys, si le pugniray-je 
» comme un meschant serviteur qui m'a 

1» trompé. » En disant cela, se mist à la 
fenestre et cria tout hault que Ton le 
tuast, ce qui fut promptement exécuté 
par son commandement et devant les 
œilz de luy et de sa sœur. Laquelle^ 
voyant ce piteux spectacle auquel nulle 
prière n'avoit sceu remédier, parla â son 
frère, comme une femme hors du sens : 
« Mon frère, je n'ay ne père ne mère, et 
» suis en tel aage, que je me puis marier 
» à ma volunté; j'ay choisy celluy que 
» maintesfoys vous m'avez dict que 
» vouldriez que j'eusse espousé. Et, pour 
» avoir faict par vostre conseil ce que je 
» puis selon la loy faire sans yous, vous 
» avez faict mourir Fhomme du monde 
» que vous avez le mieulx aymé! Or, 
B puisque ainsy est que ma prière ne Ta 
» peu garantir de la mort, je vous suplie, 
» pour toute Tamitié que vous m'avez 
» jamais porté, me faire, en ceste mesme 
» heure, compaigne de sa mort, comme 
» j'ay esté de toutes ses fortunes. Par ce 
» 9ioien, en satisfaisant à vostre cruelle 
» et injuste coUère, vous mettrez en 
» repos le corps et Tame de celle qui ne 
» veult ny ne peut vivre sans luy. » Le 

11 aa 

frère, nonobstant qu'il fust esmeu )us- 
ques à perdre la raison, si eut-il tant de 
pitié de sa sœur, que, sans luy accorder 
ne nier sa requeste, la laissa. Et, après 
qu'il eut bien considéré ce qu'il avoit 
faict et entendu que le gentil homme 
avoit espousé sa sœur, eust bien voulu 
n'avoir point commis un tel crime. Si 
est-ce que la craincte qu'il eut que sa 
sœur en demandast justice ou vengeance, 
luy feit faire un chasteau au millieu 
d'une forest, auquel il la meist; et dé- 
fendit que aucun ne parlast à elle. 

Après quelque temps, pour satisfaire à 
sa conscience, essaya de. la regaingner et 
luy feit parler de mariage, mais elle luy 
manda qu'il luy en avoit donné un si 
mauvais desjeuner, qu'elle ne vouloit 
plus souper de telle viande; et qu'elle 
espéroit vivre de telle sorte, qu'il ne se- 
roit point l'homicide du second mary; 
car à peyne penseroit-elle qu'il pardon- 
nast à un autre, d'avoir faict un si mes«> 
chant tour à l'homme du monde qu'il 
aymoit le mieulx. Et qu^, nonobstant 
qu'elle fiist foible et impuissante pour 
s'en venger , elle espéroit en Celluy 

qui estoit vray juge et qui ne laisse 
aucun mal impugny, avecq Tamour du- 
quel seul elle vouloit user le demorant 
de sa vie en son hermitage. Ce qu'elle 
feit : car, jusques à la mort, elle n'en 
bougea, vivant en telle patience et austé- 
rité, que après sa mort chacun y. couroit 
comme à une saincte. Et, depuis qu'elle 
fut trespassée, la maison de son frère 
alloit tellement en ruyne, que de six 
filz qu'il avoit n'en demeura un seul et 
moururent tous fort misérablement; et, 
à la fin, l'héritage demoura, comme 
vous avez ouy en l'autre compte, à sa 
fille Rolandine, laquelle avoit succédé à 
la prison faicte pour sa tante. 

« Je prie à Dieu^ mes Dames, que cest 
exemple, vous soit si profitable, que. nulle 
de vous ait envie de soy marier, pour son 
plaisifj sans le consentement de ceulx à qui 
on doibt porter obéissance ; car mariage est 
un estât de si longue durée, qu'il ne doibt 
estre commencé légiérement ne sans Popi- 
nion de noz meilleurs amys et parens. En- 
cores ne le peut-on si bien faire, qu'il n'y 
ait pour le moins autant de pey ne que de 
plaisir. — En bonne foy, » dist Qisille^ 

c quand il n*y auroit point de Dieu ne loy 
pour aprendre les filles à estre sages, cest 
exemple est suffisant pour leur donner plus 
de révérence à leurs parens, que de s'adres- 
ser à se marier à leur volunté. — Si est-ce, 
ma Dame, > dist Nomerfide, c que qui a un 
bon jour en l'an, n'est pas toute sa vie mal- 
heureux. Elle eut le plaisir de voir et de 
parler longuement à celluy qu'elle a3rmoît 
plus qu'elle-mesmes; et puis, en eut la 
jouissance par mariage, sans scrupule de 
conscience. J'estime ce contentement si 
grand, qu'il me semble qu'il passe Tennuy 
qu'elle porta. — Vous voulez doncques dire, i 
dist Safiredent, c que les femmes ont plus 
de plaisir de coucher avecq un maiy, que de 
dèsplaisir de le veoir tuer devant leurs œilz ? 
— Ce n'est pas mon intention, > dist No- 
merfide, t car je parlerois contre l'expérience 
que i'ay des femmes, mais je entends que 
un plaisir Jion accoustumé, comme d'espou- 
ser l'homme du monde que l'on ayme le 
mieulx, doibt estre plus grand, que de le 
perdre par mort qui est chose commune. ^- 
Ouy, f dist Geburon, c par mort naturelle, 
mais ceste-cy estoit trop cruelle, car je 
trouve bien estrange, veu que le sdgneur 
n'estoit son père ny son mary, mais seulle- 
ment son frère, et qu'elle estoit en l'aage 
que les loix permettent aux filles de se 

marier à leur volunté, comme il osa exer- 
cer une telle cruaulté. — Je ne le trouve 
point estrange^ > dist Hircan^ c car il ne tua 
pas sa sœur quMl aymoit tant et sur qui il 
n'avoit point de justice, mais se print au 
gentil homme, lequel il avoit nourry comme 
filz et aymé comme frère; et, après l'avoir 
honoré et enrichy à son service, pourchassa 
le mariage de sa sœur, chose qui en rien 
ne luy apartenoit. — Aussy, » dist Nomér- 
fide, c le plaisir n'est pas commun ny ac- 
coustumé que une femme de si grande 
maison espouse un gentil homme serviteur, 
par amour. Si la mort est estrange, le plai- 
sir aussy est nouveau et d'autant plus 
grand qu'il a pour son contraire Topinioti 
de tous les saiges hommes, et pour son 
ayde le contentement d'un cueur plain 
d'amour et le repos de Pâme, veu que Dieu 
n'y est point offensé. Et quant à la mort 
que vous dictes cruelle, il me semble, 
puisqu'elle est nécessaire, que la plus briefve 
est la meilleure, car on sçait bien que ce 
passaige est indubitable; mais je tiens heu- 
reux ceulx qui ne demeurent point longue- 
ment aux faulxbourgs, et qui, de la félicité 
qui se peut seulle nommer en ce monde 
félicité, volent souldain à celle qui est éter* 
neile. — Qu'appeiiez-vous les faulxbourgs 
de la mort? t dist Simontault. — c Ceulx 

qui ont beaucoup de tribulations en Ve- 
sperit, » respondit Nomerfide; c ceulx aussi 
qui ont esté longuement malades, et qui, 
par extrémité de douleur corporelle ou spi- 
rituelle, sont venuz à des priser la mort et 
trouver son heure trop tardive ; je dis que 
ceux-là ont passé par les faulxbourgs, et 
vous diront les hostelleries où ilz ont plus 
cryé que reposé. Geste Dame ne pouvoit 
faillir de perdre son Aiary par mort, mais 
elle a esté exempte, par la collère de son 
frère, de veoir son mary longuement ma- 
lade ou fasché. Et elle, convertissant l'ayse 
qu'elle avoit avecq luy au service de Nostre 
Seigneur, se pouvoit dire bien heureuse. — 
Ne faictes-vous point cas de la honte qu'elle 
receut, » dist Longarine, c et de sa prison? 
— J'estime, », dist Nomerfide, « que la per- 
sonne qui ayme parfaictement d'un amour 
joinct au commandement de son Dieu, ne 
congnoist honte ny déshonneur, sinon 
quaiid elle défault ou diminue de la perfe- 
ction de son amour. Car la gloire de bien 
aymer ne congnoist nulle honte; et, quant 
à la prison de son corps, je croy que, pour 
la liberté de son cueur, qui estoit joinct à 
Dieu et à son mary, ne la sentoit point, 
mais estimoit la solitude très-grande liberté; 
car qui ne peut veoir ce qu'il ayme n'a nul 
plus grand bien que d'y penser inceteam- 

ment ; et la prison n'est jamais estroicte, où 
la pensée se peut pourmener à son ayse.- — 
Il n'est rien plus vray que ce quedict No- 
merâde, » dist Simontault,- c mais celluy 
qui par fureur feit ceste séparation se de- 
voit dire malheureux, car il offensoit Dieu, 
Tamour et l'honneur. — En bonne. foy, » 
dist Geburon, c je m'esbahys des différentes 
amours des femmes, et voy bien que celles 
qui ont plus d*amour ont plus de vertu, 
mais celles qui en ont moins, se . voulans 
faindre.vertueuses, le dissimullent. — Il est 
vray, » dist Parlamente, c que le cueur 
honneste envers Dieu et les hommes ayme 
plus fort que celluy qui est vitieux, et. ne 
crainct point que Ton voye le fonds de son 
intention. — J'ay tousjours ouy dire^ > dist 
Simontaiilt, c que les hommes ne doibvent 
point estre reprins de pourchasser, les fem- 
mes, car Dieu a mis au cueur de l'homme 
l'amour et la hardiesse pour demander, et 
en celluy de la femme la craincte et la cha- 
steté; pour refuser. Si l'homme, ayant usé 
des puissances qui luy sont données, a esté 
puny, on luy faict tort. — Mais c'est grand 
cas, » dist Longarine, < de l'avoir longue- 
ment loué à sa sœur; et me semble que ce 
soit foUye ou cruauité à celluy qui garde 
une fontaine, de- louer la beaulté de son 
eaue à un qui languyt de soif en la regar- 

dant, et puis le tuer quand il en veult 
prendre. —Pour vray, » dist Parlamente, 
( le frère fut occasion d'alumer le feu par 
si doulces parolles, qu'il ne debvoit point 
Pestaindre à coups d'espée. — Je m'es- 
bahys, » dist Saffredent, c pourquoy Ton 
trouve mauvays que un simple gentil 
homme, ne usant d'autre force que de ser- 
vice et non de suppositions, vienne à espou- 
ser une femme de grande maison, veu que 
les sages philosophes tiennent que le moin- 
dre homme de tous vault mieulx que la plus 
grande et vertueuse femme qui soit? — Pour 
ce, » dist Dagoucin, c que, pour entretenir 
la chose publicque en paix, l'on ne regarde 
que les degrez des maisons, les aages des 
personnes et les ordonnances des loiz, sans 
peser Tamour et les vertuz des hommes, 
afin de ne confondre point la monarchie. Et 
de là vient que les mariages qui sont faictz 
entre pareils, et selon le jugement des pa- 
rens et des hommes, sont bien souvent si 
difFérens de cueur, de complezions et de 
conditions, que, en lieu de prendre un 
estât pour mener à salut, ilz entrent aux 
faulxbourgs d'enfer. — Aussy,en a-l'on bien 
veu, » dist Geburon, < qui se sont prias 
par amour, ayant les cueurs, les condi* 
tiens et eomplexions semblables, sans 
regarder à la différence des maisons et du 

lignaige, qui n'ont pas laissé de s'en repen- 
tir ; car ceste grande amitié indiscrète tourne 
souvent à jalousie et en fureur. — Il me 
semble, » dist Parlamente, c que ne l'une 
ne l'autre n'est louable, mais que les per- 
sonnes qui se submettent à la volunté de 
Dieu ne regardent ny à la gloire, ny à 
l*aTarice, ny à la volupté, mais, par une 
amour vertueuse et du consentement des 
parens, désirent de vivre' en Testât de ma- 
riage, comme Dieu et Nature l'ordonnent. 
Et combien que nul estât n^est sans tribu- 
lation, si ay-je veu ceulz-là vivre sans re- 
pentance; et nous ne sommes pas si mal- 
heureux en ceste compaignie, que nul de 
tous les mariez ne soit de ce nombre-là. » 

Hircan, Geburon, Simontault et Saffredent 
furèrent qu'ilz s'estoient marfez en pareille 
intention et que jamais ilz ne s'en estoient 
repentiz; mais, quoy qu'il en fust de la vé- 
rité, celles à qui il touchoit en furent si 
contentes, que, ne pouvans ouyr un meil- 
leur propos à leur gré, se levèrent pour en 
aller rendre grâces à Dieu, où les Religieux 
estoient prests à dire vespres. Le service 
finy, s'en allèrent spupper, non sans plu- 
sieurs propos de leurs mariages, qui dura 
encorestout du long du soir, racomptans les 
fortunes qu'ils avoient eues durant le pour- 
chas du mariage de leurs femmes. Mais, 

parce que l'un rompoit la parolle de l'autre, 
l'on né peut retenir les comptes tout du 
long, qui n'eussent esté moins plaisans à 
escripre que ceulx quMlz disoient dans le 
pré. Hz Y prindrent si grand plaisir et se 
amusèrent tant, que l'heure de coucher fut 
plus tost venue, qu'ilz ne s'en apperceurent. 
La DameOisille départyt lacompaignie, qui 
s'alla coucher si joyeusement, que je pense 
que ceulx qui estoient mariez ne dormirent 
pas plus long temps que les aultres, racomp- 
tans leurs amitiez passées et démonstrans la 
présente. Ainsi se passa doulcement la nuyct 
jusques au matin. 

